കൈതച്ചക്ക വലിയ പരിചരണം കൂടാതെ വീടുകളിലും കൃഷി ചെയ്യാം.\nBy: K B Bainda Published on: 03 January, 2021 2:10 PM IST\nദഹന പ്രക്രിയ സുഗമമാക്കുന്നതില് പൈനാപ്പിള് പ്രധാന പങ്കു വഹിക്കുന്നു.\nപണ്ടൊക്കെ നമ്മുടെ പറമ്പുകളിൽ യാതൊരു പരിചരണവും ഇല്ലാതെ കൂട്ടമായി നിന്നിരുന്ന പൈനാപ്പിൾ ചെടികൾ നല്ല മധുരമുള്ള പഴങ്ങൾ നമുക്ക് നൽകിയിരുന്നു എന്നാൽ ഇന്ന് വ്യവസായികാവശ്യത്തിനായി പൈനാപ്പിൾ വളർത്താൻ തുടങ്ങിയതോടെ വേലിപടർപ്പുകളിൽ നിർത്തിയിരുന്ന പൈനാപ്പിളുകൾ കാണാനില്ലാതായി. നമ്മുടെ വീട്ടുവളപ്പിന്റെ അതിരുകളിലോ മതിലിനോടു ചേര്‍ന്നോ തെങ്ങിനു ഇടവിളയായോ പൈനാപ്പിള് കൃഷി ചെയ്യാം. പ്രതേൃക സ്ഥലമോ പരിരക്ഷയോ ആവശൃമില്ല .\nകൈതച്ചെടിയുടെ അടീയിൽ നിന്നുണ്ടാവുന്ന മുളപ്പാണ് (കാനി) ആണ് നടാൻ ഉപയോഗിക്കുന്നത്. ചെടിയുടെ താഴത്തെ ഇല തണ്ടുമായി ചേരുന്ന ഭാഗത്താണ് മുളപ്പുണ്ടാകുന്നത്. കൈതച്ചക്കയുടെ കൂമ്പും, ചക്കയുടെ തണ്ടിൽ നിന്നുണ്ടാകുന്ന മുളപ്പും നടാനായി ഉപയോഗിക്കുന്നു.\nഞാവല് പഴം കഴിച്ച് ആരോഗ്യം സംരക്ഷിക്കാം\nസുഗന്ധം വിതറുന്ന കെപ്പൽ പഴം\nനടാൻ പറ്റിയ കാലം മേയ് മുതൽ ജൂൺ വരെയാണ്. തനിവിളയായും ഇടവിളയായും കൃഷി ചെയ്യാം. വേനല്‌ക്കാലത്ത് രണ്ടാഴ്ച ഇടവിട്ടു നനച്ചാൽ ചക്കയുടെ വലിപ്പവും തൂക്കവും കൂട,. കൂടാതെ കടലപ്പിണ്ണാക്ക്,വേപ്പിന് പിണ്ണാക്ക്,ചകിരിച്ചോര് കമ്പോസ്റ്റ് എന്നിവ തടത്തില് ചേര്‍ത്ത് കൊടുക്കുകയും ആവാം. 18-20 മാസം എടുക്കും പൈനാപ്പിള് വിളവെടുക്കാന്.\nപൈനാപ്പിളില് ധാരാളമായി പ്രോട്ടീന്,ഫൈബര്, പലതരം വിറ്റാമിനുകള് എന്നിവ അടങ്ങിയിരിക്കുന്നു.ദഹന പ്രക്രിയ സുഗമമാക്കുന്നതില് പൈനാപ്പിള് പ്രധാന പങ്കു വഹിക്കുന്നു.\nപ്രോട്ടീനെ വിഘടിപ്പിക്കുന്ന ഒരു എൻസൈം ആണ് ബ്രൊമെലിൻ. ഇതാണ് ദഹനം ത്വരിതപ്പെടുത്തുന്നത്. കൈതച്ചക്ക ജ്യൂസ് ആയോ ജാ൦ ഉണ്ടാക്കിയോ കഴിക്കാം . വെറുതെ കഷണങ്ങൾ ആക്കി മുറിച്ചു കഴിക്കുന്നതും നല്ലതാണ് .\nകൈതച്ചക്കയുടെ ശാസ്ത്രീയ നാമം: അനാനാസ് കോമോസസ്. ജീവകം എ, ജീവകം ബി എന്നിവയുടെ നല്ല ഉറവിടമാണ് കൈതച്ചക്ക. കൂടാതെ ജീവകം സി, കാൽസ്യം, ഇരുമ്പ്, മഗ്നീഷ്യം, പൊട്ടാസ്യം എന്നിവയും ഇതിൽ അടങ്ങിയിരിക്കുന്നു. ചർമ സംരക്ഷണത്തിന് എസൻഷ്യൽ പ്രോട്ടീനായ കൊളാജന്റെ നിർമാണത്തിനു വിറ്റാമിൻ സി ആവശ്യം. ചർമത്തിന്റെ ആരോഗ്യം മെച്ചപ്പെടുത്തുന്നു. ചർമകോശങ്ങളെ പരസ്പരം ബന്ധിപ്പിച്ചു നിർത്തുന്ന കൊളാജെന്റെ നിർമാണത്തിനു വിറ്റാമിൻ സി ആവശ്യം.\nനീർവാർച്ചയുള്ള മണ്ണിൽ നന്നായി വളരുന്ന സസ്യമാണ് കൈത. കേരളത്തിലെ മൂവാറ്റുപുഴ, തൊടുപുഴ എന്നീ സ്ഥലങ്ങളിൽ കൈതച്ചക്ക വ്യാപകമായി കൃഷി ചെയ്യുകയും കയറ്റുമതി ചെയ്യുകയും ചെയ്യുന്നുണ്ട്. ചില ഭാഗങ്ങളിൽ ഇത് കന്നാരചക്ക, കന്നാര ചെടി, പുറുത്തി ചക്ക എന്നിങ്ങനെ അറിയപ്പെടുന്നു.\nതെക്കെ അമേരിക്കയിൽ നിന്നും നൂറ്റാണ്ടുകൾക്ക് മുമ്പ് കടൽ കടന്നുവന്ന പഴവർഗ്ഗമാണ് കൈതച്ചക്ക. വൻവൃക്ഷങ്ങളിൽ പറ്റിപിടിച്ചു വളരുന്ന സസ്യങ്ങൾ ഉൾപ്പെടുന്ന ബ്രൊമിലിയേസിയെ സസ്യകുടുംബത്തിലെ ഒരംഗമാണ് ഈ ചെടി. പൈൻ മരത്തിന്റെ കോണിനോട് സാദൃശ്യമുള്ള ആകൃതി കാരണമാണ് ഇതിന് പൈനാപ്പിൾ എന്ന പേരു സിദ്ധിച്ചത്.\nകൂടുതൽ അനുബന്ധ വാർത്തകൾക്ക് :കൈതച്ചക്ക തരും കൈ നിറയെ പണം\nEnglish Summary: Pineapple can be grown at home without much care.\nഇത്രയധികം വരുമാനം തരുന്ന മറ്റൊരു വിദേശ ഫലവൃക്ഷം ഇല്ല വിപണിയിൽ\nകണ്ണ് മുതൽ ഹൃദയം വരെ, പ്രമേഹത്തെയും വരുതിയിലാക്കും രുചിയിൽ കേമനായ ഈ പഴം\nചർമ പ്രശ്നങ്ങൾക്ക് മലയാളിയുടെ പ്രിയപ്പെട്ട ചക്ക ബെസ്റ്റാണ്!\nആപ്പിൾ നമ്മുടെ വീട്ടുമുറ്റത്തും നിറയെ കായ്ക്കും, തിരഞ്ഞെടുക്കേണ്ടത് ഈ ഇനങ്ങൾ മാത്രം\nതണ്ണിമത്തന്റെ വെളുത്ത തൊലി പാഴാക്കാതെ രുചികരമായ വിഭവമാക്കിയാൽ, ആരോഗ്യ ഗുണങ്ങൾ പലതാകും\nഅലർജിയ്ക്കും ചർമപ്രശ്നങ്ങൾക്കും ഈ പഴം സൂപ്പർസ്റ്റാറാണ്


ചുറ്റികകൊണ്ട് കൈമുറിയും, രാത്രിനീളെ ജോലി: ഈ ഏഴുരൂപ പെട്ടികളിൽ നിറയ്ക്കാനുള്ളത് ഇവരുടെ സ്വപ്നങ്ങള് | kerala womens success story\nചുറ്റികകൊണ്ട് കൈമുറിയും, രാത്രിനീളെ ജോലി: ഈ ഏഴുരൂപ പെട്ടികളിൽ നിറയ്ക്കാനുള്ളത് ഇവരുടെ സ്വപ്നങ്ങള്\nJul 11, 2019, 06:51 PM IST\nതടിമില്ലിനു ചുറ്റുമുള്ള നിരവധി കുട്ടികള് ആദ്യകാലത്ത് ഈ ജോലി ചെയ്യാനായി എത്തിരുന്നു. എന്നാല് വൈകാതെ അത് ഗീതുവും നിഷയും മാത്രമായി ചുരുങ്ങി.\nനിഷയും ഗീതുവും. ഫോട്ടോ: സനൂപ് കിനാശ്ശേരി\nതൃശൂര് ടൗണില് നിന്ന് കുറച്ച് മുന്നോട്ട് പോയാല് മടവാക്കരയായി. മണലിപ്പുഴയും കടന്ന് ചെല്ലുന്നത് സുരേന്ദ്രന്റെ തടിമില്ലിലേയ്ക്കാണ്. തടി അറക്കുന്നതിനും മുറിക്കുന്നതിനുമുള്ള യന്ത്രങ്ങളുടെ കാതടപ്പിക്കുന്ന ശബ്ദമാണ് അവിടമാകെ. ഒന്ന് കാതോർത്താൽ കേൾക്കാം മറ്റൊരു ശബ്ദം. ഒരേ താളത്തില്, ഒരേ ഈണത്തിൽ ഉയരുന്ന ചുറ്റികയുടെ ശബ്ദം. സംഗീതം പോലെ ഇമ്പമുള്ള ശബ്ദം. കാരണം അതിന്റെ താളം രണ്ട് പെൺകുട്ടികളുടെ ജീവിതമാണ്. അതിന്റെ സ്വരം അവരുടെ സ്വപ്നങ്ങളും.\nഈർച്ചയന്ത്രങ്ങളുടെ കാതടപ്പിക്കുന്ന ശബ്ദം വകഞ്ഞുമാറ്റി മില്ലിനകത്തു കയറിയാൽ കാണാം ആ കാഴ്ച. മേശയുടെ മുകളില് തട്ടുകളായി അടുക്കിവച്ചിരിക്കുന്ന മരപ്പലകള്‍ക്ക് ഇരുവശവും മുഖാമുഖം നിന്ന് മരക്കഷ്ണങ്ങള്‍ക്ക് മുകളില് അതിവേഗം ആണി തറയ്ക്കുകയാണ് ആ പെൺകുട്ടികൾ. നിഷയും (ഉണ്ണിയാര്‍ച്ച) ഗീതുവും. വെറും മരപ്പണിക്കാരല്ല ഇവർ. എം.ബി.എ വിദ്യാര്‍ഥിനിയാണ് ഗീതു. നിഷ ജേര്‍ണലിസം ബിരുദധാരിയും.\nഇങ്ങനെ ആറോ ഏഴോ പലകകള് യോജിപ്പിച്ചാല് തക്കാളിപ്പെട്ടിയുടെ ഒരു വശമായി. അങ്ങനെ നാലുവശങ്ങള് പൂര്‍ത്തിയാക്കിയാല് ഒരു തക്കാളിപ്പെട്ടിയോ മുന്തിരിപ്പെട്ടിയോ പൂര്‍ത്തിയാകും. അഞ്ച് വശങ്ങള് അടിച്ചാല് ഏഴ് രൂപ കിട്ടും. ഇങ്ങനെ കിട്ടുന്ന കൂറെ ഏഴുരൂപകള് ചേര്‍ത്തു വച്ചിട്ടുവേണം ഇവരുടെ സ്വപ്‌നങ്ങള് സാക്ഷാത്ക്കരിക്കാൻ. വെറും സ്വപ്നങ്ങളല്ല, കുന്നോളമുണ്ട് രണ്ട് പേർക്കും സ്വപ്നങ്ങൾ. ആറാം ക്ലാസില് പഠിക്കുമ്പോഴാണ് ഗീതു ആദ്യമായി വീടിനു സമീപമുള്ള മരക്കമ്പനിയില് തക്കാളിപ്പെട്ടിക്കും മുന്തിരിപ്പെട്ടിക്കും ആവശ്യമായ പലകപ്പാളികള് അടിച്ചു നല്‍കാന് പോയിത്തുടങ്ങിയത്. ഗീതുവിന്റെ അച്ഛന് ഉണ്ണികൃഷ്ണന് തടിമില്ലിലെ ജോലിക്കാരനാണ്. ഇരുവരുടെ മൂത്ത ചേച്ചിയുടെ വിവാഹം കഴിഞ്ഞു. മക്കള് തടിമില്ലില് ജോലിക്കുപോകുന്നതിനെക്കുറിച്ചു പറയുമ്പോള് ആ പിതാവിന്റെ കണ്ണുനിറയും. പക്ഷേ അവരുടെ ഇഷ്ടത്തിന് ഒരിക്കലും എതിരു നിന്നിട്ടില്ല.\nതടിമില്ലിനു ചുറ്റുമുള്ള നിരവധി കുട്ടികള് ആദ്യകാലത്ത് ഈ ജോലി ചെയ്യാനായി എത്തിയിരുന്നു. എന്നാല് വൈകാതെ ഗീതുവും നിഷയും മാത്രമായി ചുരുങ്ങി. തുടക്കത്തില് രണ്ടുപേര്‍ക്കും ഒരു കൗതുകമായിരുന്നെങ്കിലും വൈകാതെ ഇത് അവര്‍ക്ക് വരുമാനമാര്‍ഗം കൂടിയായി. കൂലിപ്പണിക്കാരായ മാതാപിതാക്കളോട് തങ്ങളുടെ ചെറിയ ആവശ്യങ്ങള്‍ക്ക് പണം ചോദിക്കാന് ഇരുവരും മടിച്ചു. അത് അവര്‍ക്ക് അധിക ബാധ്യതയായാലോ എന്നായിരുന്നു ഇരുവരുടെയും ചിന്ത. അതോടെ മില്ലില് നിന്നു കിട്ടുന്ന വരുമാനം തങ്ങളുടെ ആവശ്യങ്ങള്‍ക്കായി അവര് എടുത്തുതുടങ്ങി. തുടക്കത്തില് വസ്ത്രങ്ങളും ചെരുപ്പുകളും പോലെ ചെറിയ ചെറിയ സ്വപ്‌നങ്ങളായിരുന്നു. കാലം മുന്നോട്ട് പോയതോടെ അവരുടെ സ്വപ്‌നങ്ങളും ലക്ഷ്യങ്ങളും വലുതായി.\nഫോട്ടോ: സനൂപ് കിനാശ്ശേരി\nഅത് ലാപ്‌ടോപ്പും ബുള്ളറ്റും വീടുമൊക്കെയായി ഉയർന്നു. ആദ്യകാലങ്ങളില് അഞ്ചു പലകപ്പാളികളടിച്ചാല് രണ്ടര രൂപയാണ് കിട്ടിയിരുന്നത്. ഇന്നത് ഏഴായി. ആ മാറ്റം വളരെ വലുതാണെന്ന് ഇരുവരും ഒരേസ്വരത്തില് പറയുന്നു. രണ്ടുപേരും ചേര്‍ന്ന് അതിവേഗത്തില് ആണിയടിക്കുന്നത് കൗതുകത്തോടെ നോക്കി നിന്നപ്പോള് ആദ്യകാലങ്ങളില് ചുറ്റിക കയ്യിലടിച്ച് മുറിഞ്ഞ് കഥ മൂത്തയാള് ഗീതു ഓര്‍ത്തു. ചുറ്റികയുടെ ലക്ഷ്യം തെറ്റി കൈയില് കൊണ്ട് ചിലപ്പോള് കൈമുറിയും വേദന കൊണ്ട് പുളയും എങ്കിലും ആ വേദനയോടെ പിറ്റേദിവസവും മില്ലിലെത്തും മറ്റാരെങ്കിലും വന്ന് ആ ജോലി ചെയ്താല് പണം നഷ്ടമാകുമല്ലോ എന്ന ചിന്തയില്.\nമാതാവ് ഷൈലജ മുമ്പ് ഒരു ഓട്ടുകമ്പനിയിലാണ് ജോലി ചെയ്തിരുന്നത്. എന്നാല് നാലുവര്‍ഷം മുമ്പ് കമ്പനി പൂട്ടിയതോടെ ജോലി നഷ്ടപ്പെട്ടു. അതോടെ ഷൈലജ മക്കളെ സഹായിക്കാനായി മില്ലില് വന്നു തുടങ്ങി. തക്കാളിപ്പെട്ടിക്കുള്ള ഓര്‍ഡര് കൂടുതല് വരുമ്പോള് ക്ലാസ് കഴിഞ്ഞ് രാത്രി ഒമ്പതുമണിവരെ ഇവര് ഇവിടെ ജോലിക്ക് വരും. ചിലപ്പോള് കളവ് പറഞ്ഞ് ക്ലാസ് കട്ട് ചെയ്ത് മില്ലില് വരും. അവര്‍ക്കറിയാം സ്വപ്‌നങ്ങളിലേയ്ക്ക് ഇനിയും ഒരായിരം ഏഴുരൂപകളുടെ ദൂരമുണ്ടെന്ന്.\nമൂത്തയാള് ഗീതുവിന് പോലീസാകുക എന്നത് ഒരു സ്വപ്‌നമാണ്. എം.ബി.എ അവസാന വര്‍ഷ പരീക്ഷമാത്രമാണ് ഇനി ബാക്കി. അതു കഴിഞ്ഞ് പോലീസ് എന്ന ലക്ഷ്യത്തിലേയ്ക്ക് ഗീതുവിന്റെ യാത്ര തുടങ്ങും. ഇളയവള് നിഷയ്ക്കട്ടെ ജേര്‍ണലിസത്തില് ബിരുദാനന്തരബിരുദം എടുക്കണമെന്നും. രണ്ടുപേരുടെയും വാക്കുകളില് പറഞ്ഞറിയിക്കാന് കഴിയാത്തത്ര ആത്മവിശ്വാസം.\nബുള്ളറ്റ് റൈഡിങ്ങിനെ ഒരു പോലെ സ്‌നേഹിക്കുന്ന രണ്ടുപേരും ഒരുമിച്ച് കാണുന്ന മറ്റൊരു സ്വപ്‌നമുണ്ട്. സ്വന്തമായി ഒരു ബുള്ളറ്റെടുക്കണം. എന്നിട്ട് ആ ബുള്ളറ്റില് ഒരുമിച്ച് ലോകം ചുറ്റണം. ആ യാത്രാനുഭവങ്ങള് ഒരു സമാഹരമായി ഇറക്കണം. എഴുത്തുകാരിയാകണം, നിഷയ്ക്ക് ഇനിയും സ്വപ്നങ്ങള് ഏറെയാണ്. സ്വന്തമായി ബുള്ളറ്റില്ലെങ്കിലും റൈഡിനു പോകുമ്പോള് ഒപ്പം ഉള്ളവരുടെ ബുള്ളറ്റിലാണ് ഇരുവരുടെയും യാത്ര.. ഇപ്പോള് പുഴയ്ക്കലുള്ള ഹെറിറ്റേജ് റോയല് എന്‍ഫീല്‍ഡിനൊപ്പമാണ് ഇവര് റൈഡിന് പോകുന്നത്. സ്വന്തമായി വണ്ടിയില്ലെങ്കിലും അവിടെ നിന്നു കിട്ടുന്ന പിന്തുണ വളരെ വലുതാണെന്ന് ഇവര് പറയുന്നു.\nവീടുവയ്ക്കണം.. ബുള്ളറ്റ് വാങ്ങണം ലോകം മുഴുവന് യാത്ര ചെയ്യണം, അനുഭവങ്ങള് എഴുതണം...പോലീസാകണം കുഞ്ഞുകുഞ്ഞ് ഏഴു രൂപകള് ചേര്‍ത്തുവച്ച് അവര് കണ്ട കൂന്നാരം സ്വപ്‌നങ്ങളിലേയ്ക്കുള്ള യാത്ര തുടരുന്നു. അഭിമാനത്തോടെ, ധീരതയോടെ ഇത് ഉശിരുള്ള മലയാളി പെണ്‍കുട്ടികള് എന്ന് പറയാതെ പറഞ്ഞു കൊണ്ട്.\nContent Highlights: kerala womens success story


തൃത്താല പീഡനക്കേസിലെ ലഹരി മാഫിയയിൽ മഹിളാ കോൺഗ്രസ് പ്രവർത്തകയുടെ മകനും - Media Malayalam (മീഡിയ മലയാളം)\nതൃത്താല പീഡനക്കേസിലെ ലഹരി മാഫിയയിൽ മഹിളാ കോൺഗ്രസ് പ്രവർത്തകയുടെ മകനും\nപട്ടാമ്പി: തൃത്താല പീഡനക്കേസിലെ ലഹരി മാഫിയയിൽ മഹിളാ കോൺഗ്രസ് പ്രവർത്തകയുടെ മകനും ഉൾപ്പെട്ടിട്ടുണ്ടെന്ന് പോലീസ്. പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസിന്റെ അന്വേഷണം ലഹരി മാഫിയയിലേക്ക് നീങ്ങിയതിനു പിറകെയാണ് മഹിളാ കോൺഗ്രസ് നേതാവിന്റെ മകനെതിരെയുള്ള തെളിവുകളും ലഭിച്ചത്. അറസ്‌റ്റിലായ പ്രതികളില് നിന്ന് ലഭിച്ച വിവരങ്ങള് അന്തര് സംസ്ഥാന ലഹരി റാക്കറ്റിലേക്കാണ് ഇപ്പോൾ നീങ്ങുന്നത്.\nപ്രതികളിൽ നിന്ന് ലഭിച്ച വിവരത്തിന്റെ അടിസ്ഥാനത്തിൽ പട്ടാമ്പിയിലും പരിസരത്തുമുള്ള വീടുകളിൽ പൊലീസ് റെയ്‌ഡ് നടത്തി. മുഖ്യപ്രതി അഭിലാഷിന്റെ സൃഹൃത്തുക്കളുടെ വീടുകളില്‍നിന്നാണ് ഇപ്പോൾ ലഹരിക്കടത്തിന്റെ സൂചനകൾ ലഭിച്ചിരിക്കുന്നത്.\nഇരയായ പെണ്‍കുട്ടിയുടെ അമ്മ നല്‍കിയ പരാതിയില് ഈ നേതാവിന്റെ മകനെക്കുറിച്ച് പരാമര്‍ശിക്കുന്നുണ്ട്. രണ്ടു തവണ പട്ടാമ്പിയിലെ സ്വകാര്യ ലോഡ്‌ജില് മുറിയെടുത്ത് ഇയാള് ഉള്‍പ്പെടെ എട്ടോളം പേര് ലഹരി ഉപയോഗിച്ചതായും പറയുന്നു. ഒരു തവണ പൊലീസ് പിടിച്ചപ്പോള് രാഷ്ട്രീയ സ്വാധീനം ഉപയോഗിച്ച് രക്ഷപ്പെട്ടതായും പെണ്‍കുട്ടിയുടെ അമ്മ മുഖ്യമന്ത്രിക്ക് നല്‍കിയ പരാതിയില് പറയുന്നുണ്ട്. ഇതിന്റെ അടിസ്ഥാനത്തില് ഇവരെ ഉടന് ചോദ്യം ചെയ്യുമെന്നാണ് പോലീസ് വ്യക്തമാക്കിയത്. തൃത്താല പീഡനക്കേസിൽ കൂടുതൽ തെളിവുകൾ പുറത്തു വരുമ്പോൾ ഇതിന് പിറകിലെ പ്രമുഖരുടെ സ്വാധീനവും പോലീസ് പരിശോധിക്കുന്നുണ്ട്.\nactivist is also involved in the drug mafia in the Trithala molestation case\nThe son ofawoman Congress\nPrevious articleഅമരാട് വനത്തിൽ കുടുങ്ങിയ വിനോദ സഞ്ചാരികളെ കണ്ടെത്തി\nNext article50 വർഷത്തിനുള്ളിൽ ലോകജനസംഖ്യ 1100 കോടിയിലെത്തുമെന്ന് വിദഗ്ദർ


നാഡീസംബന്ധമായ 10 വേദനകൾ; വേദനയോടൊപ്പമുള്ള ഈ ലക്ഷണങ്ങൾ നിസ്സാരമല്ല\n26/11/2021 12:01:32 pm\nന്യൂറോളജിക്കൽ വേദനകൾ ഏറ്റവും അസഹ്യവും അവയുടെ ചികിത്സ വളരെയധികം വെല്ലുവിളികൾ നിറഞ്ഞതുമാണ്. അതിനാൽതന്നെ അധികം രോഗികളും വേദനാസംഹാരികളുടെയും പാലിയേറ്റീവ് ക്ലിനിക്കുകളുടെയും സഹായം തേടുന്നു.\nന്യൂറോപതിക് വേദന പലപ്പോഴും വിട്ടുമാറാത്ത ഒന്നായി അനുഭവപ്പെടുന്നു. ന്യൂറോപതിക് വേദന വ്യക്തമായ വേദനയുണ്ടാക്കുന്ന സംഭവമോ ഘടകമോ ഇല്ലാതെ ഏത് സമയത്തും വർധിച്ചേക്കാം.\nഇത്തരത്തിലുള്ള വേദനയിൽ, വ്യക്തിക്ക് തീവ്രമായ ഷൂട്ടിങ് റാഡിക്കുലാർ അല്ലെങ്കിൽ കത്തുന്ന തരത്തിലുള്ള സംവേദനം അനുഭവപ്പെടും. മരവിപ്പ് അനുഭവപ്പെടുകയോ സംവേദനക്ഷമത നഷ്ടപ്പെടുകയോ ചെയ്യുന്നു. വേദന സ്ഥിരമായിരിക്കാം, അല്ലെങ്കിൽ ഇടയ്ക്കിടെ ഉണ്ടാകാം.\nന്യൂറോളജിക്കൽ വേദനയ്ക്ക് ധാരാളം കാരണങ്ങളുണ്ട്. അവയിൽ സാധാരണയായി കണ്ടു വരുന്ന 10 കാരണങ്ങൾ നോക്കാം:\n1. പെരിഫെറൽ ന്യൂറോപ്പതി (Peripheral Neuropathy )\nകൈയിലും കാലിലും കത്തുന്ന / വൈദ്യുത സംവേദനം പോലെയുള്ള സ്വഭാവ സവിശേഷത നിറഞ്ഞതാണ് പെരിഫെറൽ ന്യൂറോപ്പതി എന്ന ന്യൂറോളജിക്കൽ വേദന. ഇതിനു പുറമെ ടച്ച് സംവേദനം നഷ്ടപ്പെടുന്നു. മരവിപ്പും പരസ്തേഷ്യയും (പ്രത്യക്ഷമായ ശാരീരിക കാരണങ്ങളില്ലാതെ ചർമത്തിന്റെ അസാധാരണമായ ഒരു സംവേദനമാണ് പരസ്തേഷ്യ. പരസ്തേഷ്യ ക്ഷണികമോ വിട്ടുമാറാത്തതോ ആകാം, കൂടാതെ ഡസൻ കണക്കിന് അടിസ്ഥാന കാരണങ്ങളും ഉണ്ടാകാം.)അനുഭവപ്പെടുന്നു. ഇവ പ്രധാനമായും കാലിലാണ് അനുഭവപ്പെട്ടുവരുന്നത്. ഈ വേദന പൊതുവെ മന്ദഗതിയിൽ തുടങ്ങി കൂടിക്കൂടി വരുന്നതായാണ് കാണുന്നത്.\nഅനിയന്ത്രിതമായ പ്രമേഹം, എച്ച്ഐവി, ചില കീമോതെറാപ്പി മരുന്നുകൾ , B12 കുറവ്, ഇഡിയോപ്പതിക് ( അജ്ഞാതമായ കാരണമോ പ്രത്യക്ഷമായ സ്വതസിദ്ധമായ സംവിധാനമോ) അടിസ്ഥാന കാരണങ്ങളാണ്.\nക്ലിനിക്കൽ പരിശോധനയിലൂടെയാണ് രോഗനിർണയം. NCS എന്നാൽ Nerve conduction study സഹായകമാണ്. നാഡികളുടെ തകരാറും നാശവും നിർണയിക്കാൻ എൻ‌സി‌എസിന് കഴിയും.\nഅടിസ്ഥാനപരമായ കാരണം കണ്ടു പിടിച്ചു അതിനെ ചികിത്സിക്കുക എന്നതാണ് വേണ്ടത്. ആന്റിഡിപ്രെസന്റ് മരുന്നുകൾ അല്ലെങ്കിൽ ചില അപസ്മാരത്തിനുള്ള മരുന്നുകൾ ഫലപ്രദമായേക്കാം. ഈ പ്രശ്നം പല സാഹചര്യങ്ങളിലും ചികിത്സിക്കാൻ വളരെ പ്രയാസമുള്ളതും വർഷങ്ങളോളം നീണ്ടുനിൽക്കുന്നതുമാണ്.\n2. കാർപൽ ടണൽ സിൻഡ്രോം (Carpel Tunnel Syndrome )\nകൈ വേദനയുടെ ഏറ്റവും പതിവ് കാരണമായി ഇതിനെ കാണാവുന്നതാണ്. കൈത്തണ്ടയിലെ അസ്ഥിബന്ധത്തിന് (transverse carpel ligament) കീഴിലുള്ള മീഡിയൻ നാഡി ( Median Nerve) കംപ്രഷൻ കാരണം സംഭവിക്കുന്ന ഒന്നാണിത്.\nഈ ലക്ഷണങ്ങൾ മീഡിയൻ നാഡി സപ്ലൈ ചെയ്യുന്ന ഭാഗത്ത് കാണപ്പെടുന്നു. ( തള്ളവിരൽ, സൂചിക, നടുവിരൽ, മോതിരം വിരലിന്റെ പകുതി എന്നിവയെ ഉൾപ്പെടുന്നു). രോഗിയുടെ കയ്യിൽ ഒരുതരം ഇലക്ട്രിക് / പിൻപ്രിക്(സൂചികൊണ്ട് കുത്തുന്നപോലെ) സെൻസേഷനായി ഇത് അനുഭവപ്പെടുന്നു.\nഎന്നാൽ ചില അവസരങ്ങളിൽ കൈ പേശികളുടെ ശോഷിപ്പു ( Atrophy) സംഭവിച്ചേക്കാവുന്നതാണ്. ഇതിന്റെ ചികിത്സ എന്നു പറയുന്നത്, കൈത്തണ്ടയെ കൃത്യസ്ഥാനത്ത് നിർത്തുന്ന Wrist Splint, ആന്റി ഡിപ്രസന്റ്സ് അല്ലെങ്കിൽ ചില അപസ്മാരത്തിനുള്ള മരുന്നുകളുടെ ഉപയോഗം എന്നിവയാണ്. നാഡിഞെരുക്കത്തിന് കാരണമായി വരുന്ന നീർക്കെട്ട് കുറയ്ക്കുന്ന സ്റ്റീറോയ്ഡ്സ് കുത്തിവയ്പ്പും എടുക്കാം.\nഅനിയന്ത്രിതമായ കേസുകളിൽ ശസ്ത്രക്രിയ ആവശ്യമായി വന്നേക്കാം.\n3. ട്രൈജെമിനൽ ന്യൂറാൾജിയ ( Trigeminal Neuralgia )\nന്യൂറോളജിക്കൽ വേദനയുടെ ഏറ്റവും കഠിനമായ രൂപം. ചിലപ്പോൾ ഇതിന്റെ കാഠിന്യം ചിലരെ ആത്മഹത്യയിലേക്കുവരെ നയിച്ചെന്നു വരാം. മുഖത്തെ ട്രൈജമിനൽ നാഡിയെ ബാധിക്കുന്ന ഒരു വിട്ടുമാറാത്ത വേദനയാണിത്. മൂക്കിന് ചുറ്റുമുള്ള ഭാഗത്തെയും കണ്ണിന് മുകളിലുള്ള ഭാഗത്തെയും ചിലപ്പോൾ ബാധിക്കുന്നുണ്ടെങ്കിലും വേദന സാധാരണയായി അനുഭവപ്പെടുന്നത് മുഖത്തിന്റെ താഴത്തെ ഭാഗത്തും താടിയെല്ലിലും ആണ്. വേദന അതിതീവ്രവും ഇലക്ട്രിക്ക് ഷോക്ക് പോലെയുള്ള സംവേദനം സൃഷ്ടിക്കുന്നവയുമാണ്. സാധാരണയായി ചർമത്തിന്റെ ഒരു പ്രദേശം സ്പർശിക്കുന്നതിലൂടെയോ നിർദ്ദിഷ്ട പ്രവർത്തനത്തിലൂടെയോ ഇത് ആരംഭിക്കുന്നു.\nട്രൈജമിനൽ നാഡിയുടെ പ്രകോപനം മൂലമാണ് ഈ തീവ്രമായ, വൈദ്യുത ഷോക്ക് പോലുള്ള വേദന ഉണ്ടാകുന്നത്. ഇത് നെറ്റിയിലേക്കും കവിളിലേക്കും താഴത്തെ താടിയെല്ലിലേക്കും വ്യാപിക്കുന്നു. സാധാരണയായി മുഖത്തിന്റെ ഒരു വശത്താണ് ഇത് അനുഭവപ്പെടുന്നത്.\nതണുത്ത വെള്ളം കുടിക്കുമ്പോഴോ ഭക്ഷണം കഴിക്കുമ്പോഴോ ഇത് സംഭവിക്കാം. കാറ്റ് തട്ടുന്നത് പോലുള്ള തീർത്തും മിതമായ സെൻസറി ഉത്തേജകങ്ങളാൽ പോലും വേദന വർധിക്കുന്നു. തലച്ചോറിലെ ഒരു സിര അല്ലെങ്കിൽ ധമനി ട്രൈജമിനൽ നാഡിയും തമ്മിലുള്ള സമ്പർക്കമാണ് സാധാരണയായി വേദനയ്ക്ക് കാരണമാവുന്നത്. ഇവ ട്രൈജമിനൽ നാഡിയെ കംപ്രസ് ചെയ്യുക വഴി വേദന സൃഷ്ടിക്കുകയും ചെയ്യുന്നു.\nക്ലിനിക്കൽ രോഗനിർണയം വഴി ഇത് കണ്ടുപിടിക്കുന്നു. സ്ഥിരീകരണത്തിനായി MRI എടുക്കാം. ഈ പ്രശ്നത്തിനായി പലതരം മരുന്നുകൾ പരീക്ഷിക്കാൻ കഴിയും കൂടാതെ മിക്ക കേസുകളിലും ശ്രദ്ധേയമായ ആശ്വാസം ലഭിക്കും.\nനേരിട്ടുള്ള നാഡി കുത്തിവയ്പ്പിലൂടെയും നാഡി വേദന കുറയ്ക്കാം. അസാധാരണമായ രക്തതക്കുഴലുകളെ കൈകാര്യം ചെയ്യുന്നതിനായി ശസ്ത്രക്രിയ വേണമെങ്കിൽ ചെയ്യാവുന്നതാണ്. ഈ പ്രക്രിയയിൽ ട്രൈജമിനൽ റൂട്ടുമായി സമ്പർക്കം പുലർത്തുന്ന രക്തക്കുഴലുകൾ മാറ്റിസ്ഥാപിക്കുകയോ നീക്കം ചെയ്യുകയോ ചെയ്യുന്നു.\n4. കാലുകളിലോ കൈകളിലോ റാഡിക്കുലാർ വേദന (Radicular Pain Down the Legs or Arms)\nനാഡി വേരുകളിൽ അസ്വസ്ഥതമൂലം ഉത്ഭവിക്കുന്ന തൊടുത്തിവിടുന്നപോലെയുള്ള (മിന്നൽ പോലെ) വേദനയാണിത്. ഇത് നാഡിയുടെ പാതയിൽ മാത്രം പ്രസരിക്കുന്നു. ഡിസ്ക് പ്രൊലാപ്‌സ് ആണ് ഇതിന്റെ ഏറ്റവും സാധാരണമായ കാരണമായി കരുതുന്നത്. ഇത് നാഡികളെ അസ്വസ്ഥപ്പെടുത്തുകയും രോഗലക്ഷണങ്ങൾ കാണിക്കുകയും ചെയ്യുന്നു. ഈ അസ്വസ്ഥത നേരിട്ടുള്ള മെക്കാനിക്കൽ പ്രകോപനം മൂലമോ അല്ലെങ്കിൽ പ്രൊലാപ്‌സ് മൂലമുള്ള വീക്കം മൂലമോ ആവാം.\nനീണ്ടുനിൽക്കുന്ന ഈ അസ്വസ്ഥത രക്തവിതരണം കുറയ്ക്കുകയും ഈ ഞരമ്പുകളെ ഹൈപ്പർസെൻസിറ്റീവ് ആക്കി മാറ്റുകയും ചെയ്യുന്നത് വഴി ദീർഘനേരമുള്ള മൂലങ്കുരപരമായ (radicular) വേദന സൃഷ്ടിക്കുകയും ചെയ്യുന്നു.\nഈ വേദന സാധാരണയായി അനുഭവപ്പെടുന്നത് വളരെ തീക്ഷ്ണവും തീവ്രവും തുളച്ചുകയറുന്ന പോലെയുള്ളതുമാണ്. മുന്നോട്ട് ആയുമ്പോൾ വേദന വർധിക്കുന്നതായി കാണുന്നു. ശരിയായ ന്യൂറോളജിക്കൽ പരിശോധനയിലൂടെ രോഗം ബാധിച്ച നാഡി തിരിച്ചറിയാൻ കഴിയുന്നതാണ്. ഹെർണിയേറ്റഡ് (herniated) ഡിസ്ക് അല്ലെങ്കിൽ പുറത്തേക്ക് ചാടിയ ഡിസ്ക് തിരിച്ചറിയാൻ MRI ചെയ്യാവുന്നതാണ്.\nഎപ്പിഡ്യൂറൽ സ്റ്റിറോയിഡ് കുത്തിവയ്പ്പ് (epidural steroid Injection), ആന്റി ഡിപ്രസന്റ്സ് (anti depressants), ചില അപസ്മാരത്തിനുള്ള മരുന്നുകൾ (anti seizure) Opioids എന്നീ മരുന്നുകൾ , ഫിസിയോതെറാപ്പി, അനിയന്ത്രിതമായ കേസുകളിൽ വേണ്ടി വന്നാൽ ശസ്ത്രക്രിയ ചെയ്യുക എന്നിവയാണ് ചികിത്സാവിധികൾ.\nകംപ്യൂട്ടർ ഉപയോഗിക്കുന്നവർ, അല്ലെങ്കിൽ ദീർഘനേരം എഴുതുന്നവർക്ക് കയ്യിലെ ചെറിയ വിരലിൽ സമാനമായ വേദന ഉണ്ടാകാം. കൈമുട്ടിനടുത്തുള്ള അൾനാർ നാഡി ( Ulnar nerve) കംപ്രഷനാണ് കാരണം. കംപ്രഷൻ ഒഴിവാക്കുക എന്നതാണ് പരിഹാരം.\n5. ആൽക്കഹോൾ ഇൻഡ്യൂസ്ഡ് ന്യൂറോപ്പതി (Alcohol Induced Neuropathy )\nഅമിതമായി മദ്യപിക്കുന്ന ആളുകൾക്ക് കൈകാലുകളിൽ മരവിപ്പും വേദനയും അനുഭവപ്പെടാം. ഇതിനെ ആൽക്കഹോൾ ന്യൂറോപ്പതി എന്ന് വിളിക്കുന്നു. വളരെയധികം മദ്യപാനം മൂലം പെരിഫറൽ ഞരമ്പുകൾ (സുഷുമ്‌നാ നാഡി, തലച്ചോറ് എന്നിവയ്ക്കിടയിലുള്ള സിഗ്നലുകൾ ശരീരത്തിലേക്ക് വ്യാപിക്കുന്നു)നശിപ്പിക്കപ്പെടുന്നു. ശരിയായ നാഡികളുടെ പ്രവർത്തനത്തിന് തയാമിൻ, ഫോളേറ്റ്, നിയാസിൻ, വൈറ്റമിൻ B 6, B 12, വൈറ്റമിൻ ഇ എന്നിവ ആവശ്യമാണ്. അമിതമായി മദ്യപിക്കുന്നത് ഈ പോഷകങ്ങളുടെ അളവ് കുറയ്ക്കാനും നാഡികളുടെ പ്രവർത്തനത്തെ തകരാറിലാക്കുകയും ചെയ്യുന്നു. കുടൽ, മൂത്രസഞ്ചി പ്രശ്നങ്ങൾ, ബലഹീനത, മറ്റ് ലൈംഗിക അപര്യാപ്തത എന്നിവ ആൽക്കഹോൾ ഇൻഡ്യൂസ്ഡ് ന്യൂറോപ്പതിയുമായി ബന്ധപ്പെട്ട മറ്റു ലക്ഷണങ്ങളാണ്. ഭാഗ്യവശാൽ, മദ്യപാനം ഒഴിവാക്കുന്നത് വ്യക്തിയുടെ ആരോഗ്യം പുന:സ്ഥാപിക്കാൻ സഹായിക്കും. ഇത് ആ വ്യക്തിയുടെ ലക്ഷണങ്ങളെ മെച്ചപ്പെടുത്തുകയും നാഡികളുടെ തകരാറുകൾ തടയുകയും ചെയ്യും. എന്നിരുന്നാലും, മദ്യം മൂലമുണ്ടാകുന്ന ചില നാഡി ക്ഷതം ശാശ്വതമാണ്.\nഈ അവസ്ഥയെ ചികിത്സിക്കാൻ മദ്യപാനിയായ വ്യക്തിക്ക് ചെയ്യാൻ കഴിയുന്ന ഏറ്റവും പ്രധാനപ്പെട്ട കാര്യം മദ്യപാനം നിർത്തുക എന്നതാണ്. ഒരിക്കൽ മദ്യപാനം നിർത്തി കഴിഞ്ഞാൽ, ഡോക്ടർമാർക്ക് ന്യൂറോപ്പതിയിൽ തന്നെ ശ്രദ്ധ കേന്ദ്രീകരിക്കാൻ കഴിയും. രോഗലക്ഷണ മാനേജ്മെന്റ് വളരെ പ്രധാനമാണ്. വൈറ്റമിൻ സപ്ലിമെന്റുകൾക്ക് നാഡികളുടെ ആരോഗ്യം മെച്ചപ്പെടുത്താൻ കഴിയും. ഫോളേറ്റ്, തയാമിൻ, നിയാസിൻ, വൈറ്റമിനുകൾ B6, B12, E എന്നിവ പലപ്പോഴും വളരെ ഉപകാരപ്പെടും. ട്രൈസൈക്ലിക് ആന്റീഡിപ്രസന്റുകളും ആന്റികൺവൾസന്റ് മരുന്നുകളും അസ്വസ്ഥത കുറയ്ക്കുന്നതിന് ഉപയോഗിക്കാം.\n6. പോസ്റ്റ് ഹെർപെറ്റിക് ന്യൂറൽജിയ (Post Herpetic Neuralgia )\nഇത് വൈറസ് മൂലമാണ്. ഹെർപ്പസ് സോസ്റ്റർ (Herpes Zoster) എന്ന വൈറസ് അണുബാധ വന്നു പോയതിനെ തുടർന്ന് നെഞ്ചിലോ വയറിലോ ഉടനീളം കത്തുന്ന വേദനയായി ഇവ കാണപ്പെടുന്നു. (വരിസെല്ല സോസ്റ്റർ വൈറസ് അതിന്റെ ഒളിഞ്ഞിരിക്കുന്ന അവസ്ഥയിൽ നിന്ന് സുഷുമ്‌നാ നാഡിയിലെ ഞരമ്പുകളിൽ വീണ്ടും സജീവമാകുമ്പോൾ ഉണ്ടാകുന്ന അണുബാധയാണ് ഹെർപ്പസ് സോസ്റ്റർ).\nപോസ്റ്റ് ഹെർപെറ്റിക് ന്യൂറൽജിയ വേദനാജനകമായ, വിട്ടുമാറാത്ത ഒരു അവസ്ഥയാണ്. പ്രായമായവരിലും രോഗപ്രതിരോധ ശേഷി കുറഞ്ഞവരിലും PHN സംഭവിക്കാറുണ്ട്. സുഷുമ്‌നാ നാഡിയിലെ ഞരമ്പുകളിൽ ഹെർപ്പസ് സോസ്റ്റർ വൈറസ് വീണ്ടും ആക്ടിവേറ്റഡ് ആകുന്നതു മൂലം കത്തുന്ന തരം വേദന അല്ലെങ്കിൽ വൈദ്യുതാഘാതം പോലെയുള്ള സംവേദനം എന്നിവ അനുഭവപ്പെടാം. ബാധിച്ച ഡെർമറ്റോമിൽ വേദനയോടെ രോഗലക്ഷണങ്ങൾ ആരംഭിക്കുന്നു.\nചിലപ്പോൾ വെസിക്കിളുകൾ(കുമിളകൾ) കണ്ടേക്കാം. ഹെർപ്പസ് അസുഖം തുടങ്ങുന്ന സമയത്ത് യഥാരീതിയിലുള്ള ചികിത്സ PHN ലേക്കുള്ള പുരോഗതി തടയുന്നു.\nചികിത്സക്ക് ചില ആന്റിവൈറൽ മരുന്നുകൾ സഹായകമാകും. ആന്റിസീഷെർ മരുന്നുകൾ ആന്റിഡിപ്രസന്റുകൾ ഉപയോഗപ്രദമാണ്. എപ്പിഡ്യൂറൽ സ്റ്റിറോയിഡുകൾ, ലിഗ്നോകൈൻ പാച്ച് എന്നിവയും പരീക്ഷിക്കാം. അനിയന്ത്രിതമായ കേസുകളിൽ സുഷുമ്‌നാ നാഡി സ്റ്റുമിലേറ്ററുകൾ പരീക്ഷിച്ചു നോക്കാറുണ്ട്.\n7. മെറാൾജിയ പരസ്‌തെറ്റിക്ക - തുടയുടെ മുകൾഭാഗത്തു തരിപ്പ്\nകാലിന്റെ മുകൾഭാഗത്തു സംവേദനം നൽകുന്ന ലാറ്ററൽ ഫെമറൽ ക്യുട്ടേനിയസ് നാഡിയിൽ ( Lateral cutaneous femoral nerve) കംപ്രഷൻ സംഭവിക്കുന്നതാണ് ഈ അവസ്ഥയ്ക്ക് കാരണം. തുടയുടെ പുറം ഭാഗത്ത് തരിപ്പ്, മരവിപ്പ്, തീക്ഷ്ണമായ വേദന എന്നിവയാൽ ഉണ്ടാകുന്ന ഒരു അവസ്ഥയാണ് മെറാൾ‌ജിയ പരെസ്തെറ്റിക്ക. മിക്ക ആളുകളിലും, ഈ നാഡി മുകളിലത്തെ തുടയിലേക്ക് കുഴപ്പമില്ലാതെ കടന്നുപോകുന്നു. എന്നാൽ മെറൽജിയ പരെസ്തെറ്റിക്കയിൽ, പലപ്പോഴും ഇൻ‌ഗുവൈനൽ ലിഗമെന്റിന്റെ കീഴിലായി ലാറ്ററൽ ഫെമറൽ ക്യുട്ടേനിയസ് നാഡി കുടുങ്ങിപ്പോകുന്നു. ഈ അവസ്ഥയിൽ നടുവേദനയോ കാൽമുട്ട് കീഴിലായി വേദനയോ അനുഭവപ്പെടാറില്ല.\nഗർഭാവസ്ഥ, അടിവയർ ട്യൂമറുകൾ, അസൈറ്റിസ് ( പെരിറ്റോണിയൽ അറയിൽ അധിക ദ്രാവകം ശേഖരിക്കപ്പെടുന്നതാണ് അസൈററിസ്. കരളിന്റെ സിറോസിസ്, കഠിനമായ കരൾ രോഗം അല്ലെങ്കിൽ മെറ്റാസ്റ്റാറ്റിക് ക്യാൻസർ എന്നിവ മൂലമാണ് സാധാരണയായി ഇത് സംഭവിക്കുന്നതെങ്കിലും, അതിന്റെ സാന്നിധ്യം മറ്റ് സുപ്രധാന മെഡിക്കൽ പ്രശ്നങ്ങളുടെ ലക്ഷണമാണ്) , അമിതവണ്ണം അല്ലെങ്കിൽ ആഘാതം എന്നിവ കാരണമാകാം.\nക്ലിനിക്കൽ പരിശോധനയിലൂടെയാണ് രോഗനിർണയം. NCS എന്നാൽ nerve conduction study സഹായകമാണ്. നാഡികളുടെ തകരാറും നാശവും നിർണയിക്കാൻ എൻ‌സി‌എസിന് കഴിയും. ചികിത്സ തികച്ചും കൺസെർവറ്റിവ് ആണ്. അതായത് ശസ്ത്രക്രിയയോ മറ്റു ഇടപെടലോ ഒഴിവാക്കിയുള്ള ചികിത്സാരീതിയെ കൺസെർവറ്റിവ് ട്രീറ്റ്മെന്റ് എന്നു വിളിക്കുന്നു.\nസ്റ്റീറോയിഡുകൾ അല്ലെങ്കിൽ ലോക്കൽ അനസ്തെറ്റിക് ഉപയോഗിച്ചുള്ള നാഡി ബ്ലോക്ക് ഉപയോഗപ്രദമാകും. ഫിസിയോതെറാപ്പിയും പരീക്ഷിക്കാം.\nഗർഭാവസ്ഥയിൽ സംഭവിക്കുകയാണെങ്കിൽ അത് പ്രസവശേഷം കുറയുന്നു.\n8. കഠിനമായ നടുവേദന, ന്യൂറോജിനിക് ക്ലോഡിക്കേഷൻ\nപ്രായവുമായി ബന്ധപ്പെട്ട കഠിനമായ സ്‌പോണ്ടിലൈറ്റിസ് കാരണം സുഷുമ്‌നാ നാഡി സുഷുമ്‌നാ കനാലിൽ കംപ്രഷൻ സംഭവിക്കുന്നു. ഇവിടെ സ്‌പൈനൽ കനാലിന്റെ വ്യാസം കുറയുകയും അത് വഴി സ്‌പൈനൽ കോഡും (സുഷുമ്‌നാ നാഡി) ഞരമ്പുകളും കംപ്രസ്ഡ് ആവുകയും ചെയ്യുന്നു. ഇതിനെ സ്പൈനൽ കനാൽ സ്റ്റെനോസിസ് എന്ന് വിളിക്കുന്നു. അവിടെ സ്‌പൈനൽ കനാലിലെ അസ്ഥിബന്ധങ്ങൾ കട്ടിയാകാം അല്ലെങ്കിൽ ഡിസ്ക് പ്രോലാപ്സ് സംഭവിച്ചേക്കാം. ന്യൂറോജെനിക് ക്ലോഡിക്കേഷൻ പുറം, നിതംബം, കാലുകൾ എന്നിവയിൽ വേദനയും തരിപ്പും ആയി കാണപ്പെടുന്നു. വിശ്രമത്തിലൂടെ ഇതിൽനിന്ന് ആശ്വാസം ലഭിക്കുന്നതാണ്. കുറച്ച് നടക്കുമ്പോൾ ഇത് വർധിക്കുന്നു.\nഇരുവശങ്ങളെയും ബാധിക്കുന്ന തരത്തിലാണ് ലക്ഷണങ്ങൾ കണ്ടുവരുന്നത്. കാലുകളെക്കാൾ അധികമായി പുറത്തു അതിതീവ്രമായ വേദന അനുഭവപ്പെടുന്നതായി കാണപ്പെടുന്നു.\nരോഗലക്ഷണ ചികിത്സ പരീക്ഷിക്കാമെങ്കിലും കഠിനമായ കംപ്രഷന് ശസ്ത്രക്രിയ ആവശ്യമായി വന്നേക്കാം.\n9. റേഡിയോ തെറാപ്പിക്ക് ശേഷം സംഭവിക്കുന്ന ന്യൂറോപതിക് വേദന ( Radiation Induced Neuropathic Pain)\nകാൻസറിനെ ചികിത്സിക്കാൻ ഉപയോഗിക്കുന്ന വികിരണം അപൂർവമായി ന്യൂറോപതിക് വേദനയ്ക്ക് കാരണമാകാറുണ്ട്. റേഡിയേഷൻ ഇൻഡ്യൂസ്ഡ് ന്യൂറോപ്പതിക്കുള്ള കാരണം റേഡിയേഷൻ സ്വീകരിച്ച ഭാഗത്തെ ചെറിയ രക്തക്കുഴലുകളുടെ തകരാറും തുടർന്നുള്ള ഞരമ്പുകളുടെ തകരാറും ഫൈബ്രോസിസും ആകാം. രോഗിക്ക് ബാധിച്ച ഭാഗത്ത് തീവ്രമായ കത്തുന്ന വേദന, തരിപ്പ്, അല്ലെങ്കിൽ ബലഹീനത അനുഭവപ്പെടാം.\nറേഡിയേഷൻ തെറാപ്പിക്ക് ഒന്നു തൊട്ട് 30 വർഷം വരെ രോഗലക്ഷണങ്ങൾ കാണപ്പെടുന്നു. സാധാരണയായി Brachial അല്ലെങ്കിൽ Lumbosacral പ്ലെക്സസ് ഉൾപ്പെടുന്നു. ലക്ഷണങ്ങൾ മിതമായി ആരംഭിച്ച് സാവധാനം പുരോഗമിക്കുന്നു. രോഗനിർണയം ചെയ്യുവാൻ MRI Scan, NCS ( Nerve conduction Study), EMG ( Electromyography) എന്നിവയുടെ സഹായം തേടാവുന്നതാണ്.\nആന്റികൺ‌വൾസന്റുകളും ആന്റീഡിപ്രസന്റുകളും സഹായകമാകും. ഈ പ്രശ്നം ചികിത്സിക്കാൻ വളരെ പ്രയാസമുള്ളതും വർഷങ്ങളോളം നീണ്ടുനിൽക്കുന്നതുമാണ്. ഈ പ്രശ്നം പഠിക്കുന്നതിനും, ഫലപ്രദമായ ചികിത്സ കണ്ടെത്തുന്നതിനും ധാരാളം ഗവേഷണങ്ങൾ നടക്കുന്നു.\n10. Phantom Limb (ഫാന്റം ലിംബ്)\nഫാന്റം ലിംബ് എന്ന രോഗാവസ്ഥ കാൽ മുറിച്ചു മാറ്റിയവർക്കു അനുഭവപ്പെടുന്ന ഒരു അവസ്ഥയാണ്. ഇവർക്ക് കാൽ മുറിച്ചു മാറ്റിയ ശേഷവും കാൽ ഉള്ളത് പോലെ അനുഭവപ്പെടും. ഇതോടൊപ്പംതന്നെ ഇല്ലാത്ത കാലിൽ കഠിനമായ വേദന, പുകച്ചിൽ എന്നിവയും അനുഭവപ്പെടാം. കാൽ മുറിച്ച 90 ശതമാനം രോഗികളിലും ഇവ കാണപ്പെടാറുണ്ട്. പക്ഷേ കാലക്രമേണ വേദന കുറഞ്ഞു വരും. ആന്റികൺ‌വൾസന്റുകളും ആന്റീഡിപ്രസന്റുകളും ഈ അവസരത്തിൽ സഹായകമാകും. ഛേദിക്കപ്പെട്ട നാഡിയുടെ സ്റ്റമ്പിൽ സ്ഥാപിച്ചിരിക്കുന്ന TENS(transcutaneous electric nerve stimulation) അഥവാ ട്രാൻ‌സ്‌ക്യുട്ടേനിയസ് ഇലക്ട്രിക് നാഡി ഉത്തേജനം സഹായകമാകും. ഞരമ്പ് ബ്ലോക്ക് ചികിത്സയും ചിലപ്പോൾ ഗുണം ചെയ്യും. സുഷുമ്‌നാ നാഡി സ്റ്റുമിലേറ്ററുകൾ, സിമ്പതെറ്റിക് നാഡി ബ്ലോക്കുകൾ എന്നിവയാണ് മറ്റ് രീതികൾ. മാനസിക പരിചരണം ഉൾപ്പെടെയുള്ള വേദനയോടുള്ള ഒരു മൾട്ടിമോഡൽ സമീപനവും ശക്തമായി ശുപാർശ ചെയ്യുന്നു. ഫാന്റം അവയവത്തെ ചികിത്സിക്കുന്നതിനുള്ള ഒരു പുതിയ സമീപനമാണ് മിറർ ബോക്സ് കൃത്രിമം (Mirror Box Manipulation).\nകാലുവേദനയും ചില സന്ദർഭങ്ങളിൽ ഹൃദയം അപകടത്തിലാണെന്ന സൂചനയാകാം നൽകുന്നത്\nനടുവേദനയുള്ളവർ ശ്രദ്ധിക്കേണ്ട ചില കാര്യങ്ങളിതാ\nകൊവിഡ് വാക്‌സിന് കുട്ടികളില് ഹൃദ്രോഗമുണ്ടാക്കുന്നുവെന്ന് പ്രചാരണം, വിശദീകരണവുമായി വിദഗ്ധര്\nതലകറക്കത്തിനു പിന്നിലുണ്ട് ഈ കാരണങ്ങൾ; അവഗണിക്കരുത് ഈ ലക്ഷണങ്ങൾ\nനിസ്സാരമാക്കി തള്ളരുത് കാല്‍സ്യത്തിന്‍റെ അഭാവം; ലക്ഷണങ്ങള് ഇവ\nചെറുപ്പക്കാരിൽ സ്ട്രോക്കിനുള്ള പ്രധാന കാരണങ്ങൾ ഇങ്ങനെ; പ്രതിരോധിക്കാൻ ചെയ്യേണ്ടത്


Popular Actresses Who Made A Comeback To Mollywood! - Malayalam Filmibeat\n| Updated: Tuesday, January 9, 2018, 16:04 [IST]\nമനോഹരമായൊരു വര്‍ഷമാണ് കടന്നുപോയത്. ഒന്നിനൊന്ന് വ്യത്യസ്തമായ നിരവധി ചിത്രങ്ങളാണ് പുറത്തിറങ്ങിയത്. നിരവധി പുതുമുഖങ്ങള് മലയാള സിനിമയില് തുടക്കം കുറിച്ചൊരു വര്‍ഷം കൂടിയാണ് കടന്നുപോയത്. അവരില് പലരും ഇന്ന് സിനിമയുടെ അവിഭാജ്യ ഘടകമായി മാറുകയും ചെയ്തു. എന്നാല് ഇത് മാത്രമല്ല മറ്റ് പ്രധാനപ്പെട്ട ചില കാര്യങ്ങളും 2017 ല് സംഭവിച്ചിട്ടുണ്ട്.\nതൊണ്ണൂറുകളില് മലയാള സിനിമയില് നിറഞ്ഞു നിന്നിരുന്ന അഭിനേത്രികളില് ചിലര് ശക്തമായ തിരിച്ചുവരവ് നടത്തിയതും പോയ വര്‍ഷമായിരുന്നു. ആരൊക്കെയാണ് സിനിമയിലേക്ക് തിരിച്ചെത്തിയതെന്നും ഏതൊക്കെയാണ് അവരുടെ സിനിമകളെന്നും അറിയാന് കുടൂതല് വായിക്കൂ.\nഒരുകാലത്ത് മലയാള സിനിമയില് നിറഞ്ഞു നിന്നിരുന്ന താരമായിരുന്നു ശാന്തി കൃഷ്ണ. മമ്മൂട്ടി, മോഹന്‍ലാല്, സുരേഷ് ഗോപി, റഹ്മാന് തുടങ്ങിയവര്‍ക്കൊപ്പമെല്ലാം അഭിനയിച്ചിട്ടുണ്ട് ഈ അഭിനേത്രി. വര്‍ഷങ്ങള് നീ ഇടവേളയ്ക്ക് ശേഷമാണ് ശാന്തികൃഷ്ണ സിനിമയിലേക്ക് തിരിച്ചെത്തിയത്.\nനിവിന് പോളിയുടെ അമ്മ വേഷം\nനിവിന് പോളിയും ഐശ്വര്യ ലക്ഷ്മിയും നായികാനായകന്‍മാരായെത്തിയ ഞണ്ടുകളുടെ നാട്ടില് ഒരിടവേളയിലൂടെയിലൂടെയാണ് ശാന്തികൃഷ്ണ തിരിച്ചെത്തിയത്. അല്‍ത്താഫ് സലീം സംവിധാനം ചെയ്ത ചിത്രത്തില് ശക്തമായ കഥാപാത്രത്തെയാണ് അവര് അവതരിപ്പിച്ചത്. 19 വര്‍ഷത്തെ ഇടവേളയ്ക്ക് ശേഷമാണ് താരം സിനിമയിലേക്ക് തിരിച്ചെത്തിയത്.\nരണ്ടേ രണ്ട് മലയാള ചിത്രങ്ങളിലൂടെ പ്രേക്ഷക മനം കവര്‍ന്ന അഭിനേത്രിയാണ് അമല അക്കിനേനി. എന്റെ സൂര്യപുത്രിക്ക്, ഉള്ളടക്കം ഈ സിനിമയിലാണ് താരം അഭിനയിച്ചത്. മഞ്ജു വാര്യര് ചിത്രമായ കെയര് ഒാഫ് സൈറാബാനുവിലൂടെയാണ് താരം തിരിച്ചെത്തിയത്. ശക്തമായ കഥാപാത്രത്തെയായിരുന്നു താരം അവതരിപ്പിച്ചത്.\nരാധിക ശരത്കുമാറിന്റെ തിരിച്ചുവരവ്\nദിലീപിന്റെ കരിയറിലെ എക്കാലത്തെയും മികച്ച ചിത്രങ്ങളിലൊന്നായി മാറിയ രാമലീലയിലൂടെയാണ് രാധിക ശരത് കുമാര് തിരിച്ചുവരവ് നടത്തിയത്. 24 വര്‍ഷത്തിന് ശേഷമുള്ള തിരിച്ചുവരവ് കൂടിയായിരുന്നു ഇത്. സഖാവ് രാഗിണിയുടെ വേഷത്തില് മികച്ച അഭിനയമാണ് താരം കാഴ്ച വെച്ചത്.\nതൊണ്ണൂറുകളില് മലയാള സിനിമയില് നിറഞ്ഞു നിന്നിരുന്ന ഗൗതമിയും അടുത്തിടെയാണ് തിരിച്ചുവരവ് നടത്തിയത്. കുക്കു സുരേന്ദ്രന് സംവിധാനം ചെയ്ത ഹൊറര് ചിത്രമായ 'ഇ'യിലൂടെയാണ് താരം തിരിച്ചുവരവ് നടത്തിയത്. 14 വര്‍ഷത്തിന് ശേഷമുള്ള തിരിച്ചുവരവായിരുന്നു ഇത്.\nകുഞ്ചാക്കോ ബോബന്റെ നായികയായി സിനിമയില് നിറഞ്ഞു നിന്നിരുന്ന ജോമോളും സിനിമയിലേക്ക് തിരിച്ചെത്തിയിട്ടുണ്ട്. വികെ പ്രകാശ് സംവിധാനം ചെയ്ത കെയര്‍ഫുളിലൂടെയാണ് താരം തിരിച്ചെത്തിയത്.\nമറ്റുചിലരുടെ തിരിച്ചുവരവിനായി കാത്തിരിക്കുന്നു\nവിവാഹത്തോടെ സിനിമയോട് ബൈ പറയുന്ന അഭിനേത്രികളുടെ തിരിച്ചുവരവിനായി ആരാധകര് ഇപ്പോഴും കാത്തിരിക്കുന്നുണ്ട്. അത്തരത്തില് പ്രേക്ഷകര് കാത്തിരുന്നൊരു തിരിച്ചുവരവാണ് നസ്രിയയുടെത്. അഞ്ജലി മേനോന് ചിത്രത്തിലൂടെയാണ് താരം തിരിച്ചെത്തുന്നത്.\nRead more about: amala gouthami nazriya nazim shanthi krishna jomol actress അമല ഗൗതമി നസ്രിയ നസീം ശാന്തി കൃഷ്ണ ജോമോള് മലയാളം സിനിമ നടി\nPopular Actresses Who Made A Comeback afteralong break.


ബുള്ളറ്റ് ട്രയല്‍സ് 350, ബുള്ളറ്റ് ട്രയല്‍സ് 500 നിര്‍ത്തി - FUTURE KERALA - Future Kerala\nബുള്ളറ്റ് 350, ബുള്ളറ്റ് 500 മോഡലുകള് അടിസ്ഥാനമാക്കിയാണ് രണ്ട് സ്‌ക്രാംബ്ലര് ബൈക്കുകള് നിര്‍മിച്ചത്\nന്യൂഡെല്‍ഹി: ബുള്ളറ്റ് ട്രയല്‍സ് 350, ബുള്ളറ്റ് ട്രയല്‍സ് 500 എന്നീ ബൈക്കുകള് റോയല് എന്‍ഫീല്‍ഡ് നിര്‍ത്തി. വെബ്‌സൈറ്റില്‍നിന്ന് രണ്ട് മോഡലുകളും നീക്കം ചെയ്തു. ഏകദേശം ഒരു വര്‍ഷം മുമ്പാണ് രണ്ട് ബൈക്കുകളും ഇന്ത്യന് വിപണിയില് അവതരിപ്പിച്ചത്. 1950 കളിലെ റോയല് എന്‍ഫീല്‍ഡ് മോട്ടോര്‍സൈക്കിളുകളുടെ പാരമ്പര്യം ഉള്‍ക്കൊണ്ട് നിര്‍മിച്ചവയായിരുന്നു ബുള്ളറ്റ് ട്രയല്‍സ് 350, ബുള്ളറ്റ് ട്രയല്‍സ് 500 എന്നിവ. ബുള്ളറ്റ് 350, ബുള്ളറ്റ് 500 മോഡലുകള് അടിസ്ഥാനമാക്കിയാണ് രണ്ട് സ്‌ക്രാംബ്ലര് ബൈക്കുകളും നിര്‍മിച്ചത്.\nരണ്ട് ട്രയല്‍സ് ബൈക്കുകളും വിപണിയില് മികച്ച പ്രകടനം കാഴ്ച്ചവെയ്ക്കുമെന്നാണ് റോയല് എന്‍ഫീല്‍ഡ് പ്രതീക്ഷിച്ചിരുന്നത്. എന്നാല് വലിയ വിജയം നേടാന് സാധിച്ചില്ല. ബുള്ളറ്റ് ട്രയല്‍സ് 350, ബുള്ളറ്റ് ട്രയല്‍സ് 500 ബൈക്കുകള് ഇപ്പോള് വില്‍ക്കുന്നില്ലെന്ന് വിവിധ ഡീലര്‍മാര് വ്യക്തമാക്കി. ബിഎസ്4പാലിച്ചുകൊണ്ടിരിക്കേ ട്രയല്‍സ് ഇരട്ടകള് വിപണി വിടുകയാണ്. ഇനിയൊരു തിരിച്ചുവരവ് ഉണ്ടാകില്ല. ബുള്ളറ്റ് ട്രയല്‍സ് 350 മോട്ടോര്‍സൈക്കിളിന് 1.62 ലക്ഷം രൂപയും ബുള്ളറ്റ് ട്രയല്‍സ് 500 മോഡലിന് 2.07 ലക്ഷം രൂപയുമായിരുന്നു ഡെല്‍ഹി എക്‌സ് ഷോറൂം വില.\nബുള്ളറ്റ് 350 ഉപയോഗിക്കുന്ന അതേ 346 സിസി, സിംഗിള് സിലിണ്ടര് എന്‍ജിനാണ് ബുള്ളറ്റ് ട്രയല്‍സ് 350 മോട്ടോര്‍സൈക്കിളിന് കരുത്തേകിയിരുന്നത്. ഈ മോട്ടോര് 19.8 ബിഎച്ച്പി കരുത്തും 28 എന്‍എം ടോര്‍ക്കും ഉല്‍പ്പാദിപ്പിച്ചു.5സ്പീഡ് ഗിയര്‍ബോക്‌സ് ചേര്‍ത്തുവെച്ചു. ബുള്ളറ്റ് 500 മോട്ടോര്‍സൈക്കിളിന് കരുത്തേകിയ അതേ 499 സിസി, സിംഗിള് സിലിണ്ടര് എന്‍ജിനാണ് ബുള്ളറ്റ് ട്രയല്‍സ് 500 ഉപയോഗിച്ചത്. ഈ മോട്ടോര് 26.1 ബിഎച്ച്പി കരുത്തും 40.9 എന്‍എം ടോര്‍ക്കും പുറപ്പെടുവിച്ചു. കാര്‍ബുറേറ്റഡ് എന്‍ജിനുമായി5സ്പീഡ് ഗിയര്‍ബോക്‌സാണ് ഘടിപ്പിച്ചത്.\nഅതേസമയം, വിവിധ ഡീലര്‍ഷിപ്പുകളിലെ മുഴുവന് ബിഎസ്4ബൈക്കുകളും വിറ്റുതീര്‍ന്നതായി റോയല് എന്‍ഫീല്‍ഡ് പ്രഖ്യാപിച്ചു. മാര്‍ച്ച് 21 മുതല് രാജ്യത്തെ എല്ലാ ഡീലര്‍മാരും ബിഎസ്6ബൈക്കുകള് മാത്രമാണ് വില്‍ക്കുന്നതെന്ന് കമ്പനി പ്രസ്താവനയില് വ്യക്തമാക്കി.\nTags:\tBullet trails 350, Trails 500


Vinayakan admitted the charge against him, says investigation team | അശ്ലീലച്ചുവയോടെ യുവതിയോട് ഫോണിലൂടെ സംസാരം: വിനായകൻ കുറ്റം സമ്മതിച്ചെന്ന് അന്വേഷണ സംഘം; ശബ്ദം തൻേത് തന്നെ; സംസാരിച്ചത് യുവതിയോടല്ല പുരുഷനോടെന്നും വാദിച്ച് നടൻ; സൈബർ സെൽ വിവരങ്ങൾ കിട്ടിയ ശേഷം തുടർനടപടി - MarunadanMalayalee.com\nഅശ്ലീലച്ചുവയോടെ യുവതിയോട് ഫോണിലൂടെ സംസാരം: വിനായകൻ കുറ്റം സമ്മതിച്ചെന്ന് അന്വേഷണ സംഘം; ശബ്ദം തൻേത് തന്നെ; സംസാരിച്ചത് യുവതിയോടല്ല പുരുഷനോടെന്നും വാദിച്ച് നടൻ; സൈബർ സെൽ വിവരങ്ങൾ കിട്ടിയ ശേഷം തുടർനടപടി\nJune 22, 201910:32 PM IST Permalink\nകൽപ്പറ്റ: ഫോൺ വിളിച്ച യുവതിയെ അസഭ്യം പറയുകയും അശ്ലീലച്ചുവയോടെ സംസാരിക്കുകയും ചെയ്‌തെന്ന കെസിൽ നടൻ വിനായകൻ കുറ്റം സമ്മതിച്ചെന്ന് അന്വേഷണസംഘം. ഫോൺ രേഖയിലെ ശബ്ദം തന്റേത് തന്നെയെന്ന് വിനായകൻ സമ്മതിച്ചു. എന്നാൽ, യുവതിയോടല്ല താൻ സംസാരിച്ചതെന്നും മറ്റൊരു പുരുഷനോടാണ് സംസാരിച്ചതെന്നുമാണ് വിനായകന്റെ വാദം. സംഭാഷണം നടക്കുമ്പോൾ യുവതിയോടൊപ്പം ഒരു സുഹൃത്തു കൂടി ഉണ്ടായിരുന്നു . ഫോൺ റെക്കോർഡ്സുമായി ബന്ധപ്പെട്ട സൈബർ സെൽ വിവരങ്ങൾ കിട്ടാൻ ഇനിയും വൈകും. അതിനുശേഷം മാത്രമേ കുറ്റപത്രം കൽപ്പറ്റ സിജെഎം കോടതിയിൽ സമർപ്പിക്കുകയുള്ളുവെന്ന് അന്വേഷണസംഘം അറിയിച്ചു.\nകേസിൽ വിനായകൻ ജാമ്യമെടുത്തിരുന്നു. കൽപ്പറ്റ സ്റ്റേഷനിൽ വിനായകൻ നേരിട്ട് ഹാജരായാണ് ജാമ്യമെടുത്തത്. കൽപറ്റ പൊലീാണ് കേസ് എടുത്തിരിക്കുന്നത്. കോട്ടയം പാമ്പാടി സ്റ്റേഷൻ പരിധിയിലെ താമസക്കാരിയാണു പരാതിക്കാരി. കുറച്ചു നാൾ മുൻപ് കൽപറ്റയിൽ ഒരു പരിപാടിക്കു ക്ഷണിക്കാൻ വിനായകനെ ഫോൺ വിളിച്ചപ്പോഴാണ് മോശമായ പെരുമാറ്റമുണ്ടായതെന്നാണു പരാതി.\nസ്ത്രീത്വത്തെ അപമാനിക്കൽ, അസഭ്യം പറയൽ തുടങ്ങിയ വകുപ്പുകൾ പ്രകാരമാണ് കേസ്. വിനായകൻ ഫോണിൽ മോശമായി സംസാരിച്ചുവെന്നാരോപിച്ച് യുവതി നേരത്തെ ഫേസ്‌ബുക്കിൽ പോസ്റ്റ് ഇട്ടിരുന്നു. അതേസമയം, തന്നോട് അപമര്യാദമായി ഒരാൾ സംസാരിച്ചപ്പോൾ അതിന് മറുപടി പറയുക മാത്രമാണ് താൻ ചെയ്തത് എന്നാണ് നടന്റെ ന്യായം. ദളിത് ആക്ടിവിസ്റ്റായ യുവതിയുടെ പരാതിയുടെ അടിസ്ഥാനത്തിൽ വിനായകനെ പൊലീസ് അറസ്റ്റ് ചെയ്‌തേക്കും എന്ന് റിപ്പോർട്ടുകളുണ്ടായിരുന്നു. ഈ പശ്ചാത്തലത്തിലാണ് നടന്റെ പ്രതികരണം. പരിപാടിക്ക് ക്ഷണിക്കാനായി ഫോണിൽ ബന്ധപ്പെട്ടപ്പോൾ ലൈംഗികാധിക്ഷേപം നടത്തി എന്നതാണ് നടനെതിരെയുള്ള പരാതി.\nവസ്തുതാ വിരുദ്ധമായ കാര്യങ്ങളാണ് മാധ്യമങ്ങൾ സംഭവത്തെ കുറിച്ച് പ്രചരിപ്പിക്കുന്നതെന്ന് വിനായകൻ ആരോപിച്ചു. ഫോൺ സംഭാഷണം ആദ്യം മുതൽക്കേ കേൾക്കാതെയാണ് എല്ലാവരും പ്രതികരിക്കുന്നത്. കേസുമായി യുവതി മുന്നോട്ട് പോവുകയാണ് എങ്കിൽ നിയമപരമായി തന്നെ നേരിടുമെന്നും നടൻ വ്യക്തമാക്കി.\nതാൻ സ്ത്രീകളോട് ഒരിക്കലും മോശമായി പെരുമാറുന്ന ആളല്ലെന്ന് വിനായകൻ പറയുന്നു. സ്ത്രീകളെ സ്‌നേഹിക്കുകയും ബഹുമാനിക്കുകയും ചെയ്യുന്ന ആളാണ് താൻ. 'എന്താണ് ഇവർ പറയുന്നത്, പൊലീസിനെ കൊണ്ട് പിടിപ്പിക്കുമെന്നോ, പിടിച്ചോട്ടെ, ജയിലിൽ കിടക്കണോ, എനിക്കെന്താ' എന്നും വിനായകൻ പ്രതികരിച്ചു. കൽപ്പറ്റ പൊലീസാണ് യുവതിയുടെ പരാതിയിൽ വിനായകന് എതിരെ കേസ് എടുത്തിരിക്കുന്നത്.\nയുവതിയുടെ മൊഴി പൊലീസ് കഴിഞ്ഞ ദിവസം രേഖപ്പെടുത്തിയിരുന്നു. ഐപിസി 506, 294 ബി, കെപിഎ 120, എന്നീ വകുപ്പുകളാണ് വിനായകന് മേലെ ചുമത്തിയിരിക്കുന്നത്. വിവാദം ഫോൺ സംഭാഷണത്തിന്റെ ഓഡിയോ യുവതി പൊലീസിന് കൈമാറിയിട്ടുണ്ട്. അശ്ലീല ചുവയോടെ വിനായകൻ സംസാരിച്ചു എന്നാണ് യുവതി പൊലീസിന് മൊഴി നൽകിയിരിക്കുന്നത്. ഈ സാഹചര്യത്തിൽ വിനായകനെ അറസ്റ്റ് ചെയ്യേണ്ടി വരും എന്നാണ് പൊലീസ് വൃത്തങ്ങൾ വ്യക്തമാക്കുന്നത്.


ടാമ്മി എബ്രഹാമിനെ ടീമിലെത്തിച്ച് എഎസ് റോമ – Tech Travel Sports\nഇറ്റാലിയൻ ടോപ്പ് ഡിവിഷൻ ക്ലബ്ബായ എഎസ് റോമ ഇംഗ്ലീഷ് പ്രീമിയർ ലീഗ് വമ്പൻമാരായ ചെൽസിയിൽ നിന്ന് യുവ മുന്നേറ്റ താരമായ ടാമ്മി എബ്രഹാമിനെ സ്വന്തമാക്കി. ടാമ്മി എബ്രഹാമിനായി 40 മില്യൺ യൂറോയാണ് എഎസ് റോമ മുടക്കിയത്.\nചെൽസിയുടെ യൂത്ത് അക്കാദമിയിലൂടെ വളർന്നു വന്ന താരമാണ് ടാമ്മി എബ്രഹാം. 2016-ലാണ് അദ്ദേഹം ചെൽസി സീനിയർ ടീമിനു വേണ്ടി അരങ്ങേറ്റം കുറിച്ചത്. ക്ലബ്ബിന് വേണ്ടി മൊത്തം 80 മത്സരങ്ങളിൽ കളത്തിലിറങ്ങിയ താരം 30 ഗോളുകളും, 12 അസിസ്റ്റുകളും സ്വന്തമാക്കിയിട്ടുണ്ട്.\nചെൽസിയുടെ ഭാഗമായിരിക്കെ ബ്രിസ്റ്റോൾ സിറ്റി, സ്വാൻസി സിറ്റി, ആസ്റ്റൺ വില്ല തുടങ്ങിയ ടീമുകൾക്ക് വേണ്ടി അദ്ദേഹം ലോൺ വ്യവസ്ഥയിൽ കളിച്ചിട്ടുണ്ട്. ആസ്റ്റൺ വില്ലയ്ക്ക് വേണ്ടി 37 മത്സരങ്ങൾ കളിച്ച താരം 25 ഗോളുകളാണ് അടിച്ചു കൂട്ടിയത്. പ്രീമിയർ ലീഗിൽ മികച്ച പ്രകടനം തന്നെ ഈ യുവ താരം പുറത്തെടുത്തു.\nവെറും 23 വയസ്സ് മാത്രം പ്രായമുള്ള ടാമ്മി എബ്രഹാം ഇംഗ്ലണ്ടിൻ്റെ അണ്ടർ-18, അണ്ടർ-19, അണ്ടർ-21 ടീമുകൾക്ക് വേണ്ടി കളിച്ചിട്ടുണ്ട്. 2017-ൽ ഇംഗ്ലണ്ട് സീനിയർ ടീമിലേക്ക് തിരഞ്ഞെടുക്കപ്പെട്ട താരം6മത്സരങ്ങൾ കളിക്കുകയും 1 ഗോൾ സ്വന്തമാക്കുകയും ചെയ്തിട്ടുണ്ട്. ഇംഗ്ലീഷ് പ്രീമിയർ ലീഗിലെ പ്രകടന മികവാണ് അദ്ദേഹത്തെ എഎസ് റോമയിൽ എത്തിച്ചത്.\nനീണ്ട5വർഷത്തെ കരാറാണ് എഎസ് റോമ താരത്തിന് നൽകിയിരിക്കുന്നത്. ഈ കരാർ പ്രകാരം അദ്ദേഹത്തിന് 2026 വരെ ക്ലബ്ബിൽ തുടരാൻ സാധിക്കും. ഉയരക്കാരനായ ഈ മുന്നേറ്റ താരത്തിന് ഇറ്റാലിയൻ ലീഗിൽ തൻ്റെ പ്രകടന മികവ് ആവർത്തിക്കാൻ കഴിയുമോ എന്ന് നമുക്ക് കാത്തിരുന്നു കാണാം.\nRelated Topics:AS ROMAChelseaFeaturedTransfer NewsWorld Football


മികച്ച Artex Coin എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച Artex Coin എക്സ്ചേഞ്ച് നിരക്ക്. ഇന്ന് Artex Coin വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില Artex Coin $ 0.000375815599911 ATX/BTC Livecoin\nഏറ്റവും മികച്ച വിൽപ്പന വില Artex Coin $ 0.000375815599911 ATX/BTC Livecoin\nഎല്ലാ എക്സ്ചേഞ്ചുകളിലും ക്രിപ്റ്റോ കറൻസി ജോഡികൾ ട്രേഡ് ചെയ്യുന്നതിന്റെ ഫലത്തെ അടിസ്ഥാനമാക്കി മികച്ച Artex Coin നിരക്ക് മികച്ച വാങ്ങൽ അല്ലെങ്കിൽ വിൽപ്പന നിരക്കാണ്. ക്രിപ്‌റ്റോകറൻസി വിനിമയ നിരക്ക് Artex Coin സാധാരണ കറൻസിയിലെന്നപോലെ ബാങ്ക് സജ്ജമാക്കിയിട്ടില്ല, എന്നാൽ എക്‌സ്‌ചേഞ്ച് പങ്കാളികൾക്കിടയിലെ ഓരോ ഇടപാടുകൾക്കും ഇത് നിർണ്ണയിക്കപ്പെടുന്നു. ഓരോ ക്രിപ്റ്റോ എക്സ്ചേഞ്ചറിലും Artex Coin വാങ്ങുന്നവരുടെയും വിൽക്കുന്നവരുടെയും എണ്ണം വ്യത്യസ്തമാണ്. Cryptoratesxe.com സൈറ്റ് സേവനം മികച്ച Artex Coin എക്സ്ചേഞ്ച് പ്രവർത്തിക്കുന്ന എല്ലാ ക്രിപ്റ്റോ എക്സ്ചേഞ്ചുകളിലെയും ഓൺലൈൻ ട്രേഡിംഗ് ഇടപാടുകൾ വിശകലനം ചെയ്യുന്നു. ഇത് ഓൺലൈനിൽ മികച്ച Artex Coin ഇപ്പോൾ നിരക്കുകൾ വാങ്ങുകയും വിൽക്കുകയും ചെയ്യുന്നു.\nമികച്ച Artex Coin വാലറ്റ്\nഇന്ന് Artex Coin യുടെ മികച്ച വാങ്ങൽ നിരക്ക് Livecoin എക്സ്ചേഞ്ച് മാർക്കറ്റിൽ ATX/BTC ട്രേഡ് ജോഡി ഉപയോഗപ്പെടുത്തി $ 0.000375815599911 ആണ്.\nഇന്ന് Artex Coin യുടെ മികച്ച വിൽപന നിരക്ക് Livecoin എക്സ്ചേഞ്ച് മാർക്കറ്റിൽ ATX/BTC ട്രേഡിംഗ് ജോടിയായ $ 0.000375815599911 ആണ്.\nക്രിപ്റ്റോ മാർക്കറ്റ് പങ്കാളികളുടെയും ക്രിപ്റ്റോ ഹോൾഡർമാരുടെയും വ്യക്തിപരമായ അഭിപ്രായമാണ് മികച്ച Artex Coin വാലറ്റ്. സംഭരണം, സെറ്റിൽമെന്റുകൾ, ക്രിപ്റ്റോ കറൻസിയുടെ പേയ്‌മെന്റുകൾ എന്നിവയ്ക്കായി ഉദ്ദേശിച്ചിട്ടുള്ള ഒരു പ്രോഗ്രാം കോഡാണ് ക്രിപ്‌റ്റോ വാലറ്റ്. ഒരു ക്രിപ്‌റ്റോ വാലറ്റിന്റെ സവിശേഷത അത്തരം അടിസ്ഥാന പാരാമീറ്ററുകളാണ്: ലാളിത്യം, വിശ്വാസ്യത, സുരക്ഷ. മികച്ച Artex Coin വാലറ്റിന് മികച്ച വിശ്വാസ്യതയും സുരക്ഷാ ക്രമീകരണങ്ങളും ഉണ്ട്.\nമികച്ച Artex Coin വിൽപ്പനസ്ഥലത്ത്\nഅടുത്തിടെ ചില എക്സ്ചേഞ്ചുകളിൽ Artex Coin നായി ഏറ്റവും മികച്ച വാങ്ങൽ വിലയുണ്ടായിരുന്നുവെങ്കിൽ, മിക്കവാറും ഈ ക്രിപ്റ്റോ എക്സ്ചേഞ്ചിൽ മികച്ച വിനിമയ നിരക്ക് തേടേണ്ടതാണ്. Artex Coin 21/01/2021 എന്നതിലെ മികച്ച നിരക്ക് - ഇന്നത്തെ എല്ലാ വ്യാപാര ഇടപാടുകളുടെയും നിരക്കുകളുടെ പട്ടികയായി കാണിക്കുന്നു നിരക്ക്. ഇന്നത്തെ ഏറ്റവും മികച്ച വിൽപ്പനയും വാങ്ങലും Artex Coin ഇന്നത്തെ നിരക്കുകൾ 21/01/2021 ഞങ്ങൾ പേജിൽ ഒരു പ്രത്യേക സ്ഥലത്ത് സ്ഥാപിക്കുന്നു. Artex Coin ന്റെ മികച്ച നിരക്കുകളുടെ പട്ടികയിൽ നിങ്ങൾക്ക് Artex Coin ന്റെ വ്യത്യസ്ത വിലകൾ കാണാൻ കഴിയും. ഏതാണ് മികച്ചതെന്ന് നിങ്ങൾക്ക് തിരഞ്ഞെടുക്കാം, ഏത് എക്സ്ചേഞ്ചിൽ ഒരു ക്രിപ്റ്റോ കറൻസി എക്സ്ചേഞ്ച് കണ്ടെത്തുന്നതാണ് നല്ലത്.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ Artex Coin എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nLivecoin ATX/BTC $ 0.000376 $ 26.12 -\nArtex Coin എന്നതിനായുള്ള ഏറ്റവും മികച്ച വാങ്ങൽ വില ഡോളറിൽ മാത്രമല്ല. സാധാരണയായി, ജനപ്രിയ കറൻസികൾക്കുള്ള വാങ്ങൽ നിരക്ക് മറ്റൊരു ക്രിപ്‌റ്റോകറൻസിയെക്കാൾ കൂടുതലാകാം. മികച്ച Artex Coin വാങ്ങൽ നിരക്ക് ഡോളറുകളിൽ പ്രദർശിപ്പിക്കുന്നതിനാൽ അത് ശരിയായി വില നിശ്ചയിക്കും. Artex Coin ന് ഏറ്റവും വിലകുറഞ്ഞത് വാങ്ങാൻ കഴിയുന്ന ഒരു ജോഡി കറൻസികളും ഞങ്ങൾ പ്രദർശിപ്പിക്കുന്നു. മികച്ച ക്രിപ്റ്റോ വിൽപ്പന നിരക്കിന് അടുത്തായി Artex Coin ഈ മികച്ച വിലയ്ക്ക് വിറ്റ എക്സ്ചേഞ്ചറിലേക്ക് ഒരു ലിങ്ക് ഉണ്ട്.\nഏത് കറൻസിക്ക് Artex Coin "ട്രേഡിംഗ് ജോഡി" എന്ന ഫീൽഡിൽ ഞങ്ങൾ ഏറ്റവും കൂടുതൽ കാണിച്ചത്. Artex Coin വാങ്ങുന്നതിനോ വിൽക്കുന്നതിനോ ഉള്ള മികച്ച എക്സ്ചേഞ്ചുകൾ ഞങ്ങളുടെ സേവന പട്ടികയിൽ അവതരിപ്പിച്ചിരിക്കുന്നു. Artex Coin വിൽക്കുന്നതിനും വാങ്ങുന്നതിനുമുള്ള മികച്ച വിനിമയ നിരക്ക് അനുസരിച്ച് എക്സ്ചേഞ്ചുകളുടെ പ്രദർശനം അടുക്കുന്നു. നിരക്ക് യുഎസ് ഡോളറിൽ പ്രദർശിപ്പിക്കും. Artex Coin ആവശ്യമുള്ള കറൻസി അല്ലെങ്കിൽ ക്രിപ്‌റ്റോകറൻസിക്ക് വേണ്ടിയുള്ള ട്രേഡിംഗ് കാണാൻ മികച്ച ക്രിപ്‌റ്റോകറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള വ്യത്യസ്ത കറൻസികളുടെ ഫിൽട്ടർ ഉപയോഗിക്കുക.


തീയണക്കാന് വിദ്യാര്‍ഥികളുടെ ഡിജിറ്റല് Fire Extinguisher – I AM Startup Studio\nഅക്കിക്കാവ് റോയല് കോളേജ് ഓഫ് എഞ്ചിനീയറിംഗ് ആന്റ് ടെക്‌നോളജിയിലെ വിദ്യാര്‍ഥികള് നിര്‍മ്മിച്ച Fire Extinguisher അതിലുപയോഗിച്ചിരിക്കുന്ന മീഡിയം കൊണ്ട് വ്യത്യസ്തമാവുകയാണ്. സാധാരണ ഫയര് എക്സ്റ്റിന്‍ക്യൂഷറുകളില് കെമിക്കല്‍സാണ് ഉപയോഗിക്കുന്നത്. എന്നാല് വിദ്യാര്‍ഥികള് നിര്‍മ്മിച്ചിരിക്കുന്ന ഫയര് എക്സ്റ്റിന്‍ക്യൂഷറിന്റെ മീഡിയം സൗണ്ട് വേവ്‌സ് ആണ്. സൗണ്ട് വേവ്‌സ് ഫയര് എക്സ്റ്റിന്‍ക്യൂഷര് എന്നാണ് ഈ പ്രൊഡക്ടിന്റെ പേര്. അശ്വിന് തമ്പി, ബികിന് രാജ്, റഫീഖ് എന്നീ മെക്കാനിക്കല് വിദ്യാര്‍ഥികള് ചേര്‍ന്നാണ് ഫയര് എക്സ്റ്റിന്‍ക്യൂഷര് നിര്‍മ്മിച്ചത്.\nപെട്രോള് പമ്പുകളിലും മറ്റുമുണ്ടാകുന്ന തീപിടുത്തങ്ങള് നിമിഷങ്ങള്‍ക്കുള്ളില് അണയ്ക്കാന് സൗണ്ട് വേവ്സ് ഫയര് എക്സ്റ്റിന്‍ക്യൂഷന് സഹായിക്കുമെന്ന് ഫൗണ്ടേഴ്സ് പറയുന്നു. കാലാവധിയുടെ പ്രശ്മോ, മണം, പൗഡര് തുടങ്ങിയ പ്രശ്നങ്ങളോ ഇതിനില്ലെന്നതാണ് മറ്റൊരു പ്രത്യേകത. ഇതിലെ പോര്‍ട്ടബിള് ഇലക്ട്രോണിക് ഫയര് എക്സ്റ്റിന്‍ക്യൂഷറില് നിന്ന് ഉല്‍പ്പാദിപ്പിക്കുന്ന സൗണ്ട് വേവ് ആണ് തീയണക്കാന് സഹായിക്കുന്നത്. നീളത്തിലുള്ള വേവ്സ് ആണ് സിസ്റ്റത്തില് യൂസ് ചെയ്തിരിക്കുന്നത്.\nസ്റ്റുഡന്റ് സ്റ്റാര്‍ട്ടപ്പില് നിന്ന് പ്രൊഡക്ട് ഡെവലപ്മെന്റിലേക്ക് പോകാനാണ് വിദ്യാര്‍ഥികളുടെ പ്ലാന്.\nപ്രൊഡക്ട് ഡെവലപ്‌മെന്റിനും മറ്റും കോളേജില് നിന്ന് മികച്ച രീതിയിലുള്ള പിന്തുണ ലഭിക്കുന്നതായി വിദ്യാര്‍ഥികള്. ഫണ്ടിംഗ് പോലുള്ള കാര്യങ്ങളില് കോളേജ് പിന്തുണ നല്‍കുന്നു. കോളേജിലെ IEDCയുടെ സഹായത്തോടെയാണ് ഫയര് എക്സ്റ്റിന്‍ക്യൂഷര് പ്രൊഡക്ടായി ചെയ്തു വരുന്നത്.


മല്ലിപ്പൊടി നൽകും ആരോഗ്യം – Times Kerala\ncoriander seeds with coriander powder.\nഇന്ത്യയില് കൃഷി ചെയ്യുന്ന മറ്റ് സുഗന്ധ സസ്യങ്ങളേപ്പോലെ വര്‍ഷം മുഴുവനും ലഭ്യമാകുന്ന ഒരിനമാണ് മല്ലി. ഇത് ഉണങ്ങി പൊടിച്ചാണ് സാധാരണ ഉപയോഗിക്കുന്നത്. മല്ലിയുടെ പോഷകഘടകങ്ങളെ അപഗ്രഥിക്കുമ്പോള് അതില് 8 ശതമാനം നാരുകളും, 2.9 ശതമാനം കാല്‍സ്യവും അടങ്ങിയിട്ടുള്ളതായി കാണാം. അതിനാല് തന്നെ മല്ലി ആരോഗ്യസമ്പുഷ്ടവുമാണ്. പോഷകങ്ങളുടെ മികച്ച ഒരു ഉറവിടമായാണ് മല്ലിയെ പരിഗണിക്കുന്നത്. രോഗശമനത്തിനും മല്ലി ഫലപ്രദമാണ്. യൂറോപ്പിന്‍റെ പല ഭാഗങ്ങളിലും ആന്‍റി-ഡയബറ്റിക് അഥവാ പ്രമേഹ വിരുദ്ധ സസ്യമായി മല്ലിയെ പരിഗണിക്കുന്നു. മല്ലിയുടെ ചില പ്രധാന ആരോഗ്യഗുണങ്ങളാണ് ഇവിടെ പരിചയപ്പെടുത്തുന്നത്.\nദോഷകരമായ സാല്‍മൊണെല്ല ബാക്ടീരിയയെ ചെറുക്കാന് മല്ലിക്ക് കഴിവുണ്ട്. സാല്‍മൊണല്ല ഭക്ഷണത്തിലൂടെ ബാധിക്കുന്ന ബാക്ടീരിയയാണ്. ഇതിനെ തടയാന് മല്ലിപ്പൊടി പോലുള്ള മസാലകള് ചേര്‍ത്ത് ഭക്ഷണം തയ്യാറാക്കാം.\nഏറെ സസ്യപോഷകങ്ങളടങ്ങിയതാണ് മല്ലി. ലിനാലൂല്, ബോര്‍നിയോള്, കാര്‍വോണ്, എപിജെനിന്, കാംഫര്, തുടങ്ങിയ ഫൈറ്റോന്യൂട്രിയന്‍റ്സ് അഥവാ സസ്യപോഷകങ്ങളാല് മല്ലി സമ്പന്നമാണ്.\nസുഗന്ധവ്യഞ്ജനങ്ങളില് ആരോഗ്യപ്രദമായ ഏറെ അനുകൂല ഘടകങ്ങള് അടങ്ങിയിരിക്കുന്നു. മല്ലിയുടെ ഇത്തരത്തിലുള്ള കഴിവുകളിലൊന്നാണ് ആര്‍ത്തവ പ്രശ്നങ്ങളുടെ പരിഹാരം. ആര്‍ത്തവ സമയത്തെ അമിതമായ രക്തസ്രാവം തടയാന് ചൂടുവെള്ളത്തില് മല്ലിപ്പൊടി ചേര്‍ത്ത് കഴിക്കുകയോ, മല്ലി നേരിട്ട് ചൂട് വെള്ളത്തില് ചേര്‍ത്ത് കഴിക്കുകയോ ചെയ്താല് മതി.\nമല്ലി ഇലയോ, പൊടിയോ, മല്ലി അതേ രൂപത്തിലോ എന്നുവേണ്ട ഏത് തരത്തിലായാലും അവയില് ആന്‍റി ഓക്സിഡന്‍റുകള് അടങ്ങിയിട്ടുണ്ട്. ഇവ ശരീരത്തിലെ ദോഷകാരികളായ സ്വതന്ത്ര മൂലകങ്ങളെ തുരത്താന് കഴിവുള്ളതാണ്. മല്ലി അതിന്‍റെ എല്ലാ രൂപങ്ങളിലും ഒരുമിച്ച് ഉപയോഗിച്ചാല് അത് ഏറെ ഫലപ്രദമാകും.\nഹരിയാനയിൽ 14കാരിയെ തട്ടികൊണ്ടുപോയി പീഡിപ്പിച്ചു; പിന്നിൽ പെണ്‍വാണിഭ സംഘമെന്ന് ആരോപണം\nകുവൈറ്റിൽ കോവിഡ് ബാധിച്ച് തിരുവനന്തപുരം സ്വദേശി മരിച്ചു


യുഎഇയിൽ വെർച്വൽ താമസ വിസ ലഭിക്കാൻ വേണ്ട5രേഖകൾ ഇവയാണ്\nMonday, December 06, 2021 18:10:17 PM\nസ്വന്തം ലേഖകൻ: വിദേശികൾക്ക് യുഎഇയിൽ വെർച്വൽ താമസ വീസ ലഭിക്കാൻ5രേഖകൾ വേണമെന്ന് അധികൃതർ അറിയിച്ചു. ഫെഡറൽ അതോറിറ്റി ഫോർ ഐഡന്റിറ്റി ആൻഡ് സിറ്റിസൺഷിപ് വെബ്സൈറ്റ് വഴിയാണ് അപേക്ഷിക്കേണ്ടത്. വിവിധ രാജ്യങ്ങളിലെ കമ്പനികളിൽ ജോലിചെയ്യുന്നവർക്ക് യുഎഇയിൽ താമസിച്ച് ഓൺലൈനിൽ ജോലിചെയ്യാൻ അവസരമൊരുക്കുന്നതാണ് വെർച്വൽ വീസ.\nഅപേക്ഷകർ ‘വർക് ഫ്രം ഹോം’ ആണെന്നു തെളിയിക്കുന്ന രേഖയും 3,500 ഡോളറോ (2,60,985 രൂപ) അതിനു സമാനമായ തുകയോ മാസ വേതനമുണ്ടെന്ന രേഖയും നൽകണം. ആരോഗ്യ ഇൻഷുറൻസ്, പാസ്പോർട്ട് പകർപ്പ്, മെഡിക്കൽ റിപ്പോർട്ട് എന്നിവയാണ് ആവശ്യമായ മറ്റു രേഖകൾ. 300 ദിർഹമാണ് വീസ ഫീസ്. എല്ലാ നടപടികളും ഓൺലൈനിൽ പൂർത്തിയാക്കാം. സൈറ്റ്: ica.gov.ae.\nകഴിഞ്ഞ മാർച്ചിലാണ് ലോകത്തിന്റെ ഏതു ഭാഗത്തുള്ള ജീവനക്കാർക്കും യുഎഇയിൽ താമസിച്ച് ജോലി ചെയ്യാൻ കഴിയുന്ന വെർച്വൽ വീസ അനുവദിച്ചത്. കമ്പനി യുഎഇയിൽ അല്ലെങ്കിലും അപേക്ഷകനു വീസ ലഭിക്കും.വിദേശികൾക്ക് സ്വന്തം സ്പോൺസർഷിപ്പിൽ ഒരു വർഷം വരെ യുഎഇയിൽ താമസിച്ച് ജോലി ചെയ്യാം.വെർച്വൽ വീസയുള്ളവർക്ക് ഇതര താമസ വീസക്കാരെപ്പോലെ എല്ലാ ആനുകൂല്യങ്ങളും അനുവദിച്ചിട്ടുണ്ട്.


വന് ഓഫറുമായി ഫ്‌ളിപ്കാര്‍ട്ട് ; 80 ശതമാനം വരെ വിലക്കിഴിവ് - Samrambam\nവന് ഓഫറുമായി ഫ്‌ളിപ്കാര്‍ട്ട് ; 80 ശതമാനം വരെ വിലക്കിഴിവ്\nമൂന്നു ദിവസത്തെ ബിഗ് ഷോപ്പിങ് ഡെയ്സ് സെയിലുമായി പ്രമുഖ ഇകൊമേഴ്സ് കമ്പനിയായ ഫ്‌ളിപ്കാര്‍ട്ട്. ഡിസംബര്6മുതല് 8 വരെയാണ് സെയില് നടക്കുക.സ്മാര്‍ട് ഫോണുകള്, ഇലക്ട്രോണിക്സ് ഉപകരണ ങ്ങള്, ഫാഷന് ഉല്‍പ്പന്നങ്ങള് എന്നിവയ്ക്ക് 40 മുതല് 80 ശതമാനം വരെയാണ് ഇളവുകള് നല്‍കുന്നത്.\nടിവി, മറ്റ് വീട്ടു സാധനങ്ങളുടെ വിഭാഗത്തില് 500 ബ്രാന്‍ഡുകളുടെ ഉലപ്പന്നങ്ങള്‍ക്ക് 70 ശതമാനം വരെയാണ് ഇളവ്. ഇലക്ട്രോണിക്സ്, അനുബന്ധ ഉപകരണങ്ങള്‍ക്ക് 80 ശതമാനം വരെ ഓഫര് ഉണ്ട്. ലാപ്ടോപ്, ഹെഡ്ഫോണുകള്, സ്പീക്കറുകള്, ഡിഎസ്എല്‍ആര് ക്യമാറകള്, പവര് ബാങ്കുകള് തുടങ്ങി വിഭാഗങ്ങളില് 80 ശതമാനം വരെ ഇളവുണ്ട്. സോണി, എച്ച്പി, ലെനോവോ, കാനോന് തുടങ്ങി ബ്രാന്‍ഡുകളുടെ ഉല്‍പ്പന്നങ്ങളുണ്ട്.\nസ്മാര്‍ട് ഫോണ് വിഭാഗത്തില് ഓണര് 9എന് (3ജിബി, 4ജിബി വേരിയന്റുകള്) യഥാക്രമം 8999 രൂപ, 10999 രൂപയ്ക്ക് വാങ്ങാം. ഷവോമിയുടെ ഏറ്റവും പുതിയ ഹാന്‍ഡ്സെറ്റ് റെഡ്മി നോട്ട്6പ്രോ എല്ലാ ദിവസവും ഉച്ചക്ക് 12 മണിക്ക് ഫ്ളാഷ് സെയിലുമുണ്ട്. ഷവോമിയുടെ പോകോ എഫ്1 ഫോണിന് 5000 രൂപ വരെ ഇളവും പ്രഖ്യാപിച്ചിട്ടുണ്ട്. ഓണര് 7എസ്2ജിബി റാം വേരിയന്റ് 5999 രൂപയ്ക്ക് ലഭ്യമാക്കാം. 9999 രൂപയ്ക്ക് നോക്കിയ 5.1 പ്ലസും റിയല്‍മി സി1 യ്ക്ക് 7499 രൂപയുമാണ്. മുന്‍നിര ബ്രാന്‍ഡുകളുടെ ഫോണുകളെല്ലാം ഓഫര് വില്‍പ്പന പ്രഖ്യാപിച്ചിട്ടുണ്ട്. സാംസങ് ഓണ് 8ന് 5000രൂപ വിലക്കിഴിവ് നല്‍കിയിട്ടുണ്ട്. മോട്ടറോള വണ് പവറിന് 4000രൂപ കിഴിവും നല്‍കിയിട്ടുണ്ട്.\nകൂടുതല് വിവരങ്ങള്‍ക്ക് :https://www.flipkart.com/the-big-shopping-days-store?otracker=hp_bannerads_1_deskt-homep-2499f_cvb_OP37IMO6Q11L\nPrevious വിദ്യാര്‍ത്ഥികള്‍ക്കായി കേരള സ്‌കൂള് അഗ്രി ഫെസ്റ്റ്\nNext ലക്ഷങ്ങള് നേടിത്തരുന്ന കരിങ്കോഴി കൃഷി\nആമസോണും ഇനി മലയാളം സംസാരിക്കും\nആര്‍ട്ടിഫിഷ്യല് ഇന്റലിജന്‍സ് അധിഷ്ടിതമാക്കി അമേരിക്കന് ഓണ്‍ലൈന് വില്‍പനശൃംഘലയായ ആമസോണ് പുറത്തിറക്കിയ അലക്‌സ ഡിവൈസ് ഇനി മുതല് മലയാളവും സംസാരിക്കും. ഇംഗ്ലീഷ് നിര്‍ദേശങ്ങള് മാത്രം സ്വീകരിച്ചിരുന്ന അലക്‌സയോട് ഇനി മലയാളം അടക്കമുള്ള പ്രാദേശികഭാഷകളില് വിനിമയം ചെയ്യാന് സാധിക്കും. ക്ലിയോ സ്‌കില്ലിന്റെ സഹായത്തോടെ ആമസോണിന്റെ\nപ്രോപ്പര് ഇന്‍വെസ്റ്റ്‌മെന്റിലൂടെ നേടാം പ്രതിമാസം അരലക്ഷം വരുമാനം\nഅല്‍പം പൈസ കൈയിലുണ്ടെങ്കില് പ്രതിമാസം അരലക്ഷം രൂപ വരുമാനം ലഭിക്കാന് വളരെ എളുപ്പമാണ്. കൈയിലുള്ള പണം മികച്ച രീതിയില് നിക്ഷേപം നടത്തിയാല് മാസം 50,000 അല്ല അതില് കൂടുതല് സമ്പാദിക്കാം. ഇതിനായി ചില മാര്‍ഗങ്ങളാണ് താഴെ പറയുന്നത്. ഇക്വിറ്റി മ്യൂച്വല്‍ഫണ്ട്\nഇന്ധന വിലയിൽ സംസ്ഥാനത്ത് റെക്കോർഡ്\nകൊച്ചി: സംസ്ഥാനത്ത് ഇന്ധന വില കുതിച്ചുയരുന്നു. പെട്രോളിന് ലിറ്ററിന് 22പൈസയും ഡീസലിന് 29 പൈസയുമാണ് കൂടിയിരിക്കുന്നത്. തുടർച്ചയായ പത്താം ദിവസവും തുടരുന്ന ഇന്ധന വില വർധന ഇപ്പോൾ റെക്കോർഡിൽ എത്തിയിരിക്കുകയാണ്. പുതുക്കിയ വില അനുസരിച്ച് കൊച്ചിയിൽ ഡീസലിന് 74. 57 രൂപയും


‘ദിവസവും ഏഴു മണിക്കൂറോളം ജിമ്മിൽ, മൂന്നു വർഷം ഏകാന്തവാസം; സ്നേഹ അന്ന് നീരസം പ്രകടിപ്പിച്ചിരുന്നെങ്കിൽ ഞാൻ തകർന്നു പോയേനെ’ | Actor Prasanna interview\nSaturday 02 November 2019 03:56 PM IST\nപനൈയൂരിലെ ബീച്ചിൽ നിന്നു കഷ്ടിച്ച് പത്തടി ദൂരമേയുള്ളൂ പ്രസന്നയുടെ ആ സ്നേഹക്കൂട്ടിലേക്ക്. ഗേറ്റിലെത്തുമ്പോഴേ കേൾക്കാം, കരയെ പുണരാനെത്തുന്ന തിരയുടെ ശബ്ദത്തെ മറികടന്ന് ഒരു കുറുമ്പന്റെ കുസൃതി മേളം. പ്രണയത്തിന്റെ കടൽക്കാറ്റ് പുൽകുന്ന ആ വീട്ടിൽ മുത്തും പവിഴവും പോലെ പ്രസന്നയും സ്നേഹയും. നാലു വയസ്സുകാരൻ വിഹാനു കൂട്ടായി അഞ്ചു മാസത്തിനപ്പുറം എത്തുന്ന പുതിയ അതിഥിയെ വരവേൽക്കാൻ തയാറെടുക്കുകയാണ് ആ വീട്.\nതമിഴിൽ നിന്നെത്തി മലയാളത്തിന്റെ സ്നേഹം ആദ്യം സ്വന്തമാക്കിയത് സ്നേഹയെന്ന വിടർന്ന കണ്ണുള്ള ഈ സുന്ദരിയാണ്. ഇപ്പോഴിതാ ‘ബ്രദേഴ്സ് ഡേ’യിലൂടെ മലയാളത്തിന്റെ മനം കവരാൻ പ്രസന്നയും എത്തിയിരിക്കുന്നു. വിഹാന്റെ കുസൃതികൾ അതിരുവിടുമ്പോൾ ഗൗരവക്കാരിയായ സ്നേഹയെ കാണാം, ‘കണ്ണാ സുമ്മാ ഇരി...’\nവിഹാന്റെ കളിപ്പാട്ടങ്ങളാണ് വീടു നിറയെ. മനോഹരമായ പൂമുഖ വാതിൽ തുറക്കുന്നത് വിശാലമായ ഹാളിലേക്ക്. ചിട്ടയായി ഡിസൈൻ ചെയ്ത ഇന്റീരിയറിൽ ഭംഗി തുളുമ്പുന്ന അപൂർവ ചിത്രങ്ങളും പൊയ്ക്കാലിലാടുന്ന വലിയ കുതിരയും.\nകൗതുകം കണ്ടാകണം, പ്രസന്ന പറഞ്ഞു തുടങ്ങിയതും വീടിനെക്കുറിച്ചു തന്നെ. ‘‘സ്നേഹയുടെ കയ്യൊപ്പ് പതിഞ്ഞതാണ് ഈ വീടിന്റെ ഓരോ ഇടവും. ഈ ചിത്രങ്ങൾ ഏതോ വെബ്സൈറ്റിൽ കണ്ട്, ലണ്ടനിലെ സുഹൃത്തിനെക്കൊണ്ട് അളവ് പറഞ്ഞുകൊടുത്തു വാങ്ങിയതാണ്. വീടിന്റെ അകത്തളത്തിന്റെ മുഖം എപ്പോഴും ഇങ്ങനെ മാറ്റിക്കൊണ്ടിരിക്കാൻ സ്നേഹയ്ക്കു വലിയ ഇഷ്ടമാണ്.’’ സ്നേഹയും പ്രസന്നയും ‘വനിത’യ്ക്കു നൽകിയ പ്രത്യേക അഭിമുഖം.\nമലയാളത്തിലെ ആദ്യ കഥാപാത്രം ഇഷ്ടമായോ ?\nഒരുപാട് വെല്ലുവിളികളുള്ള കഥാപാത്രമാണ് ‘ബ്രദേഴ്സ് ഡേ’ യിൽ എന്റേത്. വെറുപ്പു തോന്നുന്ന വില്ലൻ വേഷം. നിർമാതാവ് ലിസ്റ്റിൻ സ്റ്റീഫനുമായുള്ള സൗഹൃദമാണ് ഈ റോളിലേക്ക് എത്തിച്ചത്. ‘ട്രാഫിക്കി’ന്റെ തമിഴിൽ ചാക്കോച്ചന്റെ റോളിലേക്കാണ് ആദ്യം വിളിച്ചത്. അത്തരം സിനിമ തമിഴ് പ്രേക്ഷകർ സ്വീകരിക്കുമോ എന്ന് അന്നെനിക്കു സംശയമായിരുന്നു. അപ്പോൾ അദ്ദേഹം മറ്റൊരു ഓഫർ വച്ചു, ‘ചാപ്പാ കുരിശി’ന്റെ തമിഴ് റീമേക്കിൽ ഫഹദിന്റെ റോൾ നൽകാം എന്ന്. സാധാരണ നിർമാതാക്കൾ അങ്ങനെ വാക്ക് പാലിക്കാറൊന്നുമില്ല, എന്നാൽ ആ വാക്കും പാലിച്ചു. ഇപ്പോൾ ഞങ്ങളുടെ വീട്ടിലെ ഒരംഗം തന്നെയാണ് അദ്ദേഹം. ആരുമായി എളുപ്പം അടുക്കാത്ത സ്നേഹ പോലും ലിസ്റ്റിന്റെ അടുത്ത സുഹൃത്താണ്.\nമലയാളം എന്നെ എക്കാലത്തും മോഹിപ്പിച്ചിട്ടുള്ള ഇൻഡസ്ട്രിയാണ്. ‘കസ്തൂരിമാൻ’ തമിഴിൽ റീമേക്ക് ചെയ്തപ്പോൾ കുഞ്ചാക്കോ ബോബൻ ചെയ്ത വേഷം ഞാനാണ് ചെയ്തത്. തമിഴിലും നായിക മീര ജാസ്മിൻ തന്നെയായിരുന്നു. ലോഹിതദാസ് ആദ്യമായി തമിഴിൽ സംവിധാനം ചെയ്ത ചിത്രവുമാണത്.\nസിദ്ദിഖ് (ലാൽ) സാർ ആദ്യമായി തമിഴിൽ സംവിധാനം ചെയ്ത ‘സാധു മിരണ്ടാലിൽ’ ഞാനും കാവ്യാ മാധവനുമായിരുന്നു പ്രധാന റോളുകളിൽ. ‘അഴകിയ തീയേ’യിൽ നവ്യാ നായർ ആയിരുന്നു എന്റെ നായിക. ‘അമര’മാണ് മലയാളത്തിൽ ഏറ്റവും ഇഷ്ടമുള്ള ചിത്രം. ലോഹിതദാസ് സാറിന്റെ സിനിമ ചെയ്തതോടെ അഭിനയത്തോടുള്ള എന്റെ കാഴ്ചപ്പാട് ത ന്നെ മാറി . ‘കിരീട’വും ‘ഭൂതക്കണ്ണാടി’യും ഇപ്പോൾ ‘കുമ്പളങ്ങി നൈറ്റ്സും’ വരെ എത്രയെത്ര അദ്ഭുതപ്പെടുത്തുന്ന ചിത്രങ്ങളാണ് മലയാളത്തിലുള്ളത്.\nമലയാളത്തിൽ ഒരു അവസരത്തിനായി ഏറെ ആഗ്രഹിച്ചിരുന്നു. ‘ബ്രദേഴ്സ് ഡേ’യുടെ സെറ്റിൽ പൃഥ്വിരാജിനോട് തമാശയായി പറഞ്ഞിരുന്നു, മലയാളത്തിൽ നല്ലവനായൊരു കഥാപാത്രം ലഭിക്കണമെന്ന് വലിയ മോഹമായിരുന്നു. എന്നിട്ടു കിട്ടിയത് ഇത്ര ‘വൃത്തികെട്ടവനായ’ ക്യാരക്ടറാണല്ലോ എന്ന്.\nഇത്ര മനോഹരമായി മലയാളം സംസാരിക്കാൻ പഠിച്ചതെങ്ങനെ?\n‘കണ്ടീപ്പാ ഇവന് ഒരു മലയാളി ലവർ ഇരുന്തിരിക്ക വേണം. ആനാ സമ്മതിക്കമാട്ടേൻ. അന്തമാതിരി ഫ്ലുവന്റ് മലയാളം താൻ പേസ്റേൻ...’ മറുപടി പറഞ്ഞത് സ്നേഹയാണ്. ‘ഞാനും ഇപ്പൊ എല്ലാവരോടും അങ്ങനെ തന്നെയാണ് പറയുക...’ പൊ ട്ടിച്ചിരിയിൽ പ്രസന്നയും പങ്കുചേർന്നു.\n‘ഭെല്ലി’ൽ ജീവനക്കാരനായിരുന്നു അച്ഛൻ. വീട്ടിൽ വലിയ സ്ട്രിക്ട്. ഞാൻ എൻജിനീയറാകണമെന്നായിരുന്നു അ ച്ഛന്റെ ആഗ്രഹം. എനിക്ക് കുട്ടിക്കാലം തൊട്ടേ സിനിമാമോഹവും. ആദ്യസിനിമയിൽ അഭിനയിക്കും വരെ വീട്ടിൽ നിന്ന് ഞങ്ങളെല്ലാവരും കൂടി ഒരു സിനിമയ്ക്കു പോലും പോയിട്ടില്ല.\nകുട്ടിക്കാലം തൊട്ടേ മലയാള സിനിമയാണ് കൂടുതൽ ക ണ്ടിരുന്നത്. ബന്ധങ്ങളുടെ ആഴം മലയാള സിനിമയിൽ മനോഹരമായാണ് ചിത്രീകരിക്കുക. അതു നിങ്ങളുടെ സംസ്കാരത്തിന്റെ പ്രത്യേകതയാകാം.\nമറ്റൊരു സത്യം കൂടി പറയാം, മലയാളത്തിൽ അഭിനയിക്കാൻ വേണ്ടി കരിയറിന്റെ തുടക്കത്തിൽ തന്നെ ഭാഷാപുസ്തകം വാങ്ങി മലയാളം പഠിച്ചയാളാണ് ഞാൻ. ‘30 ദിവസം കൊണ്ട് മലയാളം പഠിക്കാം’ എന്ന ബുക്ക് വാങ്ങിത്തന്നത് നാട്ടിൽ ഞങ്ങളുടെ അടുത്തു താമസിച്ചിരുന്ന ജ്യോതി ആന്റിയാണ്. അവരുടെ മകൾ ചൈതന്യ മുപ്പതോളം സിനിമകളിൽ ചൈൽഡ് ആർട്ടിസ്റ്റായിരുന്നു. അന്നെനിക്ക് ആകെ പരിചയമുള്ള സിനിമാക്കാരും അവരാണ്. ആന്റിയാണ് ലോഹി സാറിനെയും സിദ്ദിഖ് സാറിനെയും പരിചയപ്പെടുത്തി തന്നത്. എല്ലാവരും എന്നോട് മലയാളം പഠിക്കണമെന്ന് ആവശ്യപ്പെട്ടു. പ ക്ഷേ, പിന്നീട് തമിഴിൽ തിരക്കായി.\nമലയാളത്തിൽ നിന്നു മൂന്നുനാലു തവണ അവസരം വന്നെങ്കിലും അപ്പോഴെല്ലാം തമിഴിലെ തിരക്ക് കാരണം ഓഫർ സ്വീകരിക്കാനായില്ല. ‘നേര’ത്തിന്റെ സ്ക്രിപ്റ്റുമായി അൽഫോൻസ് പുത്രൻ വന്നിരുന്നു, പക്ഷേ, അന്ന് അൽഫോൻസിന് പ്രൊഡ്യൂസറെ കിട്ടിയിരുന്നില്ല. നടൻ നരേൻ അടുത്ത സുഹൃത്താണ്. അദ്ദേഹവുമായി സംസാരിച്ചും കുറേ മലയാളം പഠിച്ചു. തെലുങ്കും സംസാരിക്കാനറിയാം, ഹിന്ദിയാണ് ഒരു രക്ഷയുമില്ലാത്തത്. എന്നെ അദ്ഭുതപ്പെടുത്തുന്നത് പൃഥ്വിരാജിന്റെ ഇംഗ്ലിഷാണ്. മലയാളത്തിലെ മാത്രമല്ല, ഇന്ത്യൻ സിനിമയിലെ ശശി തരൂരാണ് രാജുവെന്ന് പലപ്പോഴും തോന്നിയിട്ടുണ്ട്. ഈയിടെ ഖത്തറിൽ നടന്ന പ്രമോഷൻ പരിപാടിയിൽ രാജുവിന്റെ പ്രസംഗം കേട്ട് സദസ്സിലെ പലരും സ്തംഭിച്ചിരുന്നുപോയി. ‘ഇതിന്റെ ഏറ്റവും ബെസ്റ്റ് എൻകാപ്സുലേഷൻ’ (സാരാംശം) എന്നൊക്കെ പറഞ്ഞു തകർത്തു പ്രസംഗിക്കുകയാണ് രാജു.\nഞാൻ അന്തംവിട്ട് സംവിധായകൻ ഷാജോണിന്റെ മുഖത്തു നോക്കിയപ്പോൾ ‘ഇതൊക്കെ ചെറുത്’ എന്ന മട്ടിൽ പ്രത്യേക ഭാവത്തിൽ ഒരു ജ്ഞാനിയെപ്പോലെ ഇരിക്കുന്നു കക്ഷി. പ ക്ഷേ, ഒന്നുണ്ട്, സ്വാഭാവികമായി വരുന്നതാണ് രാജുവിന്റെ ഇംഗ്ലിഷ്. വായനകൊണ്ടും മറ്റും നേടിയെടുത്തതാണത്.\nമണിരത്നം പ്രൊഡക്‌ഷനിലൂടെയല്ലേ സിനിമയിലേക്ക് വന്നത് ?\nസിനിമയിൽ അഭിനയിക്കണം എന്ന ആഗ്രഹവുമായി എൻജിനീയറിങ്ങിന് പഠിക്കുന്ന കാലം. അപ്പോഴാണ് വിജയ് ടിവിയിൽ മണിരത്നം സാറിന്റെ ‘മദ്രാസ് ടാക്കിസ്’ എന്ന പ്രൊഡക്‌ഷൻ കമ്പനി നിർമിക്കുന്ന ചിത്രത്തിലേക്ക് അഭിനേതാക്കളെ ക്ഷണിച്ചുള്ള പരസ്യം കണ്ടത്.\nഎന്റെ ഫോട്ടോ അയച്ചു കൊടുക്കാൻ മുൻകയ്യെടുത്തതെല്ലാം സുഹൃത്തുക്കളാണ്. ഷോർട് ലിസ്റ്റ് ചെയ്തെന്നു കത്ത് വന്നപ്പോൾ അടുത്ത ടെൻഷൻ, അച്ഛനോട് ഇക്കാര്യം ആരു പറയും. ഒടുവിൽ ആ ചുമതല സുഹൃത്തുക്കൾ ഏറ്റെടുത്തു. മദ്രാസ് ടാക്കീസെന്നും മണിരത്നം എന്നുമൊക്കെ പറഞ്ഞ് ഒരുവിധത്തിൽ സമ്മതിപ്പിച്ചു.\nമൂന്നൂറോളം പേരിൽ നിന്നാണ് ‘5 സ്റ്റാർ’ എന്ന സിനിമയിലേക്ക് എന്നെ തിരഞ്ഞെടുത്തത്. ചിത്രം റിലീസായതോടെ കോളജിലാകെ സെലിബ്രിറ്റിയായി. മാനേജ്മെന്റിലെ ചിലർക്ക് ബുദ്ധിമുട്ടായതോടെ പഠനം നിർത്തേണ്ടി വന്നു. അപ്പോഴേക്കും അച്ഛനും എന്റെ പാഷൻ മനസ്സിലായിരുന്നു.\nപ്രകാശ് രാജാണ് കരിയർ മാറ്റിമറിച്ചത് ?\nപ്രകാശ് സാർ പറയാറുണ്ട്, ‘പണമുണ്ടാക്കാൻ വേണ്ടി ഞാൻ പല സിനിമകളിലും അഭിനയിക്കും. എന്റെ സിനിമാ സങ്കൽപങ്ങളോടു ചേർന്നു നിൽക്കുന്നവയാകില്ല അവയിൽ പലതും. എന്നാൽ ഞാൻ നിർമിക്കുന്ന സിനിമകൾ എന്റെ ആഗ്രഹത്തിന് അനുസരിച്ചാണ്. നാളെ എന്റെ മകൾ ആ സിനിമകളെക്കുറിച്ച് കേട്ടാൽ അഭിമാനം കൊള്ളണം.’ നായികയുടെ പിറകേ നടന്നു പ്രണയിക്കുന്ന നായകനാകാനില്ലെന്ന് അന്നാണ് ഞാൻ തീരുമാനിച്ചത്. ‘കണ്ട നാൾ മുതൽ’ എന്ന സിനിമ നിർമിച്ചത് പ്രകാശ് രാജ് സാറാണ്. സിനിമയെക്കുറിച്ച് പുതിയൊരു സങ്കൽപം അത് എന്നിൽ രൂപപ്പെടുത്തി.\nസ്നേഹയുമായി അടുത്തത് വഴക്കിലൂടെയാണെന്ന് കേട്ടിട്ടുണ്ട്. അത് ശരിയാണോ ?\n2008ലാണ് സ്നേഹയുമായി ആദ്യം സംസാരിക്കുന്നത്. ചേച്ചിക്ക് സമ്മാനം കൊടുക്കാനായി എന്റെ കയ്യിലുള്ള ഇളയരാജ പാട്ടുകളുടെ കളക്‌ഷൻ ചോദിച്ചാണ് അവൾ വിളിച്ചത്. ഞാൻ അത്ര നന്നായല്ല സംസാരിച്ചത്. അതിന് ഒരു കാരണവുമുണ്ട്.\nസ്നേഹ നായികയായ ചിത്രത്തിൽ നായകനായി എന്നെനിശ്ചയിച്ചിരുന്നു. പിന്നീട് എന്നെ ഒഴിവാക്കി. സത്യം അറിയാൻ ഞാൻ പല വഴിക്കും അന്വേഷണം നടത്തി. സ്നേഹയുടെ നിർദേശപ്രകാരമാണ് നായകനെ മാറ്റിയത് എന്ന മറുപടിയാണ് എനിക്ക് കിട്ടിയത്. (സ്വപ്നത്തിൽ പോലും അറിയാത്ത കാര്യമെന്ന് സ്നേഹയുടെ വിശദീകരണം).\nഅങ്ങനെയിരിക്കെയാണ് സ്നേഹയുടെ വിളി വന്നത്. ഉള്ളിൽ ദേഷ്യമുള്ളപ്പോൾ സ്വാഭാവികമായി അതു സംസാരിത്തിലും വരുമല്ലോ. അപ്പോൾ അങ്ങനെ പെരുമാറിയതിൽ തെറ്റു പറയാൻ കഴിയുമോ? (വർഷം 11 കഴിഞ്ഞിട്ടും ആ പാട്ടുകൾ കിട്ടിയില്ലെന്ന് സ്നേഹ. ചേച്ചി കഴിഞ്ഞ ദിവസം കൂടി അതു ചോദിച്ചെന്ന് ഓർമപ്പെടുത്തലും.)\nഏറെ ടെൻഷൻ അനുഭവിച്ച ശേഷമായിരുന്നല്ലേ വിവാഹം ?\n2009 ൽ പുറത്തിറങ്ങിയ ‘അച്ചമുണ്ട് അച്ചമുണ്ട്’ എന്ന ചിത്രത്തിലാണ് ഞാനും സ്നേഹയും ആദ്യമായി ഒരുമിച്ച് അഭിനയിക്കുന്നത്. സ്നേഹയെ അടുത്തറിയുന്നത് അപ്പോഴാണ്. ജീവിതത്തിൽ അഭിനയിക്കാത്ത നടിയാണ്. അവർക്ക് സാധാരണക്കാരിയാകാനാണ് കൂടുതൽ താൽപര്യം എന്നു തിരിച്ചറിഞ്ഞതോടെ ഞങ്ങൾ സൗഹൃദമായി. ഇടയ്ക്ക് ചില ഗോസിപ്പുകൾ വന്നെങ്കിലും അതെല്ലാം ഞാൻ നിഷേധിച്ചു.\nഎന്റെ അച്ഛനെ സമ്മതിപ്പിക്കാൻ ആറു മാസമെടുത്തു, ജാതി ആയിരുന്നു തടസ്സം. ഞങ്ങൾ ബ്രാഹ്മണരാണ്, സ്നേഹ നായിഡുവും. ഒടുവിൽ വർഷങ്ങൾക്കു മുൻപ് റിട്ടയറായ അച്ഛന്റെ സുഹൃത്തുക്കളെ വരെ ഇടപെടുത്തിയാണ് സമ്മതം വാങ്ങിയത്. 2012ലായിരുന്നു വിവാഹം. പറ്റിയാൽ എന്നെങ്കിലും ഞാൻ ഇതൊരു സിനിമയാക്കും. അത്രയ്ക്ക് സംഭവബഹുലമാണ് ആ കഥ. കൗതുകം അതല്ല, ഞാൻ സ്നേഹയെ പരിചയപ്പെടും മുൻപു തന്നെ അച്ഛൻ അവളുമായി സംസാരിച്ചിരുന്നു. ക്ഷേത്രദർശനവുമായി ബന്ധപ്പെട്ട ഒരു വിവാദമുണ്ടായപ്പോൾ പ്രശ്നങ്ങൾ അവസാനിപ്പിക്കാൻ അച്ഛനാണ് അന്ന് ഇടപെട്ടത്.\nഎന്റെ അച്ഛനെ ഞാൻ മനസ്സിലാക്കിയത് എനിക്ക് മകൻ ജനിച്ചതോടെയാണ്. പലപ്പോഴും ഞാനും അച്ഛനും വലിയ ഉടക്കിലായിരുന്നു. അദ്ദേഹത്തിന്റെ ആഗ്രഹം പോലെ ജീവിക്കാൻ എനിക്കായിട്ടില്ല. എന്നെ എൻജിനീയറായി കാണാനാണ് അദ്ദേഹം ആഗ്രഹിച്ചത്. പക്ഷേ, ഞാൻ നടനായി. വിവാഹവും അദ്ദേഹത്തിന്റെ ആഗ്രഹപ്രകാരമായിരുന്നില്ല. എന്നിട്ടും എന്റെ നന്മ മാത്രമാണ് അദ്ദേഹം ആഗ്രഹിച്ചത്. മകൻ ജനിച്ച ശേഷമാണ് അച്ഛൻ എന്ന ഫീൽ മനസ്സിലായത്.\nവിവാഹത്തോടെ ജീവിതം മാറി ?\nഅതുവരെ എന്റെ ലോകത്തു മാത്രം ഒതുങ്ങി നിൽക്കുന്നയാളായിരുന്നു ഞാൻ. മറ്റുള്ളവരുടെ ശ്രദ്ധയിൽ നിന്ന് എങ്ങനെ ഒഴിഞ്ഞു നിൽക്കാം എന്നാണ് ചിന്തിച്ചിരുന്നത്. ആത്മവിശ്വാസവും അൽപം കുറവ്. സ്നേഹയാണ് എന്നെ മാറ്റിയത്. സിനിമ തിരഞ്ഞെടുക്കുന്നതിലും വിലയിരുത്തുന്നതിലും എന്നേക്കാൾ കഴിവ് അവൾക്കുണ്ട്. ആദ്യം അതംഗീകരിക്കാൻ ഞാൻ തയാറായില്ല. പക്ഷേ, ഒന്നുരണ്ട് അനുഭവം വന്നതോടെ എനിക്കത് ബോധ്യമായി. അഭിനയത്തിനും ജീവിതത്തിനും എവിടെയാണ് അതിർത്തി നിശ്ചയിക്കേണ്ടതെന്ന് അവളാണ് പറഞ്ഞു തന്നത്. എന്റെ ഡ്രസിങ് സെൻസ് മുതൽ ജീവിതത്തെക്കുറിച്ചുള്ള ഉൾക്കാഴ്ച വരെ അവൾ മാറ്റിമറിച്ചു. ഇന്നു ഞാൻ ചെയ്യുന്ന പല കാര്യങ്ങൾക്കും ധൈര്യം തന്നത് അവളാണ്.\n‘ചാപ്പാ കുരിശ്’ തമിഴിൽ ‘പുലിവാൽ’ ആയപ്പോൾ ഇവിടത്തെ പ്രേക്ഷകരുടെ ഇഷ്ടങ്ങൾക്കനുസരിച്ച് ചില വിട്ടുവീഴ്ചകൾ ചെയ്തിരുന്നു. പക്ഷേ, പ്രതീക്ഷിച്ചയത്ര വിജയം നേടാതിരുന്നതോടെ ഭയങ്കര നിരാശയായി. അങ്ങനെയാണ് ബ്രേക്ക് എടുക്കാൻ തീരുമാനിച്ചത്. അന്നു വിഹാൻ ജനിച്ചിട്ട് അധിക നാൾ ആയിട്ടില്ല. എന്നിട്ടും ആ ആഗ്രഹം പറഞ്ഞപ്പോൾ സ്നേഹ പിന്തുണ തന്നു. ആറു മാസത്തോളം വീട്ടിലിരുന്ന് കുഞ്ഞിനെ കളിപ്പിച്ചു. പിന്നീട് ട്രെയിനറെ വച്ച് ദിവസവും ഏഴു മണിക്കൂറോളം ജിമ്മിൽ. മൂന്നു വർഷം ഒരു പാർട്ടിക്കോ ചടങ്ങിനോ പോലും പോയില്ല. ആത്മവിശ്വാസം തിരികെ കിട്ടിയ ശേഷമാണ് പുറത്തിറങ്ങിയത്. ഇതിനിടെ എപ്പോഴെങ്കിലും സ്നേഹ നീരസം പ്രകടിപ്പിച്ചിരുന്നെങ്കിൽ ഞാൻ തകർന്നു പോയേനെ.\nസ്നേഹ: അത്ര ബുദ്ധിമുട്ടൊന്നുമില്ല പ്രസന്നയേ നോക്കാൻ. അധികമൊന്നും സംസാരിക്കാത്ത പ്രകൃതമായിരുന്നു പണ്ടൊക്കെ. വിവാഹം കഴിക്കാൻ തീരുമാനിക്കുമ്പോൾ ഞങ്ങൾ വാക്കു നൽകി, പരസ്പരം ചേർന്നിരിക്കുന്നതു മാത്രമേ ചിന്തിക്കൂ എന്ന്. അല്ലാത്തതൊന്നും വേണ്ട. മറ്റൊരിക്കൽ പരസ്പരം സിനിമയെക്കുറിച്ച് സംസാരിക്കേണ്ടെന്നും തീരുമാനിച്ചു. ഇപ്പോഴും ഒരുമിച്ചു ചെയ്യുന്ന പരസ്യങ്ങളെക്കുറിച്ചു മാത്രമേ വീട്ടിൽ ചർച്ച ചെയ്യാറുള്ളൂ.\nവിവാഹശേഷം സിനിമ കുറയ്ക്കാനുള്ള തീരുമാനം എന്റേതായിരുന്നു, അത്രയ്ക്കു തളർന്നിരുന്നു. മോൻ ജനിച്ചതിനു പിന്നാലെ ‘വേലൈക്കാര’നിൽ അഭിനയിച്ചത് ആ കഥാപാത്രത്തിന്റെ സോഷ്യൽ കമ്മിറ്റ്മെന്റ് കണ്ടിട്ടാണ്. കുഞ്ഞിനെയും കൊണ്ടാണ് ലൊക്കേഷനിൽ പോയത്. വിഹാന് ഒരു വയസ്സായതിനു ശേഷമാണ് മമ്മൂട്ടി നായകനായ ‘ഗ്രേറ്റ് ഫാദറി’ൽ അഭിനയിച്ചത്.\nഇടവേളയ്ക്കു ശേഷം റീഎൻട്രി മാസ്സാക്കി ?\nധനുഷ് ആദ്യമായി സംവിധാനം ചെയ്ത ‘പവർ പാണ്ടി’യിലൂടെയായിരുന്നു തിരിച്ചു വരവ്. ‘നിബുണൻ’, ‘തുപ്പറിവാളൻ’, ‘തിരുട്ടു പയലേ ടു’ തുടങ്ങിയ സിനിമകളെല്ലാം ഹിറ്റായിരുന്നു. രാമർ പെട്രോളിലൂടെ പ്രശസ്തനായ രാമറുടെ കഥ അടിസ്ഥാനമാക്കിയ ‘തിരവം’ എന്ന വെബ് സീരിസിൽ അഭിനയിച്ചത് പുതിയ അനുഭവമായി. കൗമാരക്കാരിയായ മകളുള്ള, കുടവയറും നരയുമുള്ള അച്ഛനായാണ് അതിൽ അഭിനയിച്ചത്. ഇടയ്ക്ക് ചില ടിവി പരിപാടികളും ആങ്കർ ചെയ്തു.\nമൂന്നു വർഷം മാറി നിന്നപ്പോൾ എനിക്കുറപ്പായിരുന്നു, തിരിച്ചുവരവിൽ സിനിമ എനിക്ക് അവസരം തരുമെന്ന്. ഒരു സിനിമാ പാരമ്പര്യവും ഇല്ലാതെ വന്നവനാണ് ഞാൻ. ചില ബിസിനസുകൾ ചെയ്തെങ്കിലും വിജയിച്ചില്ല. അപ്പോഴെല്ലാം ഞാൻ തിരിച്ചറിഞ്ഞതാണ്, ദൈവം എനിക്കു നിശ്ചയിച്ചിരിക്കുന്നത് അഭിനയമാണെന്ന്. ഇപ്പോഴെനിക്ക് ആത്മവിശ്വാസമുണ്ട്, ഇനി എന്റെ കരിയർ ഞാനാകും തീരുമാനിക്കുക. തമിഴിൽ ഒരു ചൊല്ലുണ്ട്, ‘കെടയ്ക്കതു കെടയ്ക്കാതെയിരിക്കാത്, കെടയ്ക്കാമയിരിക്കത് കെടയ്ക്കാത്.’ ദൈവം വിധിച്ചത് നമുക്ക് കിട്ടാതെ പോകില്ല, വിധിക്കാത്തത് എത്ര ശ്രമിച്ചാലും കിട്ടുകയുമില്ല.\n‘നോ ജംഗ് ഫൂഡ്സ് ഫോർ വിഹാൻ’\n‘വിഹാന് നാലു വയസായി. വീട്ടിൽ തയാറാക്കുന്ന ഭക്ഷണം മാത്രമേ ഇത്ര നാളായി അവന് നൽകിയിട്ടുള്ളൂ. അടുത്തിടെ ഞങ്ങൾ പാരിസിൽ പോയിരുന്നു. അവന് മൂന്നു നേരത്തേക്കുമുള്ള ഫൂഡ് കയ്യിൽ കരുതിയാണ് ഫ്ലൈറ്റ് കയറിയത്. പാരിസിൽ രാത്രി എത്തിയപ്പോഴും സ്വന്തമായി കുക്ക് ചെയ്താണ് ഭക്ഷണം നൽകിയത്.\nജംഗ് ഫൂഡ് അവന് നൽകിയിട്ടേയില്ല. ഒരിക്കൽ രുചി പിടിച്ചാൽ പിന്നെ നിയന്ത്രിക്കുക ബുദ്ധിമുട്ടാണ്. ബർഗറും പീ‌ത്‌സയും ഒന്നും കുട്ടികൾക്ക് നല്ലതല്ലെന്നാണ് വ്യക്തിപരമായി എന്റെ അഭിപ്രായം. ഞങ്ങൾ പുറത്തുനിന്നു കഴിക്കുമ്പോഴും അവനുള്ള ഭക്ഷണം വീട്ടിൽ നിന്ന് ഉണ്ടാക്കി പായ്ക്ക് ചെയ്തു കൊണ്ടുപോകാറുണ്ട്. ഇപ്പോഴവന് നാലു വയസ്സല്ലേ ഉള്ളൂ. അതുകൊണ്ട് എനിക്കു നിയന്ത്രിക്കാൻ പറ്റും. അടുത്ത രണ്ടു വർഷം എങ്ങനെയാകുമെന്ന് ദൈവത്തിനറിയാം. എങ്കിലും ഭക്ഷണശീലം പരമാവധി നിയന്ത്രിക്കണം എന്നു തന്നെയാണ് ആഗ്രഹം.


nia | അൽ ഖായിദക്കു വേണ്ടി കേരളത്തിൽ ധനസമാഹരണം നടത്തിയ4സംഘടനകളും2സ്ഥാപനങ്ങളും നിരീക്ഷണത്തിൽ; അറസ്റ്റിലായ തീവ്രവാദികളും സ്വപ്‌നാ സുരേഷും തമ്മിലെ ബന്ധവും പരിശോധിക്കും; സൗദിയിൽ നിന്ന് തിരുവനന്തപുരം വിമാനത്താവളത്തിൽ എത്തിയ രണ്ടു പേരെ അറസ്റ്റ് ചെയ്തത് കേരളാ പൊലീസിനെ അറിയിക്കാതെ കേന്ദ്രസേനയുടെ സഹായത്തോടെ; ഷുഹൈബിനേയും ഗുൽ നവാസിനേയും പിടിച്ചത് കേന്ദ്ര ഇന്റലിജൻസ് ബ്യുറോ റിപ്പോർട്ടിന്റെ അടിസ്ഥാനത്തിൽ; കേരളത്തിൽ എൻഐഎ പിടിമുറുക്കുമ്പോൾ - MarunadanMalayalee.com\nSeptember 22, 202006:49 AM IST Permalink\nതിരുവനന്തപുരം: കേരളത്തിലെ ഭീകരവാദത്തിന്റെ വേരറുക്കാൻ ഉറച്ച് എൻഐഎ. തിരുവനന്തപുരം വിമാനത്താവളത്തിൽനിന്നു രണ്ടു ഭീകരരെ ദേശീയ അന്വേഷണ ഏജൻസി (എൻഐഎ) പിടികൂടുമ്പോൾ അത് കേരളാ പൊലീസ് അറിഞ്ഞിരുന്നില്ല. കൊച്ചിയിൽ ഇതരസംസ്ഥാന തൊഴിലാളികളായ മൂന്ന് പേരെ അൽഖായിദ ബന്ധം ആരോപിച്ച് പിടിച്ചപ്പോഴും എൻഐഎയുടെ നീക്കം ആതീവ രഹസ്യമായിരുന്നു. അവസാന നിമിഷമാണ് പൊലീസ് കാര്യം അറിഞ്ഞത്. എന്നാൽ തിരുവനന്തപുരം വിമാനത്താവളത്തിൽ പൊലീസ് എല്ലാം മനസ്സിലാക്കിയത് ഓപ്പറേഷണ് തൊട്ടുമുമ്പും. കേരളാ പൊലീസിന്റെ സഹായം ഇല്ലാതെ തന്നെ പ്രതികളെ കസ്റ്റഡിയിൽ എടുത്തു. സൗദിയിൽ നിന്നെത്തിയ കണ്ണൂർ സ്വദേശി ഷുഹൈബും യുപി സ്വദേശി ഗുൽ നവാസുമാണു പിടിയിലായത്. ഷുഹൈബിന് ബെംഗളൂരു സ്‌ഫോടന കേസിൽ പങ്കുണ്ടെന്ന് എൻഐഎ പറഞ്ഞു.\nലഷ്‌കർ അംഗമായ ഗുൽ നവാസിന് ഡൽഹി സ്‌ഫോടന കേസിലും പങ്കുണ്ട്. റിയാദിൽനിന്നു ലുക്കൗട്ട് നോട്ടിസ് നൽകിയാണ് ഇവരെ ഇന്ത്യയിലെത്തിച്ചത്. രണ്ട് ദിവസം മുമ്പ് കനകമല കേസിലെ സൂത്രധാരനായ മുഹമ്മദ് പൊളക്കാനിയേയും ജോർജിയയിൽ നിന്ന് അറസ്റ്റ് ചെയ്തിരുന്നു. ഇന്റർപോളിന്റെ സഹായത്തോടെ കൊച്ചിയിൽ എത്തിച്ചായിരുന്നു പൊളക്കാനിയുടെ അറസ്റ്റ്. ഇതിന് സമാനമായി ഇന്റർപോളാണ് അടുത്ത രണ്ട് ഭീകരേരയും കേരളത്തിൽ എത്തിച്ചത്. കണ്ണൂരുകാരൻ ഷുഹൈബിന് തീവ്രവാദ സംഘടനകുളുമായി അടുത്ത ബന്ധമുണ്ട്. അതിനിടെ സ്വർണക്കടത്തു കേസിലെ പ്രതികൾ ദേശവിരുദ്ധ പ്രവർത്തനത്തിനു പണം കൈമാറിയോ എന്നു കണ്ടെത്തുന്നതിന് എൻഐഎ അന്വേഷണം ശക്തിപ്പെടുത്തുന്നു. അതുകൊണ്ട് തന്നെ ഈ അറസ്റ്റുകൾ എല്ലാം നിർണ്ണായകമാണ്.\nകഴിഞ്ഞദിവസം കൊച്ചിയിൽ മൂന്ന് അൽ ഖായിദ ഭീകരർ എൻഐഎ പിടിയിലായിരുന്നു. രാജ്യത്ത് ബംഗാളിലും കൊച്ചിയിലുമായി 12 സ്ഥലങ്ങളിൽ എൻഐഎ നടത്തിയ റെയ്ഡിലാണ് കൊച്ചിയിൽ നിന്ന് മൂന്നും ബംഗാളിൽ നിന്ന് ആറും ഭീകരർ പിടിയിലായത്. പിടിയിലായ എല്ലാവരും ബംഗാൾ സ്വദേശികളാണ്. മുർഷിദ് ഹസൻ, യാക്കൂബ് ബിഷ്വാസ്, മുസാറഫ് ഹുസൈൻ എന്നിവരാണ് കേരളത്തിൽ പിടിയിലായത്. വൻ നഗരങ്ങൾ ഉൾപ്പടെ സ്‌ഫോടനം നടത്തുന്നതിന് ലക്ഷ്യമിട്ട സംഘത്തിലെ അംഗങ്ങളാണ് ഇവർ എന്നാണ് എൻഐഎ വിശദീകരിക്കുന്നത്. ഇവർ ഡൽഹിയിലേക്ക് പോകാനിരിക്കെയാണ് അന്വേഷണ സംഘം പിടികൂടിയത്.\nഈ പ്രതികളും കള്ളക്കടത്തു കേസ് പ്രതികളും തമ്മിൽ ബന്ധമുണ്ടോയെന്നും എൻഐഎ പരിശോധിക്കും. അൽ ഖായിദക്കു വേണ്ടി കേരളത്തിൽ ധനസമാഹരണം നടത്തിയ4സംഘടനകളും2സ്ഥാപനങ്ങളും നിരീക്ഷണത്തിലാണ്. ഇവരുമായി സ്വർണക്കടത്തു സംഘത്തിലെ ആർക്കെങ്കിലും ബന്ധമുണ്ടോയെന്നാവും പരിശോധിക്കുക. ദേശവിരുദ്ധ പ്രവർത്തനങ്ങൾക്കു പണം കണ്ടെത്താൻ സ്വർണക്കടത്തു നടത്തിയെന്ന അനുമാനത്തിലാണു സ്വപ്ന സുരേഷ്, സന്ദീപ് നായർ, പി.എസ്. സരിത് എന്നിവർക്കെതിരെ യുഎപിഎ ചുമത്തി എൻഐഎ അന്വേഷണം ഏറ്റെടുത്തത്. എന്നാൽ ഇതുവരെ എൻഐഎയ്ക്ക് ദേശവിരുദ്ധ സംഘടനകളുമായുള്ള ബന്ധത്തിനു തെളിവു കണ്ടെത്താൻ കഴിഞ്ഞില്ല. കേസിൽ\nവിദേശത്ത് ഒളിവിൽ കഴിയുന്ന ഫൈസൽ ഫരീദ്, റബിൻസ് എന്നിവരടക്കമുള്ളവരെ കസ്റ്റഡിയിൽ ചോദ്യം ചെയ്യാൻ കഴിയാത്തതും തിരിച്ചടിയാണ്. ഇതിനിടെയാണ് അൽ ഖായിദ ബന്ധമുള്ള3അതിഥിത്തൊഴിലാളികളെ എൻഐഎ എറണാകുളത്ത് അറസ്റ്റ് ചെയ്തത്. ഇവർക്കൊപ്പം മുഹമ്മദ് പൊളക്കാനിയേയും എൻഐഎ ചോദ്യം ചെയ്തു. ഇതിന് പിന്നാലെയാണ് ഭീകരരെ തിരുവനന്തപുരത്ത് വച്ച് പിടികൂടിയത്. റിയാദിൽനിന്ന് നാടുകടത്തിയ ഭീകരപ്രവർത്തകരെ തിരുവനന്തപുരത്ത് എത്തിച്ച് അറസ്റ്റ് ചെയ്യുന്നത് വരെയുള്ള നീക്കങ്ങൾ അതിരഹസ്യമായിട്ടായിരുന്നു എൻ.ഐ.എ. ചെയ്തിരുന്നത്. വൈകീട്ട് ആറേകാലോടെ എത്തിച്ച ഇവരെ മൂന്നുമണിക്കൂർ വിമാനത്താവളത്തിനുള്ളിൽവെച്ചുതന്നെ ചോദ്യംചെയ്തു.\nറിയാദിൽനിന്ന് ലുക്ക് ഔട്ട് സർക്കുലർ നൽകിയതുമുതൽ റോ നിരീക്ഷണം ഇവർക്കുമേൽ ഉണ്ടായിരുന്നു. അറസ്റ്റ് നടത്താൻ കൊച്ചിയിൽനിന്നുള്ള ഉദ്യോഗസ്ഥരടക്കം എത്തി. ഇവർ പ്രതികളെ കസ്റ്റഡിയിലെടുത്ത ശേഷമാണ് എൻ.ഐ.എ.യുടെയും റോയുടെയും 25-ഓളം ഉദ്യോഗസ്ഥരെത്തിയത്. കേരള പൊലീസിനെയോ ഇന്റലിജൻസ് വിഭാഗത്തെയോ ഇക്കാര്യം അറിയിച്ചിരുന്നില്ല. അറസ്റ്റിനുശേഷമാണ് കേരള പൊലീസ് വിമാനത്താവളത്തിനു പുറത്തെത്തിയത്. രാത്രി ഒമ്പതരയോടെയാണ് പ്രതികളെ പുറത്തെത്തിച്ചത്.\n2008-ലെ ബെംഗളൂരു സ്‌ഫോടനക്കേസിലെ 32-ാം പ്രതിയാണ് ഷുഹൈബ്. 2008 ജൂലായ് 25-നാണ് ബെംഗളൂരുവിൽ ഒമ്പതിടങ്ങളിലായി സ്‌ഫോടന പരമ്പരയുണ്ടാകുന്നത്. സ്‌ഫോടനത്തിൽ ഒരാൾ മരിക്കുകയും 20 പേർക്ക് പരിക്കേൽക്കുകയും ചെയ്തിരുന്നു. കേസിലെ വിചാരണ ബെംഗളൂരു പ്രത്യേക കോടതിയിൽ അന്തിമഘട്ടത്തിലാണ്. പി.ഡി.പി. ചെയർമാൻ അബ്ദുൽ നാസർ മഅദനി 31-ാം പ്രതിയാണ്.\nവൈകീട്ട് ആറരയ്ക്ക് തിരുവനന്തപുരം വിമാനത്താവളത്തിൽ എത്തിയ റിയാദ് വിമാനത്തിലാണ് ഇവരുണ്ടായിരുന്നത്. അറസ്റ്റ് രേഖപ്പെടുത്തിയ ശേഷം ഇവരെ വിമാനത്താവളത്തിൽ വെച്ച് ചോദ്യം ചെയ്തു. ചോദ്യം ചെയ്യലിൽ റോയുടെ ഉദ്യോഗസ്ഥരും പങ്കെടുത്തതായാണ് വിവരം. ഇവരെ കൊച്ചിയിലെത്തിച്ചതിന് ശേഷം ഒരാളെ ബെംഗളുരുവിലേക്കും ഒരാളെ ഡൽഹിയിലേക്കും കൊണ്ടുപോകും. എൻ.ഐ.എ.ദീർഘകാലമായി അന്വേഷിച്ചുകൊണ്ടിരുന്ന രണ്ട് പ്രധാനപ്പെട്ട പ്രതികളാണ്.\nസൗദിയിൽ നിന്ന് തിരുവനന്തപുരം വിമാനത്താവളത്തിൽ എത്തിയപ്പോഴായിരുന്നു അറസ്റ്റ്. കേരളാ പൊലീസിനെ അറിയിക്കാതെ കേന്ദ്രസേനയുടെ സഹായത്തോടെയാണ് എൻഐഎ സംഘം വിമാനത്താളത്തിനുള്ളിൽ കയറി ഇവരെ അറസ്റ്റ് ചെയ്തത്. ഇന്റലിജൻസ് ബ്യുറോയുടെ റിപ്പോർട്ടിന്റെ അടിസ്ഥാനത്തിലാണ് ഇവർ കേരളത്തിലേക്ക് വരുന്ന വിവരം എൻഐഎ സ്ഥിരീരിച്ചത്. തുടർന്നാണ് വിമാനത്താവളത്തിൽ മിന്നൽ പരിശോധന നടത്തി ഇവരെ അറസ്റ്റ് ചെയതത്.\nവൈകീട്ട് ആറരയ്ക്ക് തിരുവനന്തപുരം വിമാനത്താവളത്തിൽ എത്തിയ റിയാദ് വിമാനത്തിലാണ് ഇവർ എത്തിച്ചത്. രണ്ടുമണിക്കൂറോളം ഇവരെ വിമാനത്താവളത്തിൽ വെച്ച് ചോദ്യം ചെയ്തു. ചോദ്യം ചെയ്യലിൽ റോയുടെ ഉദ്യോഗസ്ഥരും പങ്കെടുത്തുവെന്നാണ് റിപ്പോർട്ട്. ഇവരെ കൊച്ചിയിലെത്തിച്ചതിന് ശേഷം ഒരാളെ ബെംഗളുരുവിലേക്കും ഒരാളെ ഡൽഹിയിലേക്കും കൊണ്ടുപോകും. ഭീകരർ പിടിയിലായതോടെ തലസ്ഥാനത്ത് പൊലീസ് ജാഗ്രത നിർദ്ദേശം നൽകിയിട്ടുണ്ട്.


മെസേജുകള് ഫൊര്‍വേഡ് ചെയ്യുന്നതില് നിയന്ത്രണമേര്‍പ്പെടുത്തി വാട്സ്‌ആപ്പ്. അഞ്ചിലധികം പേര്‍ക്ക് ഇനി ഒരു സന്ദേശം ഒരേ സമയം ഫോര്‍വേഡ് ചെയ്യാനാകില്ല. പരീക്ഷണാടിസ്ഥാനത്തില് ഇന്ത്യയിലാണ് ഇത് ആദ്യം നടപ്പാക്കുക. ഇന്ത്യയിലുള്ള ഉപഭോക്താക്കള്‍ക്കാണ് നിയന്ത്രണം ബാധകമാകുക. സന്ദേശങ്ങള് കൂട്ടമായി അയക്കുന്നതില് മറ്റു നിയന്ത്രണങ്ങളും ഉടന് കൊണ്ടുവന്നേക്കും.\nവ്യാജ സന്ദേശങ്ങള് പ്രചരിക്കുന്നത് തടയാന് വാട്‌സ് ആപ്പ് അടിയന്തര നടപടി സ്വീകരിക്കണമെന്ന് കേന്ദ്ര സര്‍ക്കാര് അടുത്തിടെ പ്രസ്താവനയിറക്കിയിരുന്നു.\nവ്യാജ വാര്‍ത്തകളും തെറ്റായ വിവരങ്ങളും നീക്കം ചെയ്യാനുള്ള നടപടികള് സ്വീകരിക്കുമെന്ന് കഴിഞ്ഞ ദിവസം ഫെയ്‌സ്ബുക്കും അറിയിച്ചിരുന്നു. സോഷ്യല്‍മീഡിയ വഴിയുള്ള സന്ദേശങ്ങള് കലാപമുണ്ടാക്കാനുള്ള കാരണമാകുന്നുവെന്ന വിമര്‍ശനം ശക്തമായതോടെയായിരുന്നു ഈ നീക്കം.


ആടുകളത്തിനു ശേഷം ഞെട്ടിക്കാനായി ധനുഷ്-വെട്രിമാരന് ടീമെത്തുന്നു! വടചെന്നൈയുടെ റീലിസ് ഡേറ്റ് പുറത്ത് | dhanush's vadachennai movie release date - Malayalam Filmibeat\nആടുകളത്തിനു ശേഷം ഞെട്ടിക്കാനായി ധനുഷ്-വെട്രിമാരന് ടീമെത്തുന്നു! വടചെന്നൈയുടെ റീലിസ് ഡേറ്റ് പുറത്ത്\n| Updated: Thursday, August 23, 2018, 18:14 [IST]\nആടുകളം എന്ന ചിത്രത്തിലൂടെ തമിഴില് ശ്രദ്ധേയമായ കൂട്ടുകെട്ടാണ് ധനുഷും വെട്രിമാരനും. ധനുഷിന് മികച്ച നടനുളള ദേശീയ അവാര്‍ഡ് നേടിക്കൊടുത്ത ചിത്രം പ്രമേയപരമായി ഏറെ ശ്രദ്ധിക്കപ്പെട്ടിരുന്നു. ആടുകളത്തിനു ശേഷം ഈ കൂട്ടുകെട്ട് ഒന്നിച്ച പുതിയ ചിത്രമാണ് വടചെന്നൈ. ചെന്നെ പശ്ചാത്തലമാക്കി ഒരുക്കിയ സിനിമ വ്യത്യസ്ഥമാര്‍ന്നൊരു പ്രമേയം പറഞ്ഞുകൊണ്ടാണ് ഒരുക്കിയിരിക്കുന്നത്.\nചിത്രത്തിന്്‌റെതായി പുറത്തിറങ്ങിയ ട്രെയിലറിനും പോസ്റ്ററിനുമെല്ലാം തന്നെ നേരത്തെ മികച്ച സ്വീകാര്യതയായിരുന്നു ലഭിച്ചിരുന്നത്. ചിത്രീകരണം പൂര്‍ത്തിയാക്കിയ സിനിമ അടുത്തതായി റിലീസിങ്ങിനൊരുങ്ങുകയാണ്. വടചെന്നൈയുടെ റിലീസ് ഡേറ്റ് നിര്‍മ്മാതാവയ ധനുഷ് തന്നെ പുറത്തുവിട്ടിരുന്നു. തന്റെ ട്വിറ്റര് പേജിലൂടെയായിരുന്നു ധനുഷ് ചിത്രത്തിന്റെ റിലീസ് ഡേറ്റ് പുറത്തുവിട്ടത്.\nവടചെന്നൈയില് ഒരു കാരംസ് കളിക്കാരന്റെ വേഷത്തിലാണ് ധനുഷ് എത്തുന്നത്. ആടുകളത്തില് നിന്നും തികച്ചും വേറിട്ടുനില്‍ക്കുന്ന കഥാപാത്രമാണ് വടചെന്നൈയിലെ അന്‍പ്. ദേശീയ കാരംസ് കളിക്കാരനായാണ് ചിത്രത്തില് ധനുഷ് എത്തുന്നത്. കരിയറില് ശ്രദ്ധേയ കഥാപാത്രങ്ങള് ചെയ്തിട്ടുളള ധനുഷ് ഇത്തവണയും വ്യത്യസ്തമായൊരു കഥാപാത്രമായാണ് എത്തുന്നത്. വടചെന്നൈയ്ക്കു പുറമെ എന്നൈ നോക്കി പായും തോട്ട ,മാരി2എന്നീ ചിത്രങ്ങളും ധനുഷിന്റെതായി പുറത്തിറങ്ങാനിരിക്കുന്നവയാണ്.\nചിത്രത്തിന്റെതായി നേരത്തെ പുറത്തിറങ്ങിയ ഫസ്റ്റ്ലുക്ക് പോസ്റ്ററിന് മികച്ച സ്വീകാര്യതയായിരുന്നു സമൂഹ മാധ്യമങ്ങളില് ലഭിച്ചിരുന്നത്. ധനുഷിന്റെ അന്‍പ് എന്ന കഥാപാത്രത്തെ കാണിച്ചുകൊണ്ടുളള ഫസ്റ്റ്‌ലുക്കായിരുന്നു അണിയറപ്രവര്‍ത്തകര് പുറത്തുവിട്ടിരുന്നത്. മാസും ക്ലാസും ചേര്‍ന്നുളള ഒരു പ്രകടനമാണ് ധനുഷില് നിന്നും എല്ലാവരും പ്രതീക്ഷിക്കുന്നത്. ധനുഷ് തന്നെയായിരുന്നു ചിത്രത്തിന്റെ ഫസ്റ്റ്ലുക്ക് ആരംധകര്‍ക്കായി പങ്കുവെച്ചിരുന്നത്. ഫസ്റ്റ്‌ലുക്കിന് മികച്ച സ്വീകരണമായിരുന്നു ആരാധകര് ഒന്നടങ്കം നല്‍കിയിരുന്നത്.\nറിലീീസിങ്ങിനൊരുങ്ങുന്നതിനിടെ വടചെന്നൈയുടെ ട്രെയിലറും നേരത്തെ പുറത്തിറങ്ങിയിരുന്നു. പ്രേക്ഷകരെ ചിത്രം കാണാന് പ്രേരിപ്പിക്കുന്ന തരത്തിലുളള ആകാംക്ഷ നിറഞ്ഞ രംഗങ്ങളാണ് അണിയറപ്രവര്‍ത്തകര് ട്രെയിലറില് ഉള്‍പ്പെടുത്തിയിരുന്നത്. ധനുഷിന്റെ പിറന്നാളിനോടനുബന്ധിച്ചായിരുന്നു ചിത്രത്തിന്റെ ട്രെയിലര് അണിയറ പ്രവര്‍ത്തകര് പുറത്തുവിട്ടിരുന്നത്.\nതെന്നിന്ത്യന് സിനിമകളില് തിളങ്ങിനില്‍ക്കുന്ന നടി ഐശ്വര്യ രാജേഷാണ് ചിത്രത്തില് ധനുഷിന്റെ നായികയായി എത്തുന്നത്. വടചെന്നൈയില് അന്‍പിന്റെ കാമുകിയായ പദ്മ എന്ന കഥാപാത്രത്തെയാണ് ഐശ്വര്യ അവതരിപ്പിക്കുന്നത്. ജോമോന്റെ സുവിശേഷങ്ങള്,സഖാവ് തുടങ്ങിയ സിനിമകളിലൂടെ മലയാളി പ്രേക്ഷകര്‍ക്കും സുപരിചിതയായ നടിയാണ് ഐശ്വര്യ രാജേഷ് . ധനുഷും ഐശ്വര്യയും ആദ്യമായി ഒന്നിച്ച ചിത്രമാണ് വടചെന്നൈ\nവമ്പന് താരനിരയാണ് ധനുഷിന്റെ പുതിയ ചിത്രത്തില് അണിനിരക്കുന്നത്. സമുദ്രക്കനിയും ചിത്രത്തില് ഒരു പ്രാധാന്യമുളള കഥാപാത്രത്തെ അവതരിപ്പിക്കുന്നുണ്ട്. ചിത്രത്തില് ഗുണ എന്ന കഥാപാത്രമായാണ് നടന് എത്തുന്നത്. ഐശ്വര്യയ്ക്കൊപ്പം ആന്‍ഡ്രിയാ ജെര്‍മിയാഹും ധനുഷിന്റെ നായികാ വേഷത്തില് എത്തുന്നുണ്ട്. ഇവര്‍ക്കൊപ്പം അമീര്,ഡാനിയേല് ബാലാജി, കിഷോര്,കരുണാസ്,സുബ്രമണ്യന് ശിവ തുടങ്ങിയവരും ചിത്രത്തില് പ്രധാന വേഷങ്ങളിലെത്തുന്നുണ്ട്\nറിലീസ് തിയ്യതി പുറത്ത്\nഒക്ടോബര് പതിനേഴിനാണ് ധനുഷിന്റെ വടചെന്നൈ റിലീസ് ചെയ്യുക. ധനുഷിന്റെതായി ഏറെനാള്‍ക്കു മുന്‍പ് പ്രഖ്യാപിക്കപ്പെട്ടിരുന്ന സിനിമയായിരുന്നു ഇത്. എ്ന്നാല് ചില സാങ്കേതിക കാരണങ്ങളാല് ഷൂട്ടിംഗ് വൈകുകയായിരുന്നു. കാത്തിരിപ്പിനൊടുവില് ചിത്രം തിയ്യേറ്ററുകളിലേക്ക് എത്തുമ്പോള് വലിയ പ്രതീക്ഷയാണ് സിനിമാ പ്രേമികള്‍ക്കുളളത്.\nധനുഷിന്റെ ട്വീറ്റ് കാണൂ\nRead more about: dhanush vada chennai cinema tamil ധനുഷ് വട ചെന്നൈ സിനിമ തമിഴ്\ndhanush's vadachennai movie release date


മൃഗഡോക്ടറായ യുവതിയുടെ കൊലപാതകം, പ്രതികൾ പിടിയിൽ; ബ്ലാങ്കറ്റിൽ പൊതിഞ്ഞു കത്തിച്ചത് കൂട്ടമാനഭംഗത്തിന് ഇരയാക്കിയ ശേഷം | Malayalam UK\nമൃഗഡോക്ടറായ യുവതിയുടെ കൊലപാതകം, പ്രതികൾ പിടിയിൽ; ബ്ലാങ്കറ്റിൽ പൊതിഞ്ഞു കത്തിച്ചത് കൂട്ടമാനഭംഗത്തിന് ഇരയാക്കിയ ശേഷം\nNovember 29 12:55 2019 by News Desk 6\tPrint This Article\nതെലങ്കാനയിൽ മൃഗഡോക്ടറായ യുവതിയുടെ കൊലപാതകത്തിൽ പങ്കുണ്ടെന്ന് സംശയിക്കുന്ന നാലുപേരെ പൊലീസ് കസ്റ്റഡിയിലെടുത്തു. യുവതിയെ കൂട്ടമാനഭംഗത്തിന് ഇരയാക്കിയ ശേഷം കൊന്നുകത്തിച്ചവരിൽ പ്രധാനപ്രതി എന്ന് പൊലീസ് സംശയിക്കുന്ന മുഹമ്മദ് പാഷ എന്ന ലോറി ഡ്രൈവർ ഉൾപ്പെടെ നാലു പേരെയാണ് ഇപ്പോൾ പിടികൂടിയിരിക്കുന്നത്. യുവതിയെ കാണാതാകുന്ന സമയത്ത് സമീപത്തുണ്ടായിരുന്ന ട്രക്കിലെ ജീവനക്കാരാണ് പിടിയിലായിരിക്കുന്നത്.\nയുവതിയെ തട്ടിക്കൊണ്ടുപോയി കൂട്ടമാനഭംഗത്തിന് ഇരയാക്കിയ ശേഷം കൊലപ്പെടുത്തുകയായിരുന്നെന്നാണ് പൊലീസ് നിഗമനം. ഡോക്ടറെ കഴുത്തു ഞെരിച്ചു കൊന്ന ശേഷം ബ്ലാങ്കറ്റില് പൊതിഞ്ഞ് മണ്ണെണ്ണയോ പെട്രോളോ ഒഴിച്ചു കത്തിക്കുകയായിരുന്നുവെന്നാണു പൊലീസ് കരുതുന്നത്. ഷംഷാബാദിലെ ടോൾ ബൂത്തിനു 30 കിമി അകലെ രംഗറെഡ്ഡി ജില്ലയിൽ 7.30നാണ് കത്തിക്കരിഞ്ഞ നിലയിൽ മൃതദേഹം കണ്ടെത്തിയത്. 70 ശതമാനത്തോളം കത്തിക്കരിഞ്ഞിരുന്നു. തിരിച്ചറിയാൻ സാധിക്കാത്ത വിധം വികൃതമായ മൃതദേഹത്തിൽ നിന്നു ലഭിച്ച ഗണപതിയുടെ ലോക്കറ്റാണു തിരിച്ചറിയാൻ ബന്ധുക്കളെ സഹായിച്ചത്.\nബുധനാഴ്ച രാത്രിയാണ് ഇരുപത്തിയാറുകാരിയായ മൃഗ ഡോക്ടറെ കാണാതാകുന്നത്. ഷാദ്‌നഗറിലെ വീട്ടിൽനിന്ന് ജോലി ചെയ്തിരുന്ന കൊല്ലുരു ഗ്രാമത്തിലെ മൃഗാശുപത്രിയിലേക്കു പോകുന്ന വഴിയാണ് സംഭവം. യാത്രാമധ്യേ വാഹനം ഷംഷാബാദിലെ ടോൾ ബുത്തിനു സമീപം നിർത്തിയിട്ട് ഡെർമറ്റോളജിസ്റ്റിനെ കാണാൻ പോയെന്ന് അന്വേഷണത്തിൽ കണ്ടെത്തി. ടോൾ ബുത്തിനു സമീപം സ്ഥാപിച്ചിരിക്കുന്ന സിസിടിവിയിൽ യുവതിയുടെ ബൈക്ക് പാർക്കു ചെയ്തിരിക്കുന്നതും കാണാം.\nരാത്രി9മണിയോടെ തിരിച്ചെത്തിയ യുവതി ബൈക്കിന്റെ ടയര് പഞ്ചറായ നിലയിലാണ് കാണുന്നത്. രാത്രി 9.15ന് സഹോദരിയുമായി യുവതി ഫോണിൽ സംസാരിച്ചിരുന്നു. ടയർ നന്നാക്കാൻ സഹായിക്കാമെന്നു സമീപത്തുള്ള ഒരാൾ പറയുന്നതു ഫോൺ സംഭാഷണത്തിൽ കേട്ടിരുന്നുവെന്ന് സഹോദരി മൊഴി നൽകി. സമീപത്തു നിർത്തിയിട്ടിരിക്കുന്ന ലോഡ് നിറച്ച ട്രക്കുകളും അപരിചിതരായ പുരുഷൻമാരും തന്നെ ഭയപ്പെടുത്തുന്നെന്നും യുവതി സഹോദരിയോട് പറഞ്ഞു.\nഅടുത്തുള്ള ടോൾ ഗേറ്റിൽ പോയി കാത്തിരിക്കാൻ യുവതിയെ സഹോദരി ഉപദേശിച്ചു. അപരിചിതമായ സ്ഥലത്തു തങ്ങുന്നത് സുരക്ഷിതമല്ലെന്നും ഇരുചക്ര വാഹനം ഉപേക്ഷിച്ച് വീട്ടിലെത്താൻ നിർദേശിച്ചിരുന്നതായും സഹോദരി പൊലീസിനോടു പറഞ്ഞു. കുറച്ചു സമയത്തിനു ശേഷം വീണ്ടും വിളിച്ചിരുന്നുവെങ്കിലും ഫോൺ സ്വിച്ച് ഓഫ് ആയിരുന്നു.\nഎന്തോ പ്രശ്നമുണ്ടെന്നു മനസ്സിലാക്കിയ സഹോദരി രാത്രി പത്തോടെ ടോൾ ബൂത്തിൽ എത്തിയെങ്കിലും ഒന്നും കണ്ടെത്താനായില്ല. സഹോദരി ഉടനെ വിവരം ബന്ധുക്കളെ അറിയിച്ചു. തുടർന്ന് പരാതി നൽകാനായി ആർജിഐഎ പൊലീസ് സ്റ്റേഷനിലെത്തിയെങ്കിലും തങ്ങളുടെ സ്റ്റേഷൻ പരിധിയിലല്ലെന്നു പറഞ്ഞ് ഷംഷാബാദ് സ്റ്റേഷനിലേക്ക് പറഞ്ഞയക്കുകയായിരുന്നു.\nപുലർച്ചെ നാലോടെയാണ് കോൺസ്റ്റബിൾമാരെ അയച്ച് അന്വേഷണം തുടങ്ങിയതെന്നും പൊലീസ് കൃത്യസമയത്ത് ഉണർന്നു പ്രവർത്തിച്ചിരുന്നെങ്കിൽ യുവതിയുടെ ജീവൻ രക്ഷിക്കാമായിരുന്നെന്നും ബന്ധുക്കളും ആരോപിച്ചു. തന്റെ മകളുടെ ഘാതകരെ പൊതു മധ്യത്തിൽ വച്ച് ജീവനോടെ ചുട്ടുകരിക്കണമെന്ന് യുവതിയുടെ അമ്മ രോഷം കൊണ്ടു.\nവ്യാഴാഴ്ച രാവിലെ യുവതി വാഹനം പാർക്കു ചെയ്ത ടോൾ ബൂത്തിനു സമീപം യുവതി ധരിച്ചിരുന്ന വസ്ത്രവും ചെരുപ്പും ഹാൻഡ്ബാഗും ഒരു മദ്യക്കുപ്പിയും കണ്ടെത്തി. 9.30 നും 10നും ഇടയിൽ ഒരു ചെറുപ്പക്കാരൻ ബൈക്ക് നന്നാക്കാനായി കൊണ്ടുവന്നെന്ന് അടുത്തുള്ള വർക്‌ഷോപ് ഉടമ സാക്ഷ്യപ്പെടുത്തി.\nപത്താം ക്ലാസിൽ തുടങ്ങിയ പ്രണയം യുവതിയുടെ വിവാഹ ശേഷവും തുടർന്നു; കൊച്ചി ആൾക്കൂട്ട കൊലപാതകം, യുവതിയുടെ ഭര്‍ത്താവും വീട്ടുകാരും കെണിയൊരുക്കിയത് മാസങ്ങള് നീണ്ട ഹോംവര്‍ക്കിനൊടുവിൽ.....\nപ്രതികൾ ഒരുക്കിയ കെണിയിൽ യുവതി വീണു, നടന്നത് ക്രൂരമായ ബലാത്സംഗം; മൃഗഡോക്ടറായ യുവതിയുടെ കൊലപാതകം പ്രതികൾ നാലും ലഹരിക്കടിമയായ ചെറുപ്പക്കാർ....\nകൊച്ചി ആൾക്കൂട്ട കൊലപാതകം, ആന്തരിക രക്തസ്രാവം ജിബിന്റെ മരണകാരണം; കൊലപ്പെടുത്തിയത് കാമുകിയുടെ ഭർത്താവും സുഹൃത്തുക്കളും ചേർന്ന്, ഭാര്യയുടെ ഫോണിൽ നിന്ന് മെസ്സേജ് അയച്ച് അർദ്ധരാത്രി വീട്ടിലേയ്ക്ക് വിളിച്ചുവരുത്തി.....


സാങ്കേതികക്കുരുക്കില് ഭൂമി അവകാശം നഷ്ടപ്പെട്ട് കൂടോലിലെ 32 കുടുംബങ്ങള് | House\nസാങ്കേതികക്കുരുക്കില് ഭൂമി അവകാശം നഷ്ടപ്പെട്ട് കൂടോലിലെ 32 കുടുംബങ്ങള്\nഒമ്പതുവര്‍ഷമായി നികുതിയടയ്ക്കാന് സാധിക്കാതെ 18 കുടുംബങ്ങള്, പട്ടയം ലഭിക്കാതെ 14 കുടുംബങ്ങള്\nപണംകൊടുത്ത് വാങ്ങിയിട്ടും മിച്ചഭൂമിയായ സുഭദ്രക്കുട്ടിയമ്മയുടെ വീട്\nനീലേശ്വരം: പട്ടയം കൈവശമുണ്ടായിട്ടും ബിരിക്കുളം കൂടോലിലെ കര്‍ഷകകുടുംബങ്ങളുടെ സ്ഥലം സര്‍ക്കാര് മിച്ചഭൂമിയായി മാറി. കിനാനൂര്-കരിന്തളം പഞ്ചായത്തിലെ കടലാടിപ്പാറയോട് ചേര്‍ന്നുള്ള കൂടോലിലെ 58 ഏക്കറാണ് സാങ്കേതികക്കുരുക്കില്‍പ്പെട്ട് മിച്ചഭൂമിയായി മാറിയത്. നിലവില് കരമടയ്ക്കാന് പോലും പറ്റാതെ പ്രതിസന്ധിയിലായിരിക്കുകയാണ് ഈ കുടുംബങ്ങള്. പട്ടയം കൈവശമുള്ള 18 കുടുംബങ്ങളാണ് കൃഷിചെയ്തും വീടുവച്ചും ഇവിടെ താമസിക്കുന്നത്. ഇതില് പലരും കുടിയാന്മാരില്‍നിന്ന് സ്ഥലം പണം കൊടുത്ത് വാങ്ങിയവരുമാണ്. കൂടാതെ വര്‍ഷങ്ങളായി സ്ഥലം കൈവശംവെച്ചിട്ടുള്ള 14 കുടുംബങ്ങളും ഇവിടെയുണ്ട്.\n2008-ലാണ് സ്വന്തം സ്ഥലം മിച്ചഭൂമിയായ കാര്യം ഈ കുടുംബങ്ങള് അറിയുന്നത്. ഇതിനുമുമ്പ് പലരും സ്ഥലം ക്രയവിക്രയം നടത്തിയിട്ടുണ്ട്. ഒമ്പതുവര്‍ഷമായി 18 കുടുംബങ്ങള്‍ക്ക് നികുതി അടയ്ക്കാനോ മറ്റ് കുടുംബങ്ങള്‍ക്ക് പട്ടയം അനുവദിച്ച് നല്‍കാനോ നടപടിയുണ്ടായിട്ടില്ല. അധികൃതരുടെ അനാസ്ഥ കാരണമാണ് പ്രശ്‌നങ്ങള്‍ക്ക് പരിഹാരം കാണാന് സാധിക്കാത്തതെന്ന് ഈ കുടുംബങ്ങള് പറയുന്നു.\n1976-ലാണ് പരപ്പ വില്ലേജില് 152/1C സര്‍വേ നമ്പറിലെ 68 ഏക്കറിന്റെ പട്ടയം അന്നത്തെ ജന്മിയായിരുന്ന കക്കാട്ട് കോവിലകത്തെ മഹാപ്രഭാ തമ്പുരാട്ടി കര്‍ഷകകുടുംബങ്ങള്‍ക്ക് നല്‍കിയത്. പിന്നീട് ഇതേ ഭൂമിയുടെ കൈവശാവകാശം മഹാപ്രഭാ തമ്പുരാട്ടി ശംഭുനമ്പൂതിരി എന്നയാള്‍ക്ക് നല്‍കി. ശംഭുനമ്പൂതിരി പത്ത് ഏക്കര് ഭൂമി കര്‍ഷകര്‍ക്ക് പതിച്ച് നല്‍കുകയും ബാക്കി 58 ഏക്കര് ഭൂമി നോക്കി നടത്താന് കഴിയാത്തതിനാല് സര്‍ക്കാരിന് വിട്ടുകൊടുക്കുകയും ചെയ്തു.\nസര്‍ക്കാര് ഭൂമി ഏറ്റെടുക്കുമ്പോള് സ്ഥലത്ത് മറ്റാര്‍ക്കെങ്കിലും പട്ടയം നല്‍കിയിട്ടുണ്ടോ എന്ന് പരിശോധിക്കാതിരുന്നതാണ് പ്രശ്‌നങ്ങള്‍ക്ക് വഴിവെച്ചത്. വെള്ളരിക്കുണ്ട് താലൂക്ക് വന്നതിന് ശേഷം തഹസില്‍ദാര് ഇവിടത്തെ ഓരോരുത്തരുടേയും കൈവശമുള്ള ഭൂമി അളന്ന് തിട്ടപ്പെടുത്തിയിരുന്നു. പിന്നീട് സാങ്കേതിക കാരണങ്ങള് പറഞ്ഞ് നടപടിയുണ്ടായില്ലെന്നും അവര് പറയുന്നു. നിലവില് പഞ്ചായത്തില്‍നിന്ന് അനുവദിച്ചുകിട്ടിയ വീട് കെട്ടാനോ വായ്പയെടുക്കാനോ കാര്‍ഷിക ആനുകൂല്യങ്ങള് നേടാനോ ഇവര്‍ക്ക് സാധിക്കുന്നില്ല. ഒക്ടോബര് 30-ന് വെള്ളരിക്കുണ്ട് താലൂക്ക്തല അദാലത്തില് കളക്ടര് കെ.ജീവന് ബാബു പ്രശ്‌നങ്ങള്‍ക്ക് പരിഹാരം കാണുമെന്ന് പറഞ്ഞിരുന്നു. ഇതില് പ്രതീക്ഷയര്‍പ്പിച്ചിരിക്കുകയാണ് ഈ കുടുംബങ്ങള്.\nപ്രളയം വീട് തകർത്തു; ഉണ്ണിയും കുടുംബവും ഇനിയെന്തുചെയ്യും\nവീടൊരുങ്ങും മുമ്പേ നീലൻ വിടവാങ്ങി\nപൂച്ചോലിൽ വെള്ളക്കെട്ട്; രണ്ട് കുടുംബങ്ങൾ ദുരിതത്തിൽ


തെരുവിന്റെ മക്കള്‍ക്ക് 'വിദ്യ' നല്‍കി രശ്മി മിശ്ര\nമൂന്ന് കുട്ടികളുടെ അമ്മയായ നീലത്തിന് ഭര്‍ത്താവ് മരിച്ചതോടെ കുഞ്ഞുങ്ങളെ പോറ്റാന് കഴിയാത്ത അവസ്ഥയായി. എന്തു ചെയ്യുമെന്നറിയാതെ ജീവിതത്തിന് മുന്നില് പകച്ചു നിന്ന നീലത്തിന് കൈത്താങ്ങായത് വിദ്യയാണ്. ചെറിയ തുക ലോണായി വാങ്ങി നല്‍കി കരകൗശല വസ്തുക്കളുടെ സംരംഭം ആരംഭിച്ച നീലത്തിന്റെ മക്കള് ഇന്ന് കോളേജില് ചേര്‍ന്ന് പഠിക്കുന്നു. തന്റെ സംരഭത്തിന് കീഴില് 300 സ്ത്രീകള്‍ക്ക് ജോലി നല്‍കാനും നീലത്തിന് സാധിച്ചു. ഇതിന് നീലത്തെ സഹായിച്ചത് വിദ്യ എന്ന പെണ്‍കുട്ടിയാണെന്ന് ആരും തെറ്റിദ്ധരിക്കരുത്. സ്ത്രീകള്‍ക്കും കുട്ടികള്‍ക്കും വേണ്ടി പ്രവര്‍ത്തിക്കുന്ന ഒരു സംഘടയാണ് വിദ്യ.\nവിദ്യാഭ്യാസത്തിന്റെ ബാലപാഠമറിയാത്ത കുറച്ച് പെണ്‍കുട്ടികള് ഒരു ഓവുചാലില് കളിച്ചുകൊണ്ടിരുന്ന കാഴ്ചയാണ് രശ്മി മിശ്രക്ക് ചേരികളിലെ പെണ്‍കുട്ടികളുടെ വിദ്യാഭ്യാസത്തെക്കുറിച്ചും അവര്‍ക്ക ്അതിലൂടെ ലഭിക്കുന്ന ഭാവിയെക്കുറിച്ചും ചിന്തിപ്പിക്കാന് പ്രേരിപ്പിച്ചത്. ഇതോടെ രശ്മി പുതിയൊരു തീരുമാനം കൈക്കോള്ളുകയും തന്റെ വീട് കുട്ടികള്‍ക്കായി തുറന്നു നല്‍കുകയും ചെയ്തു. കുരുന്നുകള്‍ക്കായി ആരംഭിച്ച ആ സംരംഭത്തിലൂടെ അടിസ്ഥാന സൗകര്യങ്ങള് ലഭ്യമല്ലാത്ത രണ്ട് ലക്ഷം വിദ്യാര്‍ഥികള്‍ക്കും സ്ത്രീകള്‍ക്കും പ്രേയോജനം ലഭിച്ചു. ഇതില് ഡല്‍ഹി, ബാംഗ്ലൂര്, മുംബൈ എന്നിവിടങ്ങളിലുള്ളവര് ഉള്‍പ്പെടും. ബിരുദധാരിയും രണ്ട് മക്കളുടെ അമ്മയും ഒരു പേരക്കുട്ടിയുടെ അമ്മൂമ്മയുമായ രശ്മി മിശ്ര തന്നെയായിരുന്നു വിദ്യ എന്ന സംഘടയുടെ ഉടമസ്ഥ. സ്ത്രീകള്‍ക്കും യുവതികള്‍ക്കും വേണ്ടിയാണ് സംഘടന പ്രധാനമായും പ്രവര്‍ത്തിച്ചത്.\nതനിക്ക് ഓസ്‌ട്രേലിയന് എംബസിയിലുള്ള ജോലി പോലും ത്യജിച്ചാണ് വിദ്യക്ക് വേണ്ടി പ്രവര്‍ത്തിക്കാന് രശ്മി തയ്യാറായത്. ചേരികളിലേക്ക് ഇറങ്ങിച്ചെന്ന് അവിടുത്തെ കുട്ടികള്‍ക്ക് മികച്ച വിദ്യാഭ്യാസം നല്‍കാന് രശ്മി പരിശ്രമിച്ചു. കൂടുതല് വോളന്റിയേഴ്‌സിനെ സ്ഥാപനത്തിലേക്ക് എത്തിക്കാന് ശ്രമിച്ചു. നിലിവില് 350ലധികം സ്ഥിരം ജീവനക്കാരും 5000ലധികം വോളന്റിയര്‍മാരും ഇവിടെ ജോലി നോക്കുന്നുണ്ട്.\nഅഞ്ച് പെണ്‍കുട്ടികളുമായി സ്വന്തം വീട്ടിലാണ് രശ്മി ക്ലാസ്സുകള് ആരംഭിച്ചത്. നേരിട്ട് തന്നെ ക്ലാസ്സുകള് നടത്തിയ രശ്മി പിന്നീട് അടുത്തുള്ള ചേരികളില് വോളന്റിയേഴ്‌സിന്റെ സഹായത്തോടെ ക്ലാസ്സുകള് ആരംഭിച്ചു. പിന്നീട് അഞ്ച് വര്‍ഷങ്ങള്‍ക്ക് മുമ്പാണ് തന്റെ ആദ്യ സ്‌കൂള് ഗുര്‍ഗവോണില് ആരംഭിച്ചത്. അഞ്ച് ഏക്കറില് ആരംഭിച്ച സ്‌കൂളില് ആയിരം കുട്ടികളെ പഠിപ്പിക്കുന്നതിനുള്ള സൗകര്യങ്ങള് ഉണ്ടായിരുന്നു.\nസാമ്പത്തിക ബുദ്ധിമുട്ട് നേരിട്ടപ്പോഴാണ് രശ്മി വളരെ ബുദ്ധിമുട്ടിയത്. നിരവധി തവണ പലരേയും പണത്തിനായി സമീപിച്ചെങ്കിലും ആരും സഹായിക്കാന് തയ്യാറായില്ല. പിന്നീട് പണം ചോദിക്കുന്നതും ഒരു കലയാണെന്ന് മനസിലാക്കി. ഇതിനായി മദര് തേരേസയുടെ ഒരു അനുഭവം രശ്മി മനസില് സൂക്ഷിച്ചു. സംഭാവനകള് നമുക്കുവേണ്ടി മാത്രമല്ല, മറ്റുള്ളവര്‍ക്ക് വേണ്ടിക്കൂടി ചോദിക്കണം എന്ന്. ഒരു വലിയ വ്യാപാരിയില് നിന്നും സംഭാവന സ്വീകരിച്ച മദര് തെരേസ ഇതെന്റെ പങ്ക് മാത്രമേ ആയിട്ടുള്ളൂ ഇനി എന്റെ കൂട്ടികളുടെ പങ്ക് തരൂ എന്നാണ് ചോദിച്ചത്. വിദ്യയില് നിന്നും പഠിച്ചിറങ്ങി ഉരങ്ങളിലെത്തിയവരുടെ കഥകള് ഇപ്പോള് വളരെ അഭിമാനത്തോടെയാണ് രശ്മി പറയുന്നത്.\nഹിമാചല് പ്രദേശിലെ ഒരു വില്ലേജില് നിന്നും ഓടി വന്ന അഞ്ചാം ക്ലാസ്സുകാരന് വിദ്യയിലെത്തി രശ്മിയോട് ആവശ്യപ്പെട്ടത് അവനെ ഒരു എന്‍ജിനിയറാക്കാന് കഴിയുമോ എന്നായിരുന്നു. ഇന്ന് എല് എ കാലിഫോര്‍ണിയയില് എന്‍ജിനിയറായ അവന് സ്വന്തം ഗ്രാമത്തിലെ കുരുന്നുകളുെട വിദ്യാഭ്യാസത്തിന് വേണ്ടി സഹായം നല്‍കി വരികയാണ്. വീട്ടുജോലികള് ചെയ്തു കഴിഞ്ഞ വല്‍സലക്ക് ലഭിച്ച ഇംഗ്ലീഷ് വിദ്യാഭ്യാസത്തിലൂടെ അവള് ഇന്ന് ഒരു ആശുപത്രിയിലെ റിസപ്ക്ഷനിസ്റ്റ് ആയി ജോലി നോക്കുന്നു.\nചെറിയ രീതിയിലാണ് ആരംഭിച്ചതെങ്കിലും പ്രാഥമിക വിദ്യഭ്യാസം മാത്രമല്ല കുട്ടികള്‍ക്ക് ലഭിച്ചിരുന്നത്. ഉന്നത വിദ്യാഭ്യാസത്തോടൊപ്പം അവരുടെ ഭാവി കണ്ടെത്താനും ഇതവരെ സഹായിച്ചു. കമ്പ്യൂട്ടറിലും ഇംഗ്ലീഷ് ഭാഷയിലും അടിസ്ഥാന വിദ്യാഭ്യാസം നല്‍കുന്ന പദ്ധതിയും വിദ്യ നടത്തി. കഴിവുകള് പരിശീലിപ്പിക്കുകയും ആരോഗ്യം, അവകാശങ്ങള്, പരിസ്ഥിതി, സാക്ഷരത, സ്‌പോക്കണ് ഇംഗ്ലീഷ് എന്നീ വിഷയങ്ങളില് മാത്രമല്ല. എട്ട്, ഒമ്പത്, പത്ത് ക്ലാസ്സുകളിലെ വിദ്യാര്‍ഥികള്‍ക്ക് അവരുടെ ഗ്രേഡ് പരീക്ഷകളില് പരിശീലനം നല്‍കുകയും ചെയ്തു.\nസ്ത്രീകളില് ആത്മവിശ്വാസം വളര്‍ത്തുന്നതിനു പുറമെ അവരുടെ ജീവിത മാര്‍ഗം കണ്ടെത്തുന്നതിനുള്ള വഴികളും കണ്ടെത്താന് രശ്മി സഹായിച്ചു. അവരുടെ കഴിവുകള് പ്രോത്സാഹിപ്പിക്കുകയും അവര്‍ക്ക് ചെറുകിട ലോണുകള് സംഘടിപ്പിച്ച് നല്‍കുകയും ചെയ്തു. എന് ജി ഒ കളും സ്ത്രീകളുടെ സംരംഭങ്ങള് വളര്‍ത്തുന്നതിനും അവരുടെ കരകൗശല ഉത്പന്നങ്ങള് വിറ്റഴിക്കുന്നതിനും സഹായിച്ചു. വന്‍കിട ചെറുകിട കമ്പനികള്‍ക്കായി അവര് ഒരു ക്യാന്റീനും കാറ്ററിംഗ് സര്‍വീസും ആരംഭിക്കുകയും ചെയ്തു.ഇങ്ങനെ നിരവധി അനവധി വഴികളിലൂടെ സമൂഹത്തിലെ പാര്‍ശ്വവത്ക്കരിക്കപ്പെട്ടവരുടെ ഉന്നമനത്തിനായി നിലകൊള്ളുകയാണ് രശ്മിയുടെ വിദ്യ.


കേരളത്തിന് 35 കോടിയുടെ സഹായം പ്രഖ്യാപിച്ച് ഖത്തര് ഭരണാധികാരി - Pravasishabdam\nHome NRI News Gulf കേരളത്തിന് 35 കോടിയുടെ സഹായം പ്രഖ്യാപിച്ച് ഖത്തര് ഭരണാധികാരി\nകേരളത്തിന് 35 കോടിയുടെ സഹായം പ്രഖ്യാപിച്ച് ഖത്തര് ഭരണാധികാരി\nദോഹ: പ്രളയക്കെടുതി നേരിടുന്ന കേരളത്തിന് ഖത്തര് 50 ലക്ഷം ഡോളര് (34.89 കോടി ഇന്ത്യന് രൂപ) സഹായധനം നല്‍കും. ഖത്തര് അമീര് ശൈഖ് തമീം ബിന് ഹമദ് അല് ഥാനിയാണ് ഇക്കാര്യം അറിയിച്ചത്. പ്രളയ ദുരന്തത്തില് അകപ്പെട്ടവരെ പുനരധിവസിപ്പിക്കുന്നതിനാണ് സഹായം നല്‍കുന്നതെന്ന് ഖത്തര് ഭരണകൂടം അറിയിച്ചിട്ടുണ്ട്.\nഅടിയന്തരസഹായമായി അഞ്ച് ലക്ഷം ഖത്തര് റിയാലിന്റെ (ഏകദേശം 95 ലക്ഷം രൂപ) ദുരിതാശ്വാസ പ്രവര്‍ത്തനങ്ങള് ഖത്തര് ചാരിറ്റി വഴി നടപ്പാക്കും. ഖത്തര് ചാരിറ്റിയുടെ ഇന്ത്യയിലെ പ്രതിനിധിക്ക് ഇത് സംബന്ധിച്ച നിര്‍ദ്ദേശം നല്‍കി. ഖത്തറിലെ സാമൂഹിക പ്രവര്‍ത്തകരില് നിന്ന് ഖത്തര് ചാരിറ്റി വഴി 40 ലക്ഷം റിയാലിന്റെ (7.6 കോടി രൂപ) ധനസഹായം സമാഹരിക്കാനും നിര്‍ദ്ദേശിച്ചിട്ടുണ്ട്. നേരത്തെ കേരളം നേരിടുന്ന ദുരിതത്തില് പങ്കുചേരുന്നതായി ഖത്തര് അമീര് രാഷ്ട്രപതി രാംനാഥ് കോവിന്ദിന് അയച്ച സന്ദേശത്തില് അറിയിച്ചിരുന്നു.\nPrevious articleറോഡിനു കുറെകെ പോലീസ് കയർകെട്ടി, ബൈക്ക് യാത്രക്കാരന് ശിരസ് അറ്റുപോയി ദാരുണന്ത്യം\nNext articleസംസ്ഥാനത്ത് മഴക്കെടുതിയില് ഇതുവരെ 357 പേര് മരിച്ചു\nവധശിക്ഷയ്ക്ക് തയ്യാറെടുത്ത് തീഹാര് ജയില് ; നിര്‍ഭയ കേസ് പ്രതികള് ഏകാന്ത തടവറയില്


വായനവസന്തത്തിലെ പുരസ്കാരം | EenthappanaChottil\nPublished: Jul 2, 2017, 12:50 AM IST\nഷാർജ വീണ്ടും ഒരു പുരസ്കാരത്തിന്റെ നിറവിലാണ്. 2019-ലെ ലോക പുസ്തക തലസ്ഥാനമായാണ് ഇത്തവണത്തെ പുരസ്കാരം. യുനെസ്കോയാണ് ഈ അംഗീകാരം പ്രഖ്യാപിച്ചിരിക്കുന്നത് എന്നത് ഈ നഗരത്തിന്റെ പെരുമ ലോകമെങ്ങും അറിയപ്പെടാനുള്ള വഴി കൂടിയായി. അക്ഷരങ്ങളുടെ നഗരമായ, പുസ്തകങ്ങളുടെ പൂരപ്പറമ്പായ ഷാർജയ്ക്ക് ഇത് എത്രയോമുമ്പേ ലഭിക്കേണ്ടിയിരുന്ന പുരസ്കാരമാണ്. എന്നാലും യു.എ.ഇ.യുടെ വായനവർഷത്തിന് തൊട്ടുപിന്നാലെ എത്തിയ ഈ പുരസ്കാരം ഷാർജ അക്ഷരാർഥത്തിൽ തന്നെ അർഹിക്കുന്നുണ്ട്. അക്ഷരങ്ങളെ പ്രണയിക്കുന്ന ഒരു ഭരണാധികാരിയുടെ പ്രവർത്തനങ്ങൾക്കുള്ള ലോകത്തിന്റെ അംഗീകാരം കൂടിയാണ് ഈ പുരസ്കാരമെന്ന് കേട്ടവരെല്ലാം വിധിയെഴുതുന്നു.\nഷാർജയുടെ യാത്ര എക്കാലത്തും അക്ഷരങ്ങളുടെ വഴിയിലൂടെയായിരുന്നു. അംബരചുംബികളായ കെട്ടിടങ്ങളുടെ എണ്ണത്തിലോ ആഢംബരങ്ങളുടെ അവസാന വാക്കുകളായ പദ്ധതികളിലോ ആയിരുന്നില്ല ഈ സാംസ്കാരിക നഗരം സഞ്ചരിച്ചത്. അതിനായി അവർ മത്സരിച്ചതുമില്ല. എന്നാൽ പാരമ്പര്യത്തിന്റെയും പൈതൃകത്തിന്റെയും ശേഷിപ്പുകൾ സംരക്ഷിക്കുക ഒരു ദൗത്യമായി അവർ ഏറ്റെടുത്തു. അതിനായി നിരവധി പദ്ധതികളാണ് ഏതാനും വർഷങ്ങളായി അവർ യാഥാർഥ്യമാക്കിയത്. ഷാർജ ഭരണാധികാരി ഡോ. ശൈഖ് സുൽത്താൻ ബിൻ മുഹമ്മദ് അൽ ഖാസിമിയുടെ നേതൃത്വവും താത്പര്യവും തന്നെയായിരുന്നു ഈ യാത്രയിലുള്ള ഷാർജയുടെ കരുത്ത്. അത് ഫലപ്രദമായി നടപ്പാക്കിയ സർക്കാർ സംവിധാനങ്ങളും ഏറെ അനുമോദനം അർഹിക്കുന്നു.\nസംസ്കാരത്തിനും പുസ്തകങ്ങൾക്കുമായി നടത്തുന്ന പ്രവർത്തനങ്ങൾക്കുള്ള പുരസ്കാരം ഷാർജയ്ക്ക് പുതുമയല്ല. പോയ വർഷങ്ങളിൽ ഷാർജയെ തേടിയെത്തിയ ലോക പുരസ്കാരങ്ങൾ തന്നെ അത് വിളിച്ചുപറയും. 1998-ൽ അറബ് സംസ്കാരത്തിന്റെ തലസ്ഥാനം, 2014-ൽ ഇസ്ലാമിക സംസ്കാരത്തിന്റെ തലസ്ഥാനം, 2015-ൽ അറബ് ടൂറിസത്തിന്റെ തലസ്ഥാനം എന്നിവ അതിൽ ചിലത് മാത്രം. ലോകമാകെ ശ്രദ്ധിക്കുന്ന ഷാർജ അന്താരാഷ്ട്ര പുസ്തകോത്സവമാണ് മറ്റൊന്ന്. ചെറിയ തോതിൽ തുടങ്ങിയ ആ പുസ്തകമേള ഇന്ന് ലോകത്തിലെതന്നെ മൂന്നാമത്തെയോ നാലാമത്തെയോ മേളയായാണ് അറിയപ്പെടുന്നത്. ലോകത്തിലെ ഒട്ടുമിക്ക പ്രസാധകരും എത്തിച്ചേരുന്ന ഷാർജ പുസ്തകോത്സവത്തിന്റെ മികവും വലുപ്പവും അറിയാത്ത മലയാളി വായനക്കാരൻ ഇന്നുണ്ടാവില്ല. അത്രയേറെ അതുമായി ലയിച്ചുചേർന്നിട്ടുണ്ട് യു.എ.ഇ.യിലെ മലയാളികൾ. അയൽ രാജ്യങ്ങളിൽ നിന്നുപോലും ഈ മേളയിൽ പുസ്തകങ്ങൾ തേടി എത്തുന്നവർ നിരവധിയാണ്. അവിടെയും ഷാർജ ഭരണാധികാരിയുടെ സാന്നിധ്യവും താത്പര്യവും ലോകം ആദരത്തോടെ നോക്കിക്കാണുന്നുണ്ട്.\nസംസ്കാരവും പൈതൃകവും പാരമ്പര്യവുമെല്ലാം സംരക്ഷിക്കുന്നതിലും അത് പുതിയ തലമുറയ്ക്ക് പകർന്നു നൽകുന്നതിലും ഷാർജ ഭരണാധികാരിയും സർക്കാരും കാണിക്കുന്ന താത്പര്യമാണ് ഈ അംഗീകാരത്തിന് പിന്നിലെ രഹസ്യം. 2019-ലെ പുസ്തകങ്ങളുടെ ലോക തലസ്ഥാനമെന്ന പുതിയ പുരസ്കാരം ഈ രംഗത്ത് കൂടുതൽ പ്രവർത്തനങ്ങൾ നടത്താനുള്ള അവസരം കൂടിയാണ്. പുസ്തകങ്ങൾ പ്രചരിപ്പിക്കുന്നതിനും നാട്ടുകാരെ വായനയിലേക്ക് ആകർഷിക്കുന്നതിനുമുള്ളതാണ് ആ പ്രവർത്തനങ്ങൾ. വർഷങ്ങളായി ഷാർജ ഈ രംഗത്ത് അതേവഴിയിൽ നിരവധി പദ്ധതികൾ ആവിഷ്കരിച്ച് വരുന്നുണ്ട്. 45,000 കുടുംബങ്ങളിൽ സ്വന്തമായി പുസ്തകശേഖരമൊരുക്കിയുള്ള ലൈബ്രറി ഷാർജ ഉറപ്പുവരുത്തിയത് രണ്ടുവർഷം മുമ്പാണ്. ‘എന്റെ ആദ്യ പുസ്തകം’ എന്ന പദ്ധതിയിലൂടെ ഗർഭിണികൾക്ക് മികച്ച പുസ്തക ശേഖരം നൽകി പുതുതലമുറയെ പുസ്തകങ്ങളിലേക്ക് ആകർഷിക്കുന്ന പദ്ധതിയും നടന്നുവരുന്നു. സ്വദേശികളിലും വിദേശികളിലുമെല്ലാം അക്ഷരങ്ങളോടും പുസ്തകങ്ങളോടുമുള്ള ആഭിമുഖ്യം വളർത്താനുള്ള പരിശ്രമങ്ങളുടെ ഭാഗമാണ് ഇതെല്ലാം. ഷാർജ പുസ്തകോത്സവത്തിൽ സ്കൂൾ വിദ്യാർഥികൾക്കായി നടക്കുന്ന പരിപാടികളും ഏറെ ശ്ലാഘനീയമാണ്.\nകുട്ടികൾക്കായി ഷാർജയിൽ നടക്കുന്ന പുസ്തകോത്സവവും ഏറെ ശ്രദ്ധേയമായ പരിപാടിയാണ്. ഷാർജ ചിൽഡ്രൻസ് റീഡിങ് ഫെസ്റ്റിവൽ എന്ന പേരിലുള്ള പരിപാടിയിൽ ഇത്തവണ 1500-ൽ ഏറെ പ്രസാധകരാണ് പങ്കെടുത്തത്. കുട്ടികൾക്കായി രണ്ടായിരത്തിലേറെ പരിപാടികളും ഈ മേളയിൽ അരങ്ങേറി.\nലോക പുസ്തക തലസ്ഥാനമായി യുനെസ്‌കോ തിരഞ്ഞെടുക്കുന്ന പത്തൊമ്പതാം നഗരമാണ് ഷാർജ. 2001-ൽ മാഡ്രിഡിൽനിന്ന് തുടങ്ങിയ ആ പട്ടികയിൽ 2003-ൽ ന്യൂഡൽഹിയും ഉൾപ്പെടുന്നു എന്നത് ഇന്ത്യക്കാർക്ക് ഏറെ അഭിമാനകരമാണ്. അക്ഷരങ്ങളുടെയും സംസ്കാരത്തിന്റെയും പേരിൽ ഷാർജ നടത്തുന്ന പ്രവർത്തനങ്ങൾ ലോകം ഏറെ താത്പര്യത്തോടെയും ആദരത്തോടെയും വീക്ഷിക്കുന്നു എന്നതാണ് ലോക പുസ്തക തലസ്ഥാനമായുള്ള പുതിയ അംഗീകാരം പ്രഖ്യാപിക്കുന്നത്. ഇക്കാര്യത്തിൽ ശൈഖ് സുൽത്താന്റെ നേതൃത്വത്തിൽ നടന്ന പ്രവർത്തനങ്ങൾ സമാനതകളില്ലാത്തതാണ്. പ്രാദേശിക സമൂഹങ്ങൾ തമ്മിലുള്ള സാംസ്കാരിക വിനിമയങ്ങൾ പരസ്പരം മനസ്സിലാക്കാനും സഹിഷ്ണുതയുള്ള പുതിയ സമൂഹത്തെ കെട്ടിപ്പടുക്കാനും ഉപകരിക്കും എന്ന ശൈഖ് സുൽത്താന്റെ വിശ്വാസത്തിനുള്ള അംഗീകാരമാണിതെന്ന് എമിറേറ്റ്‌സ് പബ്ലിഷേർസ് അസോസിയേഷൻ പ്രസിഡന്റ് ശൈഖ ബോദോർ ബിന്റ് സുൽത്താൻ അൽ ഖാസിമി എടുത്തുപറയുന്നതും ഈ വേളയിൽ ഏറെ പ്രസക്തമാണ്.\nആശയസംവാദങ്ങളും പാരമ്പര്യത്തെ കുറിച്ചുള്ള അവബോധവുമാണ് മികച്ച സമൂഹസൃഷ്ടിക്ക് ആധാരം. ഷാർജ വർഷങ്ങളായി നടത്തിക്കൊണ്ടേയിരിക്കുന്നുണ്ട് ഇത്തരം പ്രവർത്തനങ്ങൾ. 2019-ലെ പുരസ്കാരലബ്ധിയിലേക്ക് ഇനിയും ദിവസങ്ങളുണ്ട്. എങ്കിലും കൂടുതൽ ആവേശത്തോടെ നിലവിലുള്ള പ്രവർത്തനങ്ങൾ മുന്നോട്ടുകൊണ്ടുപോകാനും കൂടുതൽ ഉയരങ്ങളിലെത്താനും ഈ പുസ്കാരം വഴിതുറക്കുമെന്ന് പ്രത്യാശിക്കാം.


കോവിഡ് വാക്സിൻ വിപണിയിലേക്ക്, പ്രഖ്യാപനം ആഗസ്റ്റ് 15 ന് - Kannur Varthakal Online\nരാജ്യത്ത് തദ്ദേശീയമായി വികസിപ്പിച്ച കോവിഡ് വാക്സിൻ വിതരണത്തിന് എത്തിക്കാനുള്ള പദ്ധതിയുമായി ഇന്ത്യൻ കൗൺസിൽ ഓഫ് മെഡിക്കൽ റിസർച്ച് (ഐ.സി.എം.ആർ.) മുന്നോട്ട്. ഇതിനായി ഹൈദരാബാദ് ആസ്ഥാനമായി പ്രവർത്തിക്കുന്ന ഭാരത് ബയോടെക് ഇന്റർനാഷണൽ ലിമിറ്റഡ് എന്ന മരുന്ന് കമ്പനിയുമായി ഐ.സി.എം.ആർ. ധാരണയിലെത്തി. ഐ.സി.എം.ആർ. ഡയറക്ടർ ജനറൽ ബൽറാം ഭാർഗവ ഇക്കാര്യം സ്ഥിരീകരിച്ചു.\nഎല്ലാ ക്ലിനിക്കൽ പരീക്ഷണങ്ങൾക്കും ശേഷം ഓഗസ്റ്റ് 15-ഓടെ വാക്സിൻ ലഭ്യമാക്കാനുള്ള കഠിനശ്രമത്തിലാണ് തങ്ങളെന്ന് പ്രസ്താവനയിൽ പറയുന്നു. എന്നാൽ പരീക്ഷണങ്ങളുടെ ഫലങ്ങളെ ആശ്രയിച്ചാകും വാക്സിന്റെ വിജയമെന്ന് അദ്ദേഹം വ്യക്തമാക്കുന്നു.\nരാജ്യത്ത് ആദ്യമായി തദ്ദേശീയമായി നിർമിച്ച വാക്സിനാണ് ഭാരത് ബയോടെക് ഇന്റർനാഷണൽ ലിമിറ്റഡിന്റേത്. ഇതിന്റെ ഓരോ ഘട്ടവും കേന്ദ്ര സർക്കാർ സസൂക്ഷ്മം വിലയിരുത്തുന്നുണ്ട്. വാക്സിന്റെ ഒന്നും രണ്ടും ഘട്ടങ്ങളിലുള്ള പരീക്ഷണങ്ങൾക്ക് കഴിഞ്ഞ ദിവസമാണ് ഐ.സി.എം.ആർ. അനുമതി നൽകിയത്.\nഐ.സി.എം.ആറിന്റെ പുണെ വൈറോളജി ഇൻസ്റ്റിറ്റ്യൂട്ടിലുള്ള സാർസ് കോവ്-2 വൈറസിന്റെ സാമ്പിളാണ് വാക്സിൻ നിർമിക്കുന്നതിനായി ഉപയോഗിച്ചത്. ബിബിവി152 എന്ന കോഡിലുള്ള കോവിഡ് വാക്സിന് കോവാക്സിൻ എന്നാണ് ഇതിന് പേരിട്ടിരിക്കുന്നത്.\nവാക്സിന്റെ മനുഷ്യരിലെ പരീക്ഷണങ്ങൾ പൂർത്തിയാക്കാൻ അനുമതികൾ വേഗത്തിലാക്കണമെന്നും ഐ.സി.എം.ആറിലെ ഉദ്യോഗസ്ഥരോട് ബൽറാം ഭാർഗവ് പറയുന്നു. ജൂലൈ ഏഴിന് വാക്സിൻ മനുഷ്യരിൽ പരീക്ഷിച്ച് തുടങ്ങുമെന്നും അദ്ദേഹം പറയുന്നു.\nകോവിഡ് പ്രതിരോധ വാക്സിനായ കോവാക്സിന്റെ ക്ലിനിക്കൽ പരീക്ഷണം രാജ്യത്തെ ആറ് പ്രധാനപ്പെട്ട സ്ഥാപനങ്ങളിൽ പുരോഗമിക്കുന്നതായി ഐ സി എം ആർ വൃത്തങ്ങൾ അറിയിച്ചു. ഡൽഹി, ബീഹാർ, ഹരിയാന, ആന്ധ്രപ്രദേശ്, തെലുങ്കാന എന്നീ സംസ്ഥാനങ്ങളിലാണ് ക്ലിനിക്കൽ പരീക്ഷണം പുരോഗമിക്കുന്നത്\nഡൽഹിയിലെയും പട്നയിലെയും ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ്, വിശാഖപട്ടണത്തെ കിംഗ് ജോർജ് ഹോസ്പിറ്റൽ, റോത്തക്കിലെ പണ്ഡിറ്റ് ഭഗ്വത് ദയാൽ ശർമ്മ പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസെസ്സ്, ഹൈദരാബാദിലെ നിസ്സാം ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ് എന്നിവിടങ്ങളിൽ ആണ് വാക്സിന്റെ പരീക്ഷണം പുരോഗമിക്കുന്നത്.


റസ്‌റ്റോറന്റ് മാനേജരായ ശേഖരന് കുട്ടി | Mammootty ready to electrify fans with Rajadhiraja - Malayalam Filmibeat\nറസ്‌റ്റോറന്റ് മാനേജരായ ശേഖരന് കുട്ടി\n| Updated: Monday, June 30, 2014, 8:28 [IST]\nമമ്മൂട്ടിയുടെ ആരാധകര് ഏറെ പ്രതീക്ഷകളോടെ കാത്തിരിക്കുന്ന പുതിയ ചിത്രമാണ് രാജാധിരാജ. സിബി കെ തോമസ്-ഉദയ് കൃഷ്ണ ടീമിന്റെ തിരക്കഥയില് നവാഗതനായ അജയ് വാസുദേവ് സംവിധാനം ചെയ്യുന്ന ചിത്രത്തില് പോക്കിരിരാജ, രാജമാണിക്യം തുടങ്ങിയ ചിത്രങ്ങളിലെ സ്‌റ്റൈലില് മമ്മൂട്ടി വീണ്ടുമെത്തുന്നുവെന്നതാണ് ചിത്രത്തിന്റെ ഏറ്റവും വലിയ ഹൈലൈറ്റ്. അണിയറക്കാര് പുറത്തുവിട്ടിരിക്കുന്ന ചിത്രത്തിന്റെ ഫസ്റ്റ് ലുക്ക് പോസ്റ്ററുകളില് നിന്നും ചിത്രത്തില് മമ്മൂട്ടിയുടെ ലുക് കിടിലനാണെന്നകാര്യം വ്യക്തമാണ്.\nരാജാധിരാജയില് മമ്മൂട്ടി ചെയ്യുന്ന കഥാപാത്രത്തിന്റെ പേര് ശേഖരന് കുട്ടിയെന്നാണ്. ഹൈവേയ്ക്കരികില് പ്രവര്‍ത്തിക്കുന്ന ഒരു റസ്‌റ്റോറന്റിന്റെ മാനേജരാണ് ശേഖരന് കുട്ടി.\nഹൈവേയില് പ്രവര്‍ത്തിക്കുന്ന റസ്റ്റോറന്റ് ആയതുകൊണ്ടുതന്നെ ഇത് ദീര്‍ഘദൂര ലോറിക്കാര്‍ക്ക് ഒരു ഇടത്താവളമാണ്. എന്നാല് പിന്നീട് ഈ ലോറികള് തന്നെ ശേഖരന് കുട്ടിയ്ക്ക് ഭീഷണിയും പേടിസ്വപ്‌നവുമായി മാറുകയാണ്.\nമമ്മൂട്ടിയുടെ ഭാര്യയായിട്ടാണ് ലക്ഷ്മി റായ് ഈ ചിത്രത്തില് വേഷമിടുന്നത്. ഇതിന് മുമ്പ് ചട്ടമ്പിനാട്, അണ്ണന് തമ്പി, തുടങ്ങിയ ചിത്രങ്ങളില് മമ്മൂട്ടിയുടെ ജോഡിയായി ലക്ഷ്മി റായ് അഭിനയിച്ചിട്ടുണ്ട്.\nപോക്കിരിരാജ, രാജമാണിക്യം സ്‌റ്റൈലിലുള്ള സൂപ്പര് കോമഡിയും ആക്ഷനും ചിത്രത്തിന്റെ പ്രധാന ഹൈലൈറ്റുകളാണ്. പ്രേക്ഷകര്‍ക്ക് ഇഷ്ടപ്പെടുന്നതരത്തിലുള്ള ഗാനരംഗങ്ങളും ചിത്രത്തിലുണ്ടാകും.\nഈ മമ്മൂട്ടി ചിത്രം തീര്‍ത്തും ഒരുഎന്റര്‍ടെയ്‌നറായിരിക്കുമെന്നാണ് അണിയറക്കാര് പറയുന്നത്. കുറ്റിത്താടിയും ചന്ദനക്കുറിയും കടുംവര്‍ണങ്ങളിലുള്ള ഷര്‍ട്ടുകളുമെല്ലാമായി മമ്മൂട്ടി നല്ല സ്റ്റൈലന് ലുക്കിലാണ് ചിത്രത്തിലെത്തുന്നത്.\nപുള്ളിപ്പുലികളും ആട്ടിന്‍കുട്ടിയും, ആംഗ്രി ബേബീസ് എന്നീ ചിത്രങ്ങളിലൂടെ ശ്രദ്ധേയനായ ജോജോ ഈ ചിത്രത്തില് മമ്മൂട്ടിയുടെ സന്തതസഹചാരിയായി എത്തുന്നുണ്ട്.\nകാര്‍ത്തിക് രാജയാണ് ചിത്രത്തിന് സംഗീതസംവിധാനം നിര്‍വ്വഹിക്കുന്നത്. തട്ടുപൊളിപ്പന് പാട്ടുകളും നൃത്തരംഗങ്ങളും ചിത്രത്തിലുണ്ടാകും.\nമമ്മൂട്ടിയുടെ ഓണച്ചിത്രമായിട്ടായിരിക്കും രാജാധിരാജ തിയേറ്ററുകളിലെത്തുക. സിവി ഫിലിംസിന്റെ ബാനറില് വിനോദാണ് ഈ ചിത്രം നിര്‍മ്മിക്കുന്നത്.\nപൊള്ളാച്ചി, കോയമ്പത്തൂര്, ഹൈദരബാദ് എന്നിവിടങ്ങളിലായിട്ടാണ് രാജാധിരാജ ചിത്രീകരിക്കുന്നത്. ചിത്രത്തിന്റെ ജോലികള് ദ്രുതഗതിയില് പുരോഗമിക്കുകയാണ്. ചിത്രത്തിന്റെ ക്യാമറ ചലിപ്പിക്കുന്നത് ഷാജിയാണ്.\nRead more about: mammootty rajadhiraja uday krishna sibi k thomas മമ്മൂട്ടി രാജാധിരാജ സിബി കെ തോമസ് ഉദയ് കൃഷ്ണ ഷൂട്ടിങ് ലക്ഷ്മി റായ്\nMega star Mammootty is getting ready to electrify the fans with his mass movie Rajadhiraja


കോണ്‍ഗ്രസില് പോര് മുറുകുന്നു; മേയര് സൗമിനി ജെയിനെ ഒരു മാസത്തിനകം മാറ്റുമെന്ന് സൂചന | Azchavattom Online USA\nമേയര് സൗമിനി ജെയിനെ ഉടന് മാറ്റണമെന്ന് ആവശ്യപ്പെട്ട് കോണ്‍ഗ്രസില് പോര് മുറുകുന്നു. ഒരു മാസത്തിനകം മേയറെ മാറ്റുമെന്നാണ് ഇപ്പോള് ലഭിക്കുന്ന സൂചന. പുതുമുഖങ്ങള് വേണമെന്നും ഡൊമിനിക് പ്രസന്റേഷനെപ്പോലെയുള്ള നേതാക്കള് ആവശ്യമുന്നയിച്ചു. കൊച്ചി കോര്‍പറേഷന് ഭരണം ഉപതെരഞ്ഞെടുപ്പില് പാര്‍ട്ടിയുടെ ജയസാധ്യതയെപ്പോലും ബാധിച്ചുവെന്ന് യുഡിഎഫ് നേതാക്കള് പറഞ്ഞു. യുഡിഎഫ് സ്ഥാനാര്‍ത്ഥി ടി ജെ വിനോദിന്റെ വിജയ സാധ്യതയെ പോലും ബാധിക്കുന്ന രീതിയില് കോര്‍പറേഷന് വലിയ വീഴ്ച പറ്റിയെന്നതാണ് യുഡിഎഫ് ആരോപണം.\nഅതേസമയം പ്രതിസന്ധിയുണ്ടാകുമ്ബോള് വളഞ്ഞിട്ട് ആക്രമിക്കുകയല്ല വേണ്ടതെന്ന് കൊച്ചി കോര്‍പ്പറേഷന് മേയര് സൗമിനി ജെയിന് പ്രതികരിച്ചു. പാര്‍ട്ടി പ്രവര്‍ത്തകര് കൂടെനിന്ന് പ്രശ്‌നം പരിഹരിക്കാന് ശ്രമിക്കണം. പാര്‍ട്ടി പറഞ്ഞാല് സ്ഥാനമൊഴിയാന് തയാറാണെന്നും സൗമിനി ജെയിന് പറഞ്ഞു. സൗമിനി ജെയിനെ മേയര് സ്ഥാനത്തുനിന്നും നീക്കുന്നതിനുള്ള അവസരമായാണ് കോണ്‍ഗ്രസിലെ ഒരു വിഭാഗം നേതാക്കള് നിലവിലെ സാഹചര്യം ഉപയോഗപ്പെടുത്തുന്നത്. വലിയ രാഷ്ട്രീയ വിവാദത്തിനാണ് കൊച്ചിയിലെ മഴയും വെള്ളക്കെട്ടും വഴിവെച്ചത്. വെള്ളക്കെട്ട് കോണ്‍ഗ്രസിനുള്ളില് ഇന്നലെ വലിയ പ്രതിസന്ധിയും പൊട്ടിത്തെറിയും ഉണ്ടാക്കിയിരുന്നു. കോണ്‍ഗ്രസിലെ തന്നെ എ ഗ്രൂപ്പിനുള്ളിലാണ് ഇത്തരത്തില് പൊട്ടിത്തെറിയുണ്ടായിരിക്കുന്നത്.\nകോര്‍പറേഷന് ഭരണം യുഡിഎഫിന് ബാധ്യതയായി. വെള്ളക്കെട്ട് രൂക്ഷമായതിനെ തുടര്‍ന്ന് ജനങ്ങളുടെ ഭാഗത്തുനിന്ന് കോണ്‍ഗ്രസിനെതിരെ അതിശക്തമായ വികാരം ഉണ്ടായി. അതിനാല് ഒരു മാസത്തിനകം സൗമിനി ജെയിനെ മാറ്റിക്കൊണ്ട് ഒരു പുതുമുഖത്തെ കോര്‍പറേഷനുവേണ്ടി അവതരിപ്പിക്കണം എന്നുള്ളതാണ് ഒരു വിഭാഗത്തിന്റെ ആവശ്യം.\nPreviousപ്രധാനമന്ത്രി നരേന്ദ്ര മോദി ഈ മാസം 29ന് സൗദി അറേബ്യ സന്ദര്‍ശിക്കും\nNextവെള്ളക്കെട്ട്: പിരിച്ചു വിടാത്തതെന്ത് കൊച്ചി നഗരസഭയെ, സര്‍ക്കാരിന് ‘ഗട്ട്സ്’ വേണമെന്ന് ഹൈക്കോടതി


സ്മാർട്ട് ഹൈബ്രിഡായി മാരുതി സിയാസ് - ഇ വാർത്ത | evartha\nസ്മാർട്ട് ഹൈബ്രിഡായി മാരുതി സിയാസ്\nമൈക്രോ ഹൈബ്രിഡ് സാങ്കേതികവിദ്യയുമായി സിയാസ് എസ്.എച്ച്.വി.എസ് മാരുതി സുസുക്കി വിപണിയിൽ എത്തിച്ചു. 8.23 ലക്ഷം മുതൽ 10.17 ലക്ഷം രൂപവരെയാണ് വിവിധ വകഭേദങ്ങളുടെ ഡൽഹി എക്‌സ് ഷോറൂം വില. 28.09 കിലോമീറ്റർ മൈലേജ് വാഗ്ദാനം ചെയ്യുന്ന ഈ വാഹനമാണ് ഇന്ധനക്ഷമതയിൽ രാജ്യത്ത് ഒന്നാമൻ എന്നാണ് മാരുതി സുസുക്കിയുടെ അവകാശവാദം.\nസ്‌റ്റോപ് – സ്റ്റാർട്ട് സംവിധാനം, ബ്രേക്ക് എനർജി റീകൂപ്പറേഷൻ, എൻജിൻ പവർ അസിസ്റ്റ് എന്നിവ ഉൾപ്പെട്ടതാണ് സിയാസിലുള്ള സ്മാർട്ട് അഥവ മൈക്രോ ഹൈബ്രിഡ് സംവിധാനം.\nവാഹനം ട്രാഫിക് സിഗ്നലിലോമറ്റോ നിശ്ചിത സമയത്തിലധം നിർത്തിയിട്ടാൽ എൻജിൻ താനെ പ്രവർത്തന രഹിതമാവുന്ന സംവിധാനമാണ് സ്‌റ്റോപ് – സ്റ്റാർട്ട്. ബ്രേക്കിങ് സമയത്ത് ബാറ്ററി ചാർജ്ജാകുകയും ആവശ്യമുള്ളപ്പോൾ എൻജിൻ പവർ അസിസ്റ്റ് നൽകുകയും ചെയ്യുന്നതാണ് വാഹനത്തിന്റെ മറ്റ് സവിശേഷതകൾ.\nഗിയർ ഷിഫ്റ്റ് ഇന്‍ഡിക്കേറ്ററും വാഹനത്തിന്റെ ഇന്ധനക്ഷമത വർധിപ്പിക്കുമെന്ന് നിർമ്മാതാക്കൾ അവകാശപ്പെടുന്നു. ബൂട്ട് ലിഡ്ഡിലെ എസ്.എച്ച്.വി.എസ് ബാഡ്ജ് മാത്രമാണ് കാഴ്ചയിലെ പുതുമ. ഹോണ്ട സിറ്റി, ഹ്യുണ്ടായ് വെർണ്ണ, ഫോക്‌സ് വാഗൺ വെന്റോ എന്നിവ ഉൾപ്പെടുന്ന സെഡാൻ ശ്രേണിയിലേക്കാണ് ഹൈബ്രിഡ് സാങ്കേതികവിദ്യയുള്ള ആദ്യ വാഹനമായി മാരുതി സുസൂക്കി സിയാസ് എത്തുന്നത്.\nസിയാസ് ഹൈബ്രിഡിന്റെ വരവോടെ 8.32 — 10.38 ലക്ഷം രൂപ വിലയിൽ ലഭിച്ചിരുന്ന ‘സിയാസ്’ ഡീസലിന്റെഉൽപ്പാദനം അവസാനിപ്പിക്കാനും മാരുതി സുസുക്കി തീരുമാനിച്ചിട്ടുണ്ട്. അതേസമയം പെട്രോൾ എൻജിനുള്ള‘സിയാസി’ന്റെ ഉൽപ്പാദനവും വിൽപ്പനയും തുടരുമെന്നും കമ്പനി വ്യക്തമാക്കിയിട്ടുണ്ട്.


ചൈന ത്രസ്റ്റ് ബോൾ ബിയറിംഗ് നിർമ്മാതാക്കളും വിതരണക്കാരും | LGGB\nത്രസ്റ്റ് ബോൾ ബെയറിംഗുകൾ ഒരൊറ്റ ദിശ അല്ലെങ്കിൽ ഇരട്ട ദിശ ത്രസ്റ്റ് ബോൾ ബെയറിംഗുകളായി നിർമ്മിക്കുന്നു. അക്ഷീയ ലോഡുകളെ മാത്രം ഉൾക്കൊള്ളുന്നതിനായാണ് അവ രൂപകൽപ്പന ചെയ്തിരിക്കുന്നത്, അവ ഏതെങ്കിലും റേഡിയൽ ലോഡിന് വിധേയമാകരുത്.\nത്രസ്റ്റ് ബോൾ ബെയറിംഗുകൾ വേർതിരിക്കാവുന്നതാണ്, ഷാഫ്റ്റ് വാഷർ, ഹ housing സിംഗ് വാഷർ (കൾ), ബോൾ, കേജ് അസംബ്ലി (കൾ) എന്നിവ പ്രത്യേകം മ mounted ണ്ട് ചെയ്യാൻ കഴിയും. ഇടപെടൽ ഫിറ്റ് പ്രാപ്തമാക്കുന്നതിന് ഷാഫ്റ്റ് വാഷറുകൾക്ക് ഒരു ഗ്രbണ്ട് ബോറുണ്ട്. ഭവന വാഷറിന്റെ ബോര് തിരിയുകയും എല്ലായ്പ്പോഴും ഷാഫ്റ്റ് വാഷർ ബോറിനേക്കാൾ വലുതായിരിക്കുകയും ചെയ്യും.\nസിംഗിൾ ദിശ ത്രസ്റ്റ് ബോൾ ബെയറിംഗുകൾ: റേസ്‌വേകളും ബോൾ ഗൈഡഡ് ബാ കേജും ഉള്ള രണ്ട് വാഷറുകൾ ഉൾക്കൊള്ളുന്നു. വാഷറുകൾക്ക് പരന്ന ഇരിപ്പിടങ്ങളുണ്ട്, അതിനാലാണ് എല്ലാ പന്തുകളും തുല്യമായി ലോഡുചെയ്യുന്നതിന് അവ പിന്തുണയ്‌ക്കേണ്ടത്. ബിയറിംഗുകൾ ഒരു ദിശയിൽ മാത്രം അക്ഷീയ ലോഡ് വഹിക്കുന്നു. റേഡിയൽ ശക്തികളെ വഹിക്കാൻ അവർക്ക് കഴിയില്ല.\nഇരട്ട ദിശ ത്രസ്റ്റ് ബോൾ ബെയറിംഗുകൾ: സെൻട്രൽ ഷാഫ്റ്റ് വാഷറിനുമിടയിൽ പന്തുകളുള്ള രണ്ട് കൂടുകളും പരന്ന ഇരിപ്പിടങ്ങളുള്ള രണ്ട് ഹ oud ഡിംഗ് വാഷറുകളും. ഷാഫ്റ്റ് വാഷറിന് ഇരുവശത്തും റേസ്‌വേകളുണ്ട്, അത് ജേണലിൽ ഉറപ്പിച്ചിരിക്കുന്നു. രണ്ട് ദിശകളിലേക്കും അക്ഷീയശക്തികൾ മാത്രമേ വഹിക്കാൻ ബിയറിംഗുകൾക്ക് കഴിയൂ.\nമുമ്പത്തെ: ക്ലച്ച് റിലീസ് ബിയറിംഗ്


ഡോഡ്‌ല ഡയറിയിലെ ഓഹരികള് വില്‍ക്കാനൊരുങ്ങി പ്രൊട്ടെറ - FUTURE KERALA - Daily on Business Economy and Society\nഡോഡ്‌ല ഡയറിയിലെ ഓഹരികള് വില്‍ക്കാനൊരുങ്ങി പ്രൊട്ടെറ\nമുംബൈ: യുഎസ് കേന്ദ്രമാക്കി പ്രവര്‍ത്തിക്കുന്ന നിക്ഷേപ സ്ഥാപനമായ പ്രൊട്ടെറ ഇന്‍വെസ്റ്റ്‌മെന്റ് പാര്‍ട്‌ണേഴ്‌സ്, ഡോഡ്‌ല ഡയറിയിലെ തങ്ങളുടെ 23 ശതമാനം ഓഹരികള് വില്‍ക്കുന്നതിന് ചര്‍ച്ചകള് ആരംഭിച്ചെന്ന് റിപ്പോര്‍ട്ട്. പ്രൈവറ്റ് ഇക്വിറ്റി ഫണ്ടുകളായ തെമസെക്, കേദാര, മള്‍ട്ടിപ്പിള്‍സ്, എഡിവി പാര്‍ട്‌ണേഴ്‌സ് എന്നിവയുമായാണ് പ്രൊട്ടെറ ചര്‍ച്ചകള് നടത്തുന്നതെന്നറിയുന്നു.\nഓഹരികള് വാങ്ങുന്നതിന് സന്നദ്ധതയുള്ളവരെ കണ്ടെത്താന് എഡെല്‍വെയ്‌സിനെയാണ് പ്രൊട്ടെറ നിയോഗിച്ചിരിക്കുന്നത്. വൈകാതെ ഓഹരി കൈമാറ്റം സാധ്യമാകുമെന്ന് പ്രതീക്ഷിക്കുന്നു. കുറച്ച് ഓഹരികള് കൂടി വില്‍ക്കുന്നതിന് മറ്റ് പ്രൊമോട്ടര്‍മാര്‍ക്ക് താല്‍പര്യമുണ്ട്. അങ്ങനെയെങ്കില് ഇനി വരുന്ന നിക്ഷേപകനായിരിക്കും ഡോഡ്‌ലയില് കൂടുതല് ഓഹരി പങ്കാളിത്തമുണ്ടാവുക- പ്രൊട്ടെറയുമായി അടുത്ത വൃത്തങ്ങള് പറഞ്ഞു. എന്നാല്, ഇതു സംബന്ധിച്ച വാര്‍ത്തകളോട് പ്രതികരിക്കാന് പ്രൊട്ടെറ തയാറായിട്ടില്ല. 2012ലാണ് 110 കോടി രൂപയ്ക്ക് ഡോഡ്‌ല ഡയറിയിലെ 23 ശതമാനം ഓഹരികള് പ്രൊട്ടെറ വാങ്ങിയത്. നിലവില് ഡോഡ്‌ലയ്ക്ക് 1,100 കോടി രൂപയുടെ മൂല്യമുണ്ട്. അതിനാല്‍ത്തന്നെ ഇപ്പോഴത്തെ ഓഹരി വില്‍പ്പനയിലൂടെ നിക്ഷേപിച്ചതിന്റെ മൂന്നിരട്ടിയോളം ലാഭം പ്രൊട്ടെറയ്ക്ക് ലഭിക്കുമെന്നു കരുതപ്പെടുന്നു.\n1998ല് ഹൈദരാബാദില് സ്ഥാപിച്ച ഡോഡ്‌ല പാലും പാലുല്‍പ്പന്നങ്ങളായ തൈര്, നെയ്യ്, പനീര്, വെണ്ണ, ഐസ്‌ക്രീം പൗഡര് എന്നിവ വിപണിയിലെത്തിക്കുന്നു. ദക്ഷിണേന്ത്യ, മഹാരാഷ്ട്ര, മധ്യപ്രദേശ്, രാജസ്ഥാന്, ഗുജറാത്ത്, പശ്ചിമ ബംഗാള് എന്നിവിടങ്ങളാണ് ഡോഡ്‌ലയുടെ പ്രധാന പ്രവര്‍ത്തന കേന്ദ്രങ്ങള്. കമ്പനി നല്‍കുന്ന വിവരമനുസരിച്ച് പ്രതിദിനം 900,000 ലിറ്റര് പാലും ആറ് ടണ് പാലുല്‍പ്പന്നങ്ങളും വിറ്റുപോകുന്നുണ്ട്. 2014-15 സാമ്പത്തിക വര്‍ഷത്തില് 1024 കോടി രൂപയുടെ വരുമാനവും കമ്പനി സ്വന്തമാക്കുകയുണ്ടായി. ഇന്ത്യയെ കൂടാതെ ആഫ്രിക്കന് രാജ്യങ്ങളിലും ഡോഡ്‌ല സാന്നിധ്യമറിയിച്ചിരുന്നു.\nTags:\t23% stake, in Dodla Dairy, keen on selling, Proterra\nഡിസിബി ബാങ്കിന് 57 കോടി അറ്റാദായം\nസോഫ്റ്റ് ബാങ്ക് വിഷന് ഫണ്ടിനെ രാജീവ് മിശ്ര നയിക്കും


കൂറുമാറുന്നവരെ അഞ്ച് വര്‍ഷത്തേക്ക് വിലക്കണം: കപില് സിബല്\nഅടുത്ത തെരഞ്ഞെടുപ്പില് കൂറുമാറിയവരെ മത്സരിക്കാന് അനുവദിക്കരുതെന്ന് കപില് സിബല്\n19 Jul, 2020 at 05:46 AM\nജനപ്രതിനിധികള് കൂറുമാറിയാല് അഞ്ച് വര്‍ഷത്തേക്ക് അവരെ വിലക്കണമെന്ന് കോണ്‍ഗ്രസ് നേതാവ് കപില് സിബല്. അടുത്ത തെരഞ്ഞെടുപ്പില് കൂറുമാറിയവരെ മത്സരിക്കാന് അനുവദിക്കരുതെന്നും കപില് സിബല് ആവശ്യപ്പെട്ടു. ഒരു വെബിനാറില് സംസാരിക്കുകയായിരുന്നു അദ്ദേഹം.\nരാജസ്ഥാനില് സച്ചിന് പൈലറ്റും അദ്ദേഹത്തെ പിന്തുണക്കുന്ന എംഎല്‍എമാരും സര്‍ക്കാരിന് വെല്ലുവിളി ഉയര്‍ത്തുന്നതിനിടെയാണ് കപില് സിബലിന്‍റെ പരാമര്‍ശം- ‘ഒരു നിയമത്തിനും കൂറുമാറ്റം തടയാനാവില്ല. കൂറുമാറുന്നവരെ സ്ഥാനത്ത് നിന്ന് പുറത്താക്കണം. അടുത്ത തെരഞ്ഞെടുപ്പില് മത്സരിക്കാന് അനുവദിക്കരുത്. ഈ രണ്ട് കാര്യങ്ങള് കൊണ്ടേ കൂറുമാറ്റം അവസാനിപ്പാക്കാനാവൂ’, കപില് സിബല് പറഞ്ഞു.\nകൊളീജിയം സമ്പ്രദായത്തിലെ നിയമനങ്ങള് സംബന്ധിച്ചും കപില് സിബല് പ്രതികരിച്ചു. ജഡ്ജിമാര്‍ക്ക് സ്വന്തം ഇഷ്ടാനിഷ്ടങ്ങളുണ്ടാവും. നിയമനാധികാരം സര്‍ക്കാരിന് നല്‍കിയാലും ദുരുപയോഗം ചെയ്യപ്പെട്ടേക്കാം. ഒരാള് സുപ്രീംകോടതി ജഡ്ജിയാവുമ്പോള് വ്യക്തിപരമായ ഇഷ്ടാനിഷ്ടങ്ങള് മാറ്റിവെയ്ക്കണം. പക്ഷേ വര്‍ഷങ്ങളായി ഇത് സംഭവിക്കുന്നില്ലെന്നും കപില് സിബല് പറഞ്ഞു.\n200 സീറ്റുള്ള രാജസ്ഥാനില് 107 എം.എല്.എമാരുടെ പിന്തുണയോടെയാണ് കോണ്‍ഗ്രസ് അധികാരത്തിലേറിയത്. എന്നാല് സച്ചിന് പൈലറ്റും വിമത എംഎല്‍എമാരും ഭരണ പ്രതിസന്ധിയുണ്ടാക്കി. രാഷ്ട്രീയ പ്രതിസന്ധിക്കിടെ മുഖ്യമന്ത്രി അശോക് ഗെഹ്‍ലോട്ട് രാജ്ഭവനിലെത്തി ഗവര്‍ണറെ കണ്ടു. തനിക്ക് 102 എം.എല്.എമാരുടെ പിന്തുണയുണ്ടെന്ന് ഗെഹ്‍ലോട്ട് അവകാശപ്പെട്ടു. ഇരു വിഭാഗത്തിൽ നിന്നും അകലം പാലിച്ച ഭാരതീയ ട്രൈബൽ പാ൪ട്ടി വീണ്ടും അശോക് ഗെഹ്‌ലോട്ടിന് പിന്തുണയുമായി എത്തി. ഉപാധികളോടെയാണ് പിന്തുണയെന്ന് പാ൪ട്ടി വ്യക്തമാക്കി.